ישיבת מליאה, כנסת 25, פרוטוקול מספר 36, 2023-02-01 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום י' בשבט התשפ"ג, 1 בפברואר 2023

אמיר אוחנה:       הסעיף הראשון על סדר-היום – שאילתות דחופות

אמיר אוחנה:  השאילתה הראשונה היא של חבר הכנסת יוראי להב הרצנו לשר החינוך, בנושא: סילוק תלמיד טרנסג'נדר בן שמונה מבית ספרו

אמיר אוחנה:  אני מזמין את שר החינוך חבר הכנסת יואב קיש לדוכן

אמיר אוחנה:  בבקשה, חבר הכנסת הרצנו

יוראי להב-הרצנו: תודה רבה, אדוני היושב-ראש

יוראי להב-הרצנו:  אז השאילתה שלי עוסקת בסילוק תלמיד טרנסג'נדר בן שמונה מבית ספרו, וברצוני לשאול אותך, אדוני שר החינוך: משרדך החליט לסלק תלמיד טרנסג'נדר בן שמונה מבית הספר בגבעת שמואל במהלכה של שנת הלימודים, בניגוד לרצון התלמיד ובניגוד לרצון הוריו

יוראי להב-הרצנו:       1

יוראי להב-הרצנו:  למה התלמיד סולק מבית הספר?      2

יוראי להב-הרצנו:  מהם המענים של משרד החינוך לצרכים של תלמידים טרנסג'נדרים?      

אמיר אוחנה: בבקשה, ישיב השר

החינוך יואב קיש: תודה

החינוך יואב קיש:  כבוד היושב-ראש, כנסת נכבדה, חבר הכנסת יוראי להב הרצנו, ראשית, לשאלתך הראשונה, מעבר לזה שלא מדובר בסילוק, כמובן, אני אגיד רק דבר אחד מאוד פשוט: כל האירוע הוא תחת חסות וצנעת הפרט

החינוך יואב קיש:  אני לא הולך להתייחס לזה בשום דבר ועניין מלבד לומר לך שמשרד החינוך פועל אך ורק לפי שיקול טובת הילד

החינוך יואב קיש:  זה לשאלתך הראשונה

החינוך יואב קיש:       לשאלתך השנייה, שהיא שאלה כללית – אני מודה, דרך אגב, שלא מספיק הכרתי, וזה תחום שבעקבות השאילתה שלך ביקשתי לבחון ולראות, אז אני אומר לך כך: שאלת מה המענים של משרד החינוך לצרכים של תלמידים טרנסג'נדרים – משרד החינוך מחויב לקידום יחס שווה וסובלנות כלפי הקהילה הלהט"בית בכללותה ופועל רבות על מנת לקדם שיח והסברה במוסדות החינוך ומתן מענה לילדים, בני נוער, צוותי חינוך והורים המתמודדים עם סוגיות בתחום של זהות מגדרית ונטייה מינית, תוך רגישות תרבותית והתאמה למאפיינים של כל אוכלוסייה

החינוך יואב קיש:       אני אעבור ואגיד לך על כמה תוכניות, לשאלתך: קודם כול, יש פעילויות הסברה לצוותי חינוך שנעשות בהכשרת יועצות חינוכיות ואנשי חינוך במסגרת השתלמויות; יש שיעורים לתלמידים במסגרת תוכנית "הכוחות שבדרך"; יש סדנאות והרצאות בנושא לכיתה ט' ובחטיבה עליונה, הן מועברות על ידי אנשי חינוך ועל ידי נציגי ארגוני הקהילה, במסגרת תקנה תקציבית; יש סיוע לפרט ודאגה לרווחה הנפשית של אנשי המקצוע, פסיכולוגים וצוותי חינוך, המכוונים לדאוג לרווחה הנפשית ולסייע במתן מענה לתלמידים – פה מתייחסים לכל הקהילה הלהט"בית על כל הסוגים; פרסום הנחיות ופעילויות לקראת "יום ההבנה" – אתה יודע מה זה "יום ההבנה"?      

יוראי להב-הרצנו: כן

החינוך יואב קיש: אוקיי, אז למי שלא יודע, זה היום הבין-לאומי נגד הומופוביה

החינוך יואב קיש:  והתאמת המענים לאוכלוסיות השונות, כי המענים הם שונים בין הממלכתי, ממלכתי דתי והחברה הערבית

החינוך יואב קיש:       עכשיו אני חייב לומר לך גם משהו ברמה האישית

החינוך יואב קיש:  הדבר המרכזי שאני רואה לנגד עיניי הוא באמת לסייע לתלמידים ותלמידות שנמצאים בקשיים, בכל אירוע שעוטף אותם, בין אם זה זהותם המינית, בין אם זה דברים אחרים

החינוך יואב קיש:  זאת המשימה המרכזית – קודם כול מה שנקרא ביטחון בעניין הזה, ובעניין הזה המשרד מאוד מכוון ונמצא שם

החינוך יואב קיש:       עכשיו אני חייב לומר לך עוד משהו, שאני לפחות רוצה לבחון לעומק, אין לי תשובה להגיד לך בצורה מדויקת מאיזה גיל זה קורה, מבחינת מתי מתחילים לדבר עם תלמידים על נטייה מינית בכלל

החינוך יואב קיש:  זה משהו שאני רוצה לבדוק

החינוך יואב קיש:  אני חושב – עכשיו אני מספר לך על עמדתי האישית – כן צריך להיות גיל מסוים שמתחתיו לא באים ומתחילים לדבר איתם על הדברים האלה

החינוך יואב קיש:  אני לא מדבר רק על נושא להט"בי, אני מדבר בכלל על כל הנושא של זהות מינית

יוראי להב-הרצנו: זה משהו שהוא מולד - - -      

טלי גוטליב: זה נכון מאוד, השר צודק

החינוך יואב קיש: אני רוצה רגע להסביר, אני מדבר על זהות מינית בכללותה, על כל מגווניה השונים

החינוך יואב קיש:  לא נכון להתחיל לדבר, לתפיסתי, עם ילד בכיתה א' על הדבר הזה

החינוך יואב קיש:  זו דעתי, בסדר? דרך אגב, אני אומר לך בכנות שאני עוד לא יודע, ואני בודק את זה לעומק, מתי במשרד מתחילים לדבר עם תלמידים בנושא הזהות המינית

החינוך יואב קיש:  היושב-ראש, אני קצת יותר מבוגר ממך, אני חושב

החינוך יואב קיש:  קצת

אמיר אוחנה: יכול להיות

החינוך יואב קיש: יכול להיות

החינוך יואב קיש:  יש יותר שיער, אבל יותר מבוגר

אמיר אוחנה: יש גם יתרון, לפחות לי אין שיער לבן

החינוך יואב קיש: זה גם נכון

החינוך יואב קיש:  אז אני אומר, כשהתחילו לעשות לנו שיעורים – אני לא זוכר איך קראו לזה אז – איך קראו לזה אז?      

חנוך דב מילביצקי: הייתה שיחה לבנות עם האחות

החינוך יואב קיש: לא היה – איזה שיחה עם האחות לבנות? לא היה

החינוך יואב קיש:  אני חושב שסביב כיתה י', י"א, י"ב, היו שיחות בנושא – לא יודע איך קראו לזה – חינוך להשכלה מינית, או משהו כזה

טלי גוטליב: אצלי זה לא היה ככה

החינוך יואב קיש: יכול להיות

החינוך יואב קיש:  אז אני אומר, זה גיל שבוודאות אני יכול לומר, בוודאי בעולם של היום, הנוער –בגילים הבוגרים – באמת יכול להתמודד בעצמאות וביכולות עם כל השאלות המורכבות

החינוך יואב קיש:  אתה יודע, כל פעם מסתכלים רק על הלהט"בים – אני לא מדבר רק על הלהט"בים – בכל הנושא של ההגדרה המינית והזהות המינית ומערכת היחסים, גם להט"בים, גם בין גברים לנשים, זה אירוע שצריך, אני אומר עוד פעם, לבחון היטב

החינוך יואב קיש:  הינה, אני אומר לך מה שאני מתכוון לעשות – מה הגיל שבו מתחילים במערכת החינוך בצורה הפורמלית לדבר על הדברים האלה

החינוך יואב קיש:  ואני אומר, הדבר הזה צריך להיות חותך

החינוך יואב קיש:  אבל אני חושב שלא נכון בגילים הצעירים להיכנס לנושאים האלה, ובעניין הזה אני לא יודע לתת לך תשובה ספציפית עד שאני לא אבדוק את זה לעומק

אמיר אוחנה: האם יש לך שאלת המשך?      

יוראי להב-הרצנו: כן, בבקשה

אמיר אוחנה: חבר הכנסת הרצנו, בבקשה

יוראי להב-הרצנו: תודה רבה לך על התשובה, אבל אני בכל זאת רוצה להתעקש על השאלה הראשונה שלי, כי העובדות הן שמשרד החינוך החליט לסלק תלמיד שעובר תהליך התאמה מגדרית מבית הספר במהלך שנת הלימודים

יוראי להב-הרצנו:  ואני רוצה לשאול ביחס לדברים שלך: איך להעיף אותו מבית הספר בגלל תהליך ההתאמה המגדרית זה לטובתו? איך שוויון כלפי תלמידות ותלמידים שמגיעים מתוך הקהילה הגאה – זה יחס שוויוני? אני מבין שאתה רוצה לבחון מתי נכון לדבר על מיניות בריאה, ביחס ללהט"בים, ביחס לסטרייטים, אבל איך להעיף תלמיד בגיל שמונה, בין כיתה ב' לג', מבית הספר במהלך שנת הלימודים, בניגוד לרצונו, בניגוד לרצון הוריו, לנתק אותו מהסביבה החברתית שלו רק כי הוא טרנסג'נדר – איך זה לטובתו? איך זה משרת את מה שאתה הגדרת אותו כצורך להבחין שוויון או לגלות שוויון כלפי כל התלמידים במדינת ישראל?      

אמיר אוחנה: תודה על השאלה

יוראי להב-הרצנו: איך הוא אמור להרגיש? ואיזה מסר, בתור שר החינוך, זה שולח לכל התלמידים במדינת ישראל?      

אמיר אוחנה: תודה על השאלה

החינוך יואב קיש: תודה לך, חבר הכנסת יוראי להב הרצנו, ואני אענה לך כפי שאמרתי לך קודם

החינוך יואב קיש:  ראשית, אין בכוונתי ואני לא מתכוון להתייחס ספציפית לנושא, כיוון שהנושא חוסה תחת צנעת הפרט ואני לא הולך להתייחס לזה

החינוך יואב קיש:  אני רק אומר דבר אחד שאמרתי לך, שוב: תהיה סמוך ובטוח, כולל זה שגם אני בחנתי את זה, שהחלטת משרד החינוך התקבלה אך ורק משיקולי טובת הילד

החינוך יואב קיש:  תודה

אמיר אוחנה: יש שאלות המשך לח"כים נוספים, אדוני השר

אמיר אוחנה:  חבר הכנסת אחמד טיבי וחבר הכנסת בוסו

אמיר אוחנה:  יתחיל חבר הכנסת בוסו, בבקשה

יוראי להב-הרצנו: אני לא מבין, איך שר חינוך מסלק תלמיד?      

אמיר אוחנה: חבר הכנסת הרצנו, אני חושב שהשר השיב באריכות, גם אם לא אהבת את התשובה

יוראי להב-הרצנו: הוא לא השיב

אמיר אוחנה: חבר הכנסת טיבי, בבקשה

אחמד טיבי: תודה, אדוני

אחמד טיבי:  מכובדי שר החינוך, היום שמעתי בחדשות דיווח של זאב קם שאחד השרים הציע הצעה קריאטיבית למנוע מסטודנטים ערבים בישראל ללמוד באוניברסיטאות פלסטיניות

אחמד טיבי:  אני רוצה לתת כמה מספרים: בעשר השנים האחרונות שולש מספר הסטודנטים הערבים בישראל במכללות ובאוניברסיטאות, אבל יש צרכים נוספים וסיבות נוספות לכך שיש אלפי סטודנטים שלומדים באוניברסיטאות פלסטיניות

אחמד טיבי:  שיעור ההצלחה, מכובדי השר, לפי המועצה להשכלה גבוהה, בבחינות הרישוי למשל ברפואה וברפואת שיניים בא-נג'אח, אל-קודס וג'נין הוא מעל 95% שיעור ההצלחה

אחמד טיבי:  כלומר, מדובר במוסדות שמבחינה אקדמאית הן חזקות ביותר

אמיר אוחנה: חבר הכנסת טיבי - - -     

אחמד טיבי: מה עמדת אדוני שר החינוך, שבממשלה הזו הוא גם אחראי להשכלה הגבוהה, בשונה מממשלות קודמות?     

אמיר אוחנה: תודה לחבר הכנסת טיבי

אמיר אוחנה:  חבר הכנסת אוריאל בוסו, שאלת המשך גם לך, ולאחר מכן השר ישיב במרוכז

אמיר אוחנה:  אגב, השאילתה הבאה היא של חברת הכנסת גוטליב, גם אליך

אמיר אוחנה:  אז אני מציע שתישאר

החינוך יואב קיש: אני רק אלך להביא את הדברים שלי משם

אמיר אוחנה: מאה אחוז

אמיר אוחנה:  כן

אוריאל בוסו: אדוני השר, קודם כול אנחנו מודים לך על כך שהחלטת להתחיל לשים סינון במערכת החינוך

אוריאל בוסו:  לפחות בנושאים האזרחיים והחשובים משרד החינוך מתנהל כמו רגולטור ולא נותן לכל מוסד להתנהל בפני עצמו

אוריאל בוסו:       הגיע לידיי השבוע – וזה הועבר גם לשר הנוסף, לשר במשרדך, השר חיים ביטון – שבתיכון צור הדסה השבוע הייתה בגרות פנימית

אוריאל בוסו:  במסגרת הבגרות הפנימית נשאלה שם שאלה בסגנון של המהפכה המשפטית, ונשאלו שאלות גם בנושא פסק הדין האחרון של בג"ץ, ודרך השאלות יש שם יותר גם כן דעות פוליטיות, לצערנו, ואלה לא שאלות אזרחיות לחלוטין

אוריאל בוסו:       האם יש לכם איזה מנגנון או אופן שבו משרד החינוך הולך לפעול בשביל שלא כל בית ספר או כל מורה או כל מנהלת יפעלו לפי הדעות הפוליטיות שלהם? תודה

אמיר אוחנה: תודה

אמיר אוחנה:  בבקשה, ישיב השר

החינוך יואב קיש:  תודה

החינוך יואב קיש:  אני אתחיל דווקא בתשובה לחבר הכנסת אוריאל בוסו

החינוך יואב קיש:  אז ככה, אוריאל, מה שאתה תיארת ממש נמצא על שולחני עכשיו

החינוך יואב קיש:  אני במקרה מכיר לעומק את הנושא הזה

החינוך יואב קיש:  הנושא הזה עבר לאגף משמעת במשרד החינוך, הם יבחנו את הנושא

החינוך יואב קיש:  אני הרי בסך הכול קיבלתי את זה

החינוך יואב קיש:  אני לא יודע כמה זה נכון, לא נכון, מה נעשה

החינוך יואב קיש:  הנושא ייבדק, ואם יש פה אירוע משמעתי, כפי שנראה שכן, אז זה כולל שימוע ולפעול בכל הכלים שיש למשרד כדי לטפל מול אירועי משמעת

החינוך יואב קיש:       אני יכול לומר לך יותר מזה, שאנחנו בתקופה מאוד לא טובה במערכת החינוך, שמערבבים פוליטיקה לתוך מערכת החינוך

החינוך יואב קיש:  אני רואה בזה פסול מוחלט

החינוך יואב קיש:  אני חושב שצריך להשאיר את בתי הספר – דרך אגב, גם את החינוך הגבוה לא נכון לנצל – ואני רואה לצערי מקומות שמרצים באוניברסיטאות, מנהלי בתי ספר, מנצלים את כוחם במערכת בשביל לכפות עמדה פוליטית כזו או אחרת על התלמידים

החינוך יואב קיש:  הדבר הזה לא ראוי

החינוך יואב קיש:  אני חייב לומר לך שאני בכוונת מכוון משתדל להימנע מלהיכנס לעימות באותם מקרים, כי אני חושב שלא ראוי ולא נכון שנעשה זאת, אבל המסר באופן כללי והאמירה חשוב שיישמעו: תשאירו את מערכת החינוך מחוץ לוויכוח הפוליטי

החינוך יואב קיש:  זה נושא אחד

החינוך יואב קיש:      הנושא השני, לגבי שאלתו של חבר הכנסת אחמד טיבי – בניגוד למקרה שתיאר אוריאל בוסו, שאני מכיר, את הנושא הספציפי שאתה מדבר עליו אני לא מכיר לעומק, והנושא ייבחן

החינוך יואב קיש:  אנחנו נבדוק וניתן לך תשובה במועד אחר

החינוך יואב קיש:  תודה

אמיר אוחנה: תודה לשר קיש

אמיר אוחנה:  אני מבין שיש חומר שאתה צריך לקחת מהשולחן

אמיר אוחנה:  בינתיים, תעלה ותבוא חברת הכנסת טלי גוטליב - -     

טלי גוטליב: השר, אתה מחכה לשאילתה שלי

טלי גוטליב:  כן

אמיר אוחנה: כן, כן

אמיר אוחנה:  הוא נמצא

אמיר אוחנה:  - - כדי לשאול את השאילתה שהגישה - -     

טלי גוטליב: לשמחתי הרבה, אדוני היו"ר - - -     

אמיר אוחנה: רגע, רגע

אמיר אוחנה:  אבל עוד לא סיימתי את המשפט

טלי גוטליב: אה, נו, אתה מכיר אותי

אמיר אוחנה: - - בנושא: הפרת זכויות אוטיסטים ליום לימודים מלא

אמיר אוחנה:  בבקשה, חברת הכנסת גוטליב

טלי גוטליב: אז כמו שאמרתי, לשמחתי הרבה, אדוני השר יואב קיש – ולשמחתי הרבה הוא שר החינוך, כי במשמרת הקודמת של גב' שאשא ביטון - - -     

אמיר אוחנה: לא, לא

אמיר אוחנה:  סליחה

אמיר אוחנה:  גברתי, אנא הקריאי את השאילתה

טלי גוטליב: אני רק ארחיב לו את השאילתה שיהיה לו ברור

טלי גוטליב:  להקריא אותה

אמיר אוחנה: לא, לא

אמיר אוחנה:  אבל זה לא המוסד המתאים

טלי גוטליב: לא המוסד המתאים, תיתן לי - - -     

אמיר אוחנה: זה לא המוסד המתאים, גברתי

טלי גוטליב: אדוני היושב-ראש, בסדר גמור

טלי גוטליב:  אני רק רוצה - - -     

אמיר אוחנה: שאילתה

טלי גוטליב: אני רוצה שיובהר שב-14 באוגוסט 2022 הודיעה מנכ"לית משרד החינוך על קיצור יום הלימודים לאוטיסטים

טלי גוטליב:  אני מקריאה - - -     

אמיר אוחנה: גברתי חברת הכנסת גוטליב - -     

טלי גוטליב: אדוני, זה מילה במילה

אמיר אוחנה: - - אם בכוונתך להקריא מהשאילתה - - -     

טלי גוטליב: אבל זאת השאילתה

טלי גוטליב:  אני מקריאה אותה

טלי גוטליב:  אני אומרת את זה, יש לי זיכרון צילומי

אמיר אוחנה: בסדר גמור

החינוך יואב קיש: היא מקריאה, היא מקריאה

החינוך יואב קיש:  היא הקריאה

אמיר אוחנה: בסדר

אמיר אוחנה:  מאה אחוז

אמיר אוחנה:  מאה אחוז

טלי גוטליב: אני זוכרת טקסטים בעל פה, כמו שאדוני יודע

טלי גוטליב:  אני לא צריכה את זה

טלי גוטליב:  אני זוכרת את הכתוב

טלי גוטליב:  ב-14 באוגוסט הודיעה מנכ"לית משרד החינוך על קיצור יום לימודים ארוך לילדים האוטיסטים בכיתות התקשורת, שזה אומר גם בחינוך המיוחד, גם בגנים וגם בבתי הספר, במקום עד השעה 16:45

טלי גוטליב:  התירוצים שלה לא הניחו את דעתנו

טלי גוטליב:  אדוני השר, אנחנו מבקשים ממך לתת לנו תשובה כדי שההורים לילדים אוטיסטים יוכלו לשוב למקומות העבודה שלהם

טלי גוטליב:  תודה

אמיר אוחנה: בבקשה, השר

החינוך יואב קיש:  תודה רבה לחברת הכנסת טלי גוטליב

החינוך יואב קיש:  אני חושב שהנושא הזה הוא סופר-חשוב, ואני באמת מברך אותך על העלאת הנושא לסדר-היום

החינוך יואב קיש:       אני רוצה להסביר רגע מה קורה בכלל במערכת, ואחרי זה אני אצלול ספציפית לנושא שהעלית

החינוך יואב קיש:  תראי, אנחנו בשילוב של שתי מגמות שיצרו – אני אומר את זה בצורה הכי ברורה – משבר קשה מאוד בחינוך המיוחד שמאתגר את מערכת החינוך

החינוך יואב קיש:  מערכת החינוך היום, אין לה מספיק משאבים

החינוך יואב קיש:  היא לא מצליחה להתמודד עם זה, וזה גם מקרין על מערכת החינוך הכללית, לא רק החינוך המיוחד

החינוך יואב קיש:  אבל אני רוצה רגע להסביר מאיפה זה נבע: יש תופעה, לא צריך כנראה לספר לך, של עלייה מאוד גדולה בכמות הילדים האוטיסטים, או על הרצף, בכל העולם כולו

החינוך יואב קיש:  אני חושב שהמספר מדבר על אחד מתוך 44 לידות בעולם שהוא ילד שעל הרצף

החינוך יואב קיש:  במדינת ישראל כרגע אנחנו באחד ל-100

החינוך יואב קיש:  הגידול באחוזים עצומים, וכל שנה נוספים לא רק הכמות הרגילה לצד גידול האוכלוסייה, אלא להרבה יותר

החינוך יואב קיש:  וזה אפקט עולמי

החינוך יואב קיש:  דרך אגב, לא יודעים להגיד למה זה, אם זה הורות בגילים יותר מאוחרים, אם זה אולי סלולר, אני באמת לא יודע, אבל זו תופעה כלל-עולמית של עלייה משמעותית

החינוך יואב קיש:  יכול להיות שאולי זה עניין של אבחון

החינוך יואב קיש:  אני עוד פעם לא נכנס, כי באמת ברמת ההסבר אין תשובות מדויקות

החינוך יואב קיש:  אבל זו תופעה

החינוך יואב קיש:       מהצד השני, יש את שינוי החוק שנעשה ב-2018, של חוק החינוך המיוחד תיקון מס' 11, שיצר מענים dedicated, מאוד טובים

החינוך יואב קיש:  זאת אומרת, זה בא מכיוון של רצון של המערכת באמת לתת את התשובה הכי טובה שאפשר בחינוך המיוחד

החינוך יואב קיש:  ואז השילוב של שני הדברים האלה הביא לעלייה מאוד גדולה בעיקר בכיתות תקשורת, כיתות רגשיות, קטנות, ובשילוב של ילדים במסגרות בחינוך הממלכתי או בכלל ילדים שבליווי סייעת וכיוצא בזה

החינוך יואב קיש:       יש כמובן גם את הילדים עם צרכים מיוחדים במסגרות של החינוך המיוחד שהן dedicated לטפל באמת במקרים שהם באופן טבעי יותר מורכבים ודורשים את הטיפול והמענה במסגרת המיוחדת

החינוך יואב קיש:  דרך אגב, שם הגידול הוא קבוע, הוא אותו גידול של האוכלוסייה

החינוך יואב קיש:  אנחנו לא רואים שם איזושהי קפיצה משמעותית במספרים

החינוך יואב קיש:  מה שכן רואים זה בכיתות התקשורת, הכיתות הקטנות למיניהן ובשילוב

החינוך יואב קיש:       עכשיו, זו הבעיה

החינוך יואב קיש:  עכשיו אני נכנס רגע למציאות

החינוך יואב קיש:  בסוף, לצערי, ואני אומר את זה בכאב ובצער גדול, השמיכה קצרה

החינוך יואב קיש:  מה הכוונה בשמיכה קצרה? אמרתי, החוק בא ונתן מענה שכולנו מכוונים אליו, אבל אנחנו עדיין מוגבלים היום, לצערי, בכמות הסייעות, בתקציב שמוקצב לדבר הזה

החינוך יואב קיש:  דרך אגב, אני נלחם עכשיו בימים אלה - - -     

טלי גוטליב: בחוזר לא כתוב, אדוני השר – בחוזר מנכ"ל - - -     

החינוך יואב קיש: עוד לא הגעתי לזה

החינוך יואב קיש:  אני תכף אגיע

טלי גוטליב: ללא תקציב

החינוך יואב קיש: תכף אני מגיע

החינוך יואב קיש:  אני אומר במה אנחנו מוגבלים

החינוך יואב קיש:  אני היום במאבק – מאבק שכל עם ישראל איתי, זה לא של מערכת החינוך – להגדלת התקציב לחינוך המיוחד בתקציב שאנחנו בונים עכשיו מול האוצר

החינוך יואב קיש:  מול כל האתגרים, מערכת הביטחון, המשטרה, את יודעת, השוטרים שבן גביר באירוע שהוא רוצה להעלות את שכר השוטרים ולגייס; אני אומר: אני צריך, לחינוך המיוחד ולחינוך ילדי ישראל, אני צריך את הכסף

החינוך יואב קיש:  הינה, בדיוק דיברנו על בן גביר, איך ידעת?     

איתמר בן גביר: למה לא דיברת על המשיח?     

החינוך יואב קיש: אני אמרתי - - -     

יונתן מישרקי: הוא דיבר, הוא דיבר

החינוך יואב קיש: השר בן גביר, אמרתי משהו מאוד פשוט

החינוך יואב קיש:  שאלה חברת הכנסת גוטליב על נושא הטיפול בילדים אוטיסטים במערכת החינוך במיוחד

טלי גוטליב: לא

טלי גוטליב:  קיצור יום הלימודים מ-16:45 ל-15:10

החינוך יואב קיש: יום הלימודים קוצר

החינוך יואב קיש:  אמרתי לה שאני עכשיו בדיוק בשיח מול האוצר של מערכת החינוך על התקציב שאנחנו צריכים לחינוך המיוחד, שהוא תקציב שהולך במגמות מטורפות

החינוך יואב קיש:  אמרתי לה: אנחנו באירוע שגם לצה"ל יש דרישות ולשר בן גביר יש דרישות במשטרה לזה, ובדיוק נכנסת

החינוך יואב קיש:  זו הייתה הקונוטציה

החינוך יואב קיש:  אז אני אומר, אתה מכיר את זה היטב

החינוך יואב קיש:  אני באירוע של חוסר תקציבים, חוסר כוח אדם, ברצון מצד אחד אמיתי וכן של המערכת לקחת ולתת את המענה עד 17:00 כמו שרוצים, ואז אנחנו מתנפצים, לצערי, מול המציאות, ואני אומר לך את זה בכאב גדול, והמציאות היא שברמות השכר האלה שהתקציב מאפשר לנו אנחנו לא מצליחים להשיג מספיק מטפלות וסייעות

החינוך יואב קיש:  באירוע שאנחנו מוגבלים בכיתות ובמערכת ובכל זה – אנחנו עושים באמת את המקסימום

החינוך יואב קיש:  ואז קורה שהכלי היחיד שנותן איזושהי גמישות היום במסגרת החוק הוא הכלי שלצערי השתמשו בו, וישתמשו בו בלית ברירה – קיצור היום מחמש לשעות כפי - - -     

טלי גוטליב: זה לא בגלל תקציב, אדוני

טלי גוטליב:  בחוזר מנכ"ל שאשא ביטון קבעה שזה רק בגלל חוסר בכוח אדם ולא חוסר בשעות

טלי גוטליב:  אז אדוני, המשמעות היא, אם רק תאפשר לי, כי אנחנו מכירים את זה - - -     

החינוך יואב קיש: אז אתן לך שאלה נוספת, אני אסיים

החינוך יואב קיש:  יש לך שאלה נוספת, אז אני אומר עוד פעם, שכוח אדם, דרך אגב, גם נובע מתקציב

החינוך יואב קיש:  למה? כי אם נעלה את השכר למטפלות, שזה, דרך אגב, דיון שקורה היום ואני לא נכנס לאירוע הזה, יכול להיות שתוכל להשיג יותר כוח אדם, יהיה יותר קל להשיג

החינוך יואב קיש:  אני יודע שבעניין הזה מתנהל משא ומתן, ואני חושב שחייבים למצוא לעניין הזה פתרון, כי אני מסכים איתך שזה לא רק תקציב, אבל בסוף, כשמדברים על כוח אדם שחסר, חלק מרכזי מהאירוע הזה הוא היכולת לתת שכר שעה יותר טוב למטפלות

החינוך יואב קיש:  זה בגדול

החינוך יואב קיש:      שאלה נוספת

אמיר אוחנה: חברת הכנסת גוטליב, את יכולה לגשת למיקרופון ולשאול שאלה נוספת

טלי גוטליב: ברשות השר אני אומר ככה: התחושה היא שעובדים עלינו בעיניים, ואני אגיד גם למה - - -     

מירב בן ארי: - - -      

אמיר אוחנה: יש שאלה נוספת

אמיר אוחנה:  מותר

טלי גוטליב: מותר לי

טלי גוטליב:  אבל מירב, זה נושא סופר חשוב, ברצינות

מירב בן ארי: אני יודעת, טלי, אין בעיה, אבל - - -     

טלי גוטליב: באמת, יש לי שאלה נוספת, את מכירה את זה מהתקנון

מירב בן ארי: אין בעיה, רק - - -     

טלי גוטליב: נו, אז באמת, חשבתי שתצטרפי אליי למאבק החשוב הזה

אמיר אוחנה: רשות הדיבור של חברת הכנסת גוטליב

אמיר אוחנה:  בבקשה

טלי גוטליב: תודה, באמת

טלי גוטליב:  אני רוצה להסביר רגע לשר למה התחושה היא שעובדים עלינו בעיניים: קודם כול, שיהיה ברור שהחינוך המיוחד הוא לא סתם עד 16:45, כיתות התקשורת, כי ההורים לא יכולים להעביר את הילדים בחינוך המיוחד לבייביסיטר

טלי גוטליב:  הילדים לא מדברים, הם לא מתקשרים, מרביצים לעצמם, מסכנים את עצמם

החינוך יואב קיש: טלי, זה ברור

טלי גוטליב: אנחנו לא מדברים על הילדים שמשולבים במסגרות הרגילות, לא, אלא על החינוך המיוחד הקלאסי

טלי גוטליב:  אם פתחו אותו עד השעה 15:10, זה אומר שיש כוח אדם, כי אף אחד לא עושה משמרת מלאה מ-8:00 עד 15:10

טלי גוטליב:  המשמרות מתחילות מ-08:00 עד 14:00 ומ-14:00 עד 16:45 או מ-13:30 עד 16:45

טלי גוטליב:  כל הסיפור הוא ליצור לחץ על ההורים, שילחצו את הכנסת ואת הממשלה להעלות את השכר של הסייעות והמטפלות, ואני כמובן דוגלת בזה כי לא יכול להיות שהן ירוויחו 29

טלי גוטליב: 90 שקל

טלי גוטליב:  אבל עם כל הכבוד – תקציב יש, ובחוזר המנכ"ל התירוץ הוא חוסר בכוח אדם

טלי גוטליב:  ולכן זה מפלט קל מדי, וההורים לא יכולים לצאת לעבודה כשסגרו את כיתות התקשורת עד השעה 15:10

אמיר אוחנה: גם לחברת הכנסת עאידה תומא סלימאן יש שאלה נוספת

אמיר אוחנה:  בבקשה

החינוך יואב קיש: את מרשה לעאידה, מירב?      

עאידה תומא סלימאן: תודה, כבוד היושב-ראש

עאידה תומא סלימאן:  כבוד השר, האמת היא שהתבשרנו היום בבוקר שיש צעד חדש שהממשלה הולכת לדון בו: אי-הכרה בתארים אקדמיים ממוסדות פלסטיניים

עאידה תומא סלימאן:  עד כמה שידוע לי, השיקולים להכרה בתארים הם בדרך כלל תוכן הלימודים, התוכן האקדמי שנלמד, ואם באמת מכסים את מה שדרוש כדי לקבל את התואר ולהכיר בו במדינה

עאידה תומא סלימאן:      האם ידוע לשר שיש אלפים של סטודנטים ערבים שלומדים, שחזרו אלפים, משרתים היום את הציבור גם בבתי הספר אבל גם כעובדים סוציאליים, גם כרופאים וגם במקצועות אחרים?     מה העמדה של המשרד? אני מקווה שאפשר לדעת מה העמדה של המשרד בנוגע להצעה כזאת, שתידון ביום ראשון

עאידה תומא סלימאן:  דבר שני: מה מכינים כפתרון לאלה שלומדים עכשיו ולמדו בעבר – האם גם כן תהיה הצעה להוציא מהעבודה את כל אלה שלמדו?     

אמיר אוחנה: תודה לחברת הכנסת עאידה תומא סלימאן

אמיר אוחנה:  ישיב השר

החינוך יואב קיש: אני אתחיל דווקא בשאלה של חברת הכנסת עאידה תומא סלימאן

החינוך יואב קיש:  לפני כן גם חבר הכנסת טיבי שאל בעניין הזה, ואני רוצה לחלק את התשובה לשניים: אחת, אני עוד לא בחנתי את ההצעה הספציפית שאת מדברת עליה, ואין לי ממש תשובה

החינוך יואב קיש:  אני צריך לבדוק ולבחון את העניין הזה

החינוך יואב קיש:  אני יכול להגיד לך מה אני כן עושה, כי דיברת על נושא של חומרי הלימוד ועל מה לומדים; אני יכול להגיד לך שדווקא המקום שביקשתי לעשות דיון דחוף סביבו הוא חומרי הלימוד של ערביי מזרח ירושלים, לומדים שם תוכנית של הרשות הפלסטינית, ורואים בהרבה מאוד מקרים הסתה מובהקת וברורה כנגד מדינת ישראל, כנגד צה"ל, וזה במקומות שאכן משרד החינוך מממן

החינוך יואב קיש:  זה נושא אחר, לא מה שאת שאלת עליו

החינוך יואב קיש:      אני אומר לך שהדבר הזה ייבחן, וכן – במקומות שבהם מסיתים נגד מדינת ישראל, יש לי בעיה לאפשר לאזרחים או תלמידים או למערכת חינוך כלשהי להיות שותפים במקום שכזה

החינוך יואב קיש:  זה נושא אחר, אבל כמובן, מה ששאלת, לגבי הנושא המקצועי - -     

קריאה: - - -      

החינוך יואב קיש: - - בסוף ראינו שההסתה הזאת גורמת לכך שילד בן 13 מגיע לשכונת דוד ועושה פיגוע רצחני

החינוך יואב קיש:  אז אין לי שום דבר לומר חוץ מזה שמערכת החינוך שם לוקה בחסר

החינוך יואב קיש:  המקום שבו יש לי אחריות על העניין הזה הוא בתקציבים שעוברים לשם, ואת הדבר הזה אנחנו נבחן

החינוך יואב קיש:      לגבי חברת הכנסת טלי גוטליב - -     

עאידה תומא סלימאן: - - -      

החינוך יואב קיש: - - אני רק אקריא עוד משהו – מכיוון שעניתי לך מההיכרות שלי עם הנושא, אני כן רוצה להקריא משהו שאמרו במשרד, עוד פעם רק כדי להבין: אני בהחלט מציין שהקושי שהעלית ברור לנו, שילד של המסגרות של החינוך המיוחד הוא לא ילד שהולך עכשיו לשכנה או לבייביסיטר או למשהו כזה, וזו החשיבות הגדולה

החינוך יואב קיש:  אני אומר עוד פעם – הלוואי והיו לנו הכלים להחזיק אותו עד 16:45

החינוך יואב קיש:      בכלים שאושרו על ידי לשכת מנכ"לית לקצר את יום הלימודים ניתנה אפשרות להעסיק דרך הרשות המקומית עובד מטעמה בנוסף לסייעת הקיימת עד השעה 16:45, כדי שהתלמידים יקבלו את המשך היום, ונעשה גם תהליך של שיפוי עם המשרד

החינוך יואב קיש:      אז אני אומר שלפחות מבחינת המשרד, אנחנו כן מנסים לעשות הכול

החינוך יואב קיש:  בסוף, אני אומר לך בכנות שהשמיכה קצרה כרגע, אני שומע על המון מקרים והמשבר מאוד קשה, ואני פונה מפה בשם כולכם לשר האוצר שיבין – ואני בטוח, השר בן גביר, שגם אתה חושב שאי-אפשר לקצץ את הצורך הזה וצריך להביא את התקציבים הנדרשים בשביל לתת מענה להורים ולדרישות שלהם

טלי גוטליב: ילדי החינוך המיוחד לפני הכול, לפני התקציב

אמיר אוחנה: תודה לשר החינוך יואב קיש

אמיר אוחנה:      השאילתה הדחופה הבאה היא של חבר הכנסת אוריאל בוסו לשר לביטחון לאומי, בנושא: שישה פצועים בארבעה פיגועי ירי בלוד; התושבים חוששים לחייהם

אמיר אוחנה:      יעלה ויבוא השר לביטחון לאומי איתמר בן גביר

אמיר אוחנה:  בבקשה, חבר הכנסת בוסו

אוריאל בוסו: שלום, בוקר טוב, אדוני השר, כבוד היושב-ראש

אוריאל בוסו:  העיר לוד מבועתת, התושבים חשים מופקרים, חוששים לחייהם

אוריאל בוסו:  לדבריהם, אין דין ואין דיין, והמשטרה חוששת להיכנס לעיר

אוריאל בוסו:  בסוף השבוע האחרון נפצעו שישה תושבים בארבעה אירועי ירי, כנראה במסגרת מלחמת כנופיות

אוריאל בוסו:      רצוני לשאול:     1

אוריאל בוסו:  כמה אירועי ירי היום בעיר מאז תחילת 2022 ועד השבוע?     2

אוריאל בוסו:  מדוע אין יד תקיפה של המשטרה בלוד? תודה

איתמר בן גביר: תודה, אדוני

איתמר בן גביר:  ראשית, אני אומר שהתושבים צודקים, אני מבין אותם

איתמר בן גביר:  הייתי בלוד לפני כשבוע וחצי, שמעתי את המצוקות, שמעתי את הייסורים ואני גם מכיר את המציאות – מציאות שמתרחשת לא מאתמול, לא משלשום

איתמר בן גביר:       לגבי השאלות שלך: 158 תיקים נפתחו כנגד כל מיני אירועים של ירי ושל חבלה

איתמר בן גביר:       לגבי העניין של יד תקיפה של המשטרה – כאן אני רוצה לומר כמה דברים: אי-אפשר לבטל את המעשים של המשטרה באפס מעשה

איתמר בן גביר:  יש קצינים מצוינים, יש פיקוד טוב שכן עבדו בשנה החולפת –  השאלה שלך הייתה על 2022

איתמר בן גביר:      אני כן יכול לספר לך שעל עבירות אלימות של ירי נעצרו 64 אנשים, 12 אנשים נעצרו עד תום ההליכים המשפטיים והוגשו כתבי אישום, יש תפיסות אמל"ח, פרשיות פשיעה שפוענחו, יש מעשי רצח שפיענחו

איתמר בן גביר:  אבל צריך לומר את האמת – זה לא מספיק

איתמר בן גביר:  והמדיניות שהממשלה הקודמת הובילה היא מדיניות שצריך לשנות

איתמר בן גביר:      ולכן, ישר עם כניסתי לתפקיד אני דיברתי ומדבר, וזה מתקשר גם לדברים של השר קיש שדיבר כאן, קודם כול, על הקמת משמר לאומי גדול וחזק שייתן מענה

איתמר בן גביר:  יש לנו שוטרים נפלאים, שוטרים מצוינים, אבל יש עומס כל כך גדול של כל כך הרבה עבירות, של כל כך הרבה אירועים, וצריך לחזק את המשטרה מצד אחד, להוסיף אלפי שוטרים לטפל בפעילות הקלאסית

איתמר בן גביר:  מצד שני, ישראל חייבת להיות כמו כל מדינה נורמלית: ארצות הברית, צרפת

איתמר בן גביר:  בכל מדינה נורמלית יש לך משמר לאומי, שזה התפקיד שלו; להגיע לאירועים כאלה, להביא מסות של שוטרים, מסות של אנשי משמר לאומי, להיות שם ולהשליט את החוק ואת הסדר

איתמר בן גביר:      	צריך לומר דבר נוסף: הממשלה הקודמת לא שמה לנגד עיניה את זה שאנחנו כאן גם במאבק מול אויבים

איתמר בן גביר:  אני לא מדבר כמובן חלילה על כל הערבים

איתמר בן גביר:  יש הרבה ערבים שרוצים לחיות כאן בשלום ובשלווה

איתמר בן גביר:  שמעתי ערבים בסיור האחרון שלי בלוד, שמבקשים שאנחנו ניכנס למלחמת חורמה

איתמר בן גביר:  הממשלה הקודמת לא עשתה את זה, אני מקווה שאנחנו כן נעשה את זה, ובעזרת השם נצליח: גם נביא חקיקה חדשה, גם נחמיר ענישה, וכמובן עוד פעם – משמר לאומי שיביא ביטחון בעזרת השם, רק בעזרת השם, לרחובות

אמיר אוחנה: תודה

אמיר אוחנה:  יש שאלה נוספת לחבר הכנסת בוסו

אמיר אוחנה:  בבקשה

אוריאל בוסו: אדוני השר, קודם כול, אנחנו ודאי רוצים להודות לך על התוכנית הלאומית שהצגת, היא מדהימה, ועל החיזוק, ואכן ראינו שביקרת בלוד

אוריאל בוסו:  דווקא הזכרתי את לוד

אוריאל בוסו:  ב-13 במאי אשתקד הוצת בית כנסת "ישועות ה'"; באותו תאריך, בית כנסת "דוסא"; ב-11 במאי בית כנסת "שומר ישראל"

אוריאל בוסו:  ב-10 במאי תלמוד תורה, מכינה

אוריאל בוסו:  אגב בבית הכנסת שומר ישראל, התפלל סבי, שהיה רבה של לוד, בבית הכנסת הזה

אוריאל בוסו:      רציתי לדעת: האם נתפסו המציתים? האם נקטו נגדם הליכים במסגרת התוכנית שהצגת, החמרת ענישה לאותם מציתים? האם בנושא הזה יש לך מה לחדש לנו? תודה רבה

אמיר אוחנה: לפני שהשר ישיב, יש שאלה נוספת לחברת הכנסת מירב בן ארי

אמיר אוחנה:  בבקשה

אמיר אוחנה:  אגב, אני אנצל את ההזדמנות להגיד שניקח שאלות נוספות במרוכז, ולאחר מכן השר ישיב

אמיר אוחנה:  לא אקבל שאלות נוספות תוך כדי שהשר משיב

אמיר אוחנה:  בבקשה

מירב בן ארי: תודה רבה, אדוני היושב-ראש

מירב בן ארי:  אדוני השר, גם אתמול וגם היום התקיימו שני דיונים בוועדה לקידום מעמד האישה בנושא אלימות נגד נשים

מירב בן ארי:  אתה יודע שהנושא הזה קרוב מאוד לליבי, ואני מנסה לעשות כל שביכולתי כדי למנוע את הרצח הבא

מירב בן ארי:      אני מבקשת מאדוני היושב-ראש את התייחסותך לנושא האיזוק האלקטרוני, החוק הזה שיכול להציל נפשות, ובעיקר לאפשר לאישה ולילדיה להישאר בבית ולא לברוח על חייה למקלט

מירב בן ארי:  פניתי אליך, אני פונה אליך שוב בבקשה לשמוע את עמדתך

מירב בן ארי:  החוק עבר בקריאה הראשונה, הוא מתוקצב, מלא, במשרד לביטחון פנים

מירב בן ארי:  האם אתה מתכוון, ואם כן, לתת איזה בשורה לנשים נפגעות אלימות, שחייהן נמצאים בסכנה יום-יומית

מירב בן ארי:  תודה

טלי גוטליב: אדוני השר, אני מבקשת להעיר לגבי חוק האיזוק האלקטרוני

טלי גוטליב:  אם אדם ביצע עבירה או יש טענה - - -     

אמיר אוחנה: לא לא לא, חברת הכנסת גוטליב

טלי גוטליב: תיזהרו מהדבר הזה

טלי גוטליב:  אני לא אצביע על החוק הזה

אמיר אוחנה: חברת הכנסת גוטליב

אמיר אוחנה: ,הייתה לך גם - - -     

טלי גוטליב: אני רק אומרת

אמיר אוחנה: בבקשה, השר ישיב

איתמר בן גביר: נתחיל בשאלתו של חבר הכנסת בוסו לגבי הצתת בתי הכנסת

איתמר בן גביר:  זה נתון שלא ברשותי

איתמר בן גביר:  חבל שלא העלית את זה בשאילתה, אבל אני מבטיח לבדוק אותו

איתמר בן גביר:  מה שברור הוא שהמדיניות שלי זה לא רק אפס סובלנות, אלא לנסות כמה שיותר לתפוס, לעצור, להביא לדין וגם לטפל במלוא חומרת הדין במי שהצית בתי כנסת

איתמר בן גביר:      אגב, מבחינת סעיפי החוק, הם קיימים, חבר הכנסת בוסו, עד כמה שאני זוכר

איתמר בן גביר:  אני לא רוצה סתם בעל פה לשלוף, אבל אם אני לא טועה, חוק העונשין מדבר על 15 שנות מאסר על הצתה

איתמר בן גביר:  אם אלו מבנים, זה יכול להיות גם 20 שנות מאסר

איתמר בן גביר:  כלומר, הענישה קיימת

איתמר בן גביר:        יש בעיה אחרת, שאני מכיר אותה מתפקידי כעורך דין, שהרבה מאוד פעמים מישהו שהצית בית כנסת נתנו לו חצי שנת מאסר או שנת מאסר

איתמר בן גביר:  זה איום ונורא, וזה אחריות של בתי משפט שצריכים להבין שהצתת בית כנסת זה כמו הצתת כנסייה או מסגד, חלילה

איתמר בן גביר:  אני מכיר תיקים של אנשים שהציתו מסגדים, וקיבלו חמש שנים ושש שנים, לעומת זאת על בית כנסת קיבלו חצי שנה ושנה

איתמר בן גביר:  זה בעיניי פסול

איתמר בן גביר:  פסול וחמור

איתמר בן גביר:  גם ליהודים יש רגשות דת במדינת ישראל

איתמר בן גביר:      לשאלתך, חברת הכנסת בן ארי, כי זה חשוב לך, את באמת פנית אליי עוד לפני שנכנסתי אפילו לתפקיד כשר וביקשת שאני אבחן את הדברים, ואני מתכוון, ואמרתי לך לעשות דיון במשרד שלי בנושא החקיקה הזאת

איתמר בן גביר:  אמרה כאן חברת הכנסת גוטליב, וזה דבר נכון, צריך למצוא כאן את האיזונים

איתמר בן גביר:  מצד אחד, מי שפגע באישתו, מי שתקף, מי שמתעלל בנשים, הוא חלאת אדם שצריך לטפל בו

איתמר בן גביר:  בנושא הזה אני במיליון אחוז איתך, בכל מה שתציעי

איתמר בן גביר:      מצד שני, אומרת חברת הכנסת גוטליב, שגם איתה הייתה לי שיחה, שיש קו, איזה חוט שמבדיל בין לטפל במי שבאמת מסוכן ובמי שבאמת צריך לטפל בו לבין שמחר בבוקר יגידו על כל גבר: הוא מתעלל

מירב בן ארי: אתה יודע שהחוק מדבר על תזכיר מבחן לבית המשפט

מירב בן ארי:  אין לי שום מטרה - - -     

טלי גוטליב: כל יד אחת נגד - - -     

איתמר בן גביר: חברת הכנסת בן ארי

טלי גוטליב: - - -     

מירב בן ארי: תחסכי את זה

מירב בן ארי:  תפסיקי להתווכח איתי

סימון דוידסון: אבל הוא עונה לה

טלי גוטליב: אז מה אם הוא עונה לה

מירב בן ארי: זה מיותר

טלי גוטליב: אז מה אם הוא עונה לה?     

אמיר אוחנה: חברי הכנסת, רשות הדיבור כרגע שייכת לשר בן גביר בלבד

טלי גוטליב: - - - חותמת גומי של שירות מבחן

טלי גוטליב:  אוי ואבוי

טלי גוטליב:  די, נו, באמת

אמיר אוחנה: רשות הדיבור של השר בן גביר בלבד

איתמר בן גביר: חברת הכנסת בן ארי, בדיוק בגלל הדיון הזה, השיח הזה, רציתי לא לעשות החלטות בשלוף

איתמר בן גביר:  בכלל, מרגע שנכנסתי לתפקידי כשר, אני לא שולף בכל דבר ואומר: נעשה את זה, נעשה את זה, אלא אומר דברים תוך כדי בדיקה

איתמר בן גביר: אני מבטיח שאחרי הדיון הזה הפנימי שלנו, נבוא אלייך ונגיד לך מה התובנות

איתמר בן גביר:  ושוב, את יודעת לא מהיום ולא מאתמול, איפה שיש אלימות נגד נשים, תמצאי אותי כפרטנר ב-100%

איתמר בן גביר:       מצד שני, יש גם תופעות אחרות שצריך לשים גם עליהן את האצבע

איתמר בן גביר:  לא ארחיב כאן, אבל במשפט אחד: לא אהבתי את תקנה 2

איתמר בן גביר: 5, שאומרת למשל שאישה שמתלוננת, אפילו שבסוף מסתבר שהתלונה היא תלונת שווא, לא ממצים איתה את הדין

איתמר בן גביר:  מי שמעליל, צריך לטפל בו

מירב בן ארי: אתה מבין שזה 2%? אתה מבין?      

איתמר בן גביר: נכון

מירב בן ארי: זה לא אותו דבר

מירב בן ארי:  בסוף את מי שרוצחים פה הן נשים

אמיר אוחנה: חברת הכנסת בן ארי, זה לא רב-שיח

מירב בן ארי: זה לא אותו דבר

אמיר אוחנה: השר, אני מזמין אותך להישאר גם לשאילתה הבאה

אמיר אוחנה:  השאילתה הבאה של חבר הכנסת חנוך דב מלביצקי

אמיר אוחנה:  בבקשה

חנוך דב מילביצקי: תודה, אדוני היושב-ראש, אדוני השר, השאילתה שלי היא בעניין הנפת דגלי אש"ף על ידי חבר הכנסת

חנוך דב מילביצקי:  לבקשת היושב-ראש אני לא אציין את שם חבר הכנסת

חנוך דב מילביצקי:      יש הנחיה מהשר לאכוף את האיסור על נפת דגלי אש"ף בפומבי

חנוך דב מילביצקי:  למרות זאת, ובניגוד להנחיות, יש חבר הכנסת, בכנסת הזאת, שהניף דגל אש"ף באופן פומבי ואף מתהדר בכך

חנוך דב מילביצקי:      רצוני לשאול:     מדוע לא אוכפים את הוראות השר על אותו חבר כנסת, כמו גם על חברי כנסת אחרים, שמניפים דגלים, ובכך תומכים בטרור?     

איתמר בן גביר: תודה

איתמר בן גביר:  תודה רבה לחבר הכנסת על השאלה

איתמר בן גביר:  אני גם לא אתייחס לשמו של חבר הכנסת, אבל כן הבאתי לכאן כמה ציטוטים – הגיגים – מאותו חבר כנסת, שבין היתר אומר שפלסטינים שיורים בחיילי צה"ל הם לא טרוריסטים, הם כמו הפרטיזנים שנלחמו בנאצים

איתמר בן גביר:  על הבריחה מכלא גלבוע, הוא אמר: אני לא יודע אם הייתי מסגיר את המחבלים הנמלטים

איתמר בן גביר:      נדמה לי שמי ששומע את הדברים האלה מבין למה העמדה שלי שהיה צריך לפסול את חבר הכנסת הזה ולא לאפשר לו להיות בכנסת

איתמר בן גביר:  הוא תומך טרור; הוא תומך מחבלים; הוא תומך ברצח של יהודים

איתמר בן גביר:  אני לא מבין למה אפשרו לו להיות חבר כנסת

איתמר בן גביר:      לשאלתך על דגלי אש"ף

איתמר בן גביר:  על פי סעיף 24 (א)(1) לחוק המאבק בטרור, הנפת דגל של ארגון טרור היא עבירה פלילית

איתמר בן גביר:  יש גם את סעיף 82 לפקודת המשטרה, שקובע כי מפכ"ל המשטרה יכול לאסור הנפת דגל שיש בו כדי לעורר הפרעה לשלום הציבור

איתמר בן גביר:  כל שוטר יכול לאכוף את האיסור הזה

איתמר בן גביר:      על פי החוק הקיים, להבנתי יש למנוע הנפת דגלי אש"ף

איתמר בן גביר:  זה דגל של ארגון טרור

איתמר בן גביר:  ארגון הטרור הזה, מעולם לא הופסקה ההכרזה עליו ככזה

איתמר בן גביר:  אנחנו גם רואים מה קורה היום במציאות של היום

איתמר בן גביר:  הם משלמים כסף לטרוריסטים, מממנים טרוריסטים, מדרבנים טרוריסטים

איתמר בן גביר:  כל מילה בשאילתה שלך נכונה

איתמר בן גביר:      דא עקא, במדינת ישראל יש גם ייעוץ משפטי לממשלה, והייעוץ המשפטי לממשלה קבע בכמה הזדמנויות כי הנפת דגל של אש"ף, כשהיא באה כשלעצמה, יש אפשרות – או יותר נכון כלשון בית המשפט העליון שהרחיב את זה – שזה לא גורף

איתמר בן גביר:  זה לא איסור גורף

איתמר בן גביר:  המדיניות של היועצת המשפטית לממשלה היא מדיניות – לצערי אני אומר – שמאפשרת בחלק מהמקרים, במיוחד המקרים שזו הנפת דגל כשלעצמה, שלא מתלווים אליה שבחים לטרור, לאפשר את ההנפה הזאת

איתמר בן גביר:       אני חולק על המדיניות הזאת

איתמר בן גביר:  אני חושב שהמדיניות הזו לא נכונה

איתמר בן גביר:  ביקשתי לקיים דיון בממשלה בנושא הזה

איתמר בן גביר:  התיק עבר, בקשתי, לצחי הנגבי, ראש המל"ל, ואני מתכוון לשבת איתו, ואחרי זה יהיה דיון בממשלה, או בקבינט, על הסוגיה הזאת

איתמר בן גביר:  אני מתקשה מאוד להבין את העמדה של היועצת המשפטית לממשלה

איתמר בן גביר:  ארגון אש"ף הוא ארגון שעד היום נלחם במדינת ישראל; ארגון אש"ף זה ארגון שעד היום ידיו טבולות בדם של יהודים – אגב, לא רק יהודים, גם ערבים

איתמר בן גביר:       לכן אני חושב שהיועצת המשפטית לממשלה טועה בסוגיה הזאת, אבל אנחנו נקיים שיח, אבל קודם כול יהיה דיון בקבינט, כי אני רוצה לדעת שכל ממשלת ישראל חושבת כמוני, ושדגל אש"ף הוא טרור, הוא ארגון טרור, ואסור לאפשר את הנפתו במדינת ישראל

אמיר אוחנה: תודה לשר בן גביר

אמיר אוחנה:  שאלת המשך לחבר הכנסת מלביצקי, בבקשה

אמיר אוחנה:  שאלת המשך, לאחר מכן, גם לחבר הכנסת סימון דוידסון

חנוך דב מילביצקי: השר בן גביר, קודם כול, אנחנו כולנו – אני מדבר בשם חבריי בקואליציה – מאוד מעריכים את המאמצים הגדולים שאתה עושה, וסוף סוף יש מישהו שמתכוון לאכוף את ההנחיה הזו

חנוך דב מילביצקי:  לדיון שאתם הולכים לקיים – חשוב לציין שהנפת הדגל האחרונה הייתה במוצאי שבת האחרונה, פחות מ-24 שעות אחרי הפיגוע הרצחני בירושלים

חנוך דב מילביצקי:      עדיין, אותו חבר כנסת החליט להניף את אותו דגל, וגם התעמת עם שוטר שביקש ממנו להסיר את זה

חנוך דב מילביצקי:  חבר הכנסת הזה גם היכה שוטר

חנוך דב מילביצקי:  אם יש איזושהי דרך שבה אנחנו יכולים לקדם בחקיקה שהדבר הזה יפסיק להיות בשיקול דעת, ויהיה קבוע שהדברים האלה אסורים, אנא הגד ואנחנו לשירותך בנושא הזה

אמיר אוחנה: חבר הכנסת סימון דוידסון, ולאחר מכן השר ישיב במרוכז

מירב בן ארי: יכולתם לפסול אותם כשהם רצו לכנסת

איתמר בן גביר: למה, אתם הצבעתם בעד לפסול אותם, מירב? די, נו

מירב בן ארי: אנחנו לא - - -      

אמיר אוחנה: חבר הכנסת סימון דוידסון, בבקשה

איתמר בן גביר: בכל פעם שביקשתי לפסול אותם בשנים האחרונות, הייתם נגד זה

מירב בן ארי: שמחה רוטמן הלך, ברח

רון כץ: איפה אתה היית?     

מירב בן ארי: שמחה ברח

איתמר בן גביר: אני ביקשתי לפסול, אתם הייתם נגד זה

רון כץ: למה לא פסלת?     

איתמר בן גביר: עשר שנים ביקשתי לפסול אותם, אתם נעלמתם

מירב בן ארי: למה לא פסלת אותם?     

רון כץ: מה זה משנה אחרים? אתה – למה לא פסלת?     

איתמר בן גביר: ביקשתי לפסול

איתמר בן גביר:  אתם הצבעתם נגד

אמיר אוחנה: חבר הכנסת סימון דוידסון

איתמר בן גביר: זו האמת

מירב בן ארי: כל הזמן אתה זורק על אחרים

אמיר אוחנה: כבוד השר

אמיר אוחנה:  כבוד השר

אמיר אוחנה:  כבוד השר

מירב בן ארי: שמחה רוטמן ברח

אמיר אוחנה: חבר הכנסת סימון דוידסון, בבקשה

סימון דוידסון: אדוני היושב-ראש, אדוני השר, תודה רבה

סימון דוידסון:  בשבוע שעבר קיימנו דיון מהיר בוועדת החינוך,  הספורט והתרבות בנושא ההימורים הבלתי-חוקיים במגרשי הספורט במדינת ישראל

סימון דוידסון:  הנושא הזה הוא אירוע ענק

סימון דוידסון:  שמדובר על סכומים של מעל 10 מיליארד שקל בשנה בהימורים בלתי חוקיים הנקראים "בי"תים", בין השאר

סימון דוידסון:  התגובה של המשטרה בדיון הייתה שהמשטרה לא רואה את זה כתופעה

סימון דוידסון:  התופעה הזאת היא כבר מעבר לתופעה; היא אירוע גדול מאוד הקשור לעשרות אלפי משפחות שמאבדות את כל כספן

סימון דוידסון:      אני רק אציין שבשנת 2016, אדוני השר, התקבלה החלטת ממשלה 1902, שבסעיף 9 בה נקבע שיש להקים יחידת אכיפה משולבת למאבק בהימורים הלא-חוקיים

סימון דוידסון:  היחידה הזאת טרם קמה, למרות שבדיון שנערך בכנסת ב-2022 הודיע משרד האוצר שהתקציב עודנו שמור וממתין לשימוש

סימון דוידסון:  אני מבקש מהשר לקיים דיון פנימי בנושא הזה ולהקים את היחידה הזאת, כי רק באמצעות מודיעין ויחידה משטרתית נוכל למגר את התופעה

סימון דוידסון:  תודה רבה

אמיר אוחנה: תודה רבה

אמיר אוחנה:  בבקשה, כבוד השר

פנינה תמנו: - - -     

אמיר אוחנה: רגע אני רואה שיש פה – מכיוון שהשר עוד לא התחיל להשיב, אני אאפשר את זה

פנינה תמנו: תודה

פנינה תמנו:  תודה רבה, אדוני היושב-ראש

פנינה תמנו: כבוד השר לביטחון לאומי, אחד הנושאים שדורשים ביטחון הן 200,000 נשים שנמצאות במעגל האלימות, ועוד מאות שנמצאות במקלטים

פנינה תמנו:  התקציב מתקרב, והייתי רוצה לדעת אם תקדם את הנושאים של ענייני נשים והמוגנות שלהן

אמיר אוחנה: תודה

אמיר אוחנה:  בבקשה, השר ישיב

איתמר בן גביר: נעבור אחד-אחד

איתמר בן גביר:  קודם כל, לשאלה על עופר כסיף

איתמר בן גביר:  האמת היא שגם אני קצת המום

איתמר בן גביר:  חבר הכנסת הזה – ראינו כולנו – תוקף שוטרים במדינת ישראל

איתמר בן גביר:  עד היום לא הוגש נגדו כתב אישום, אני לא מבין למה

איתמר בן גביר:  אין לחבר כנסת – כפי שכולנו יודעים – חסינות להרביץ לאנשים; אין לו חסינות לתקוף אנשי משטרה

איתמר בן גביר:  אני, בתור השר לביטחון לאומי, מוצא לנכון – גם כאן בהזדמנות הזאת, ולא רק בהזדמנות הזאת – להגיד שאני סבור שצריך היה להגיש נגדו כתב אישום; מעבר לשאלה למה הוא נמצא בכנסת

איתמר בן גביר:       אגב, נשאלתי כאן תוך כדי, בזריקת הערת ביניים: למה לא ביקשתם לפסול אותו? למה לא ביקשתם לפסול אותו? אני ביקשתי לפסול אותו יותר משמונה או תשע פעמים בשנים האחרונות

איתמר בן גביר:  לצערי, דווקא החלק הזה באולם פעם אחר פעם התנגד לפסילה שלו, וחבל, כי אני חושב שאפשר ליצור קונסנזוס כלפי מי שקורא לחיילים שלנו נאצים ולמי שקורא לשוטרים שלנו מחבלים

איתמר בן גביר:  אחד כזה לא היה צריך להיות בכנסת לדעת כולם

איתמר בן גביר:      בנושא שלגביו חבר הכנסת דוידסון שאל, אני בהחלט אברר את הנושא

איתמר בן גביר:  אני יודע את עמדתך, בעיניי היא מאוד מאוד ראויה

איתמר בן גביר:  אנחנו מכירים קצת, ושמעתי לא פעם ולא פעמיים את הדברים שנשאת, וריגשת כאן את כולנו בעניינים האלה

איתמר בן גביר:  אני בהחלט אברר

איתמר בן גביר:  אחזור למשרד ואבדוק מה קורה ומה עמדת המשטרה בנושא הזה

איתמר בן גביר:      לשאלת חברת הכנסת תמנו-שטה, חד וחלק, חד וחלק, העמדה שלי – ואמרתי אותה גם קודם לחברת הכנסת בן ארי – היא שצריך להיאבק באלימות נגד נשים

איתמר בן גביר:  מי שתוקף נשים – אמרתי את זה כאן במשפט שבדרך כלל שרים לא משתמשים בו, אבל אני אשתמש בו כי אני חושב שזה נכון – הוא חלאת אדם

איתמר בן גביר:  בנושא הזה אני איתכם לגמרי

איתמר בן גביר:  לגמרי

איתמר בן גביר:  זה, בין היתר, התפקיד שלי

איתמר בן גביר:  להיות השר לביטחון לאומי זה גם לטפל במחבלים, זה גם לטפל במי שמשליט טרור ברחובות ישראל, זה גם לטפל בבריונות ובוונדליסטים, וכן, זה גם להילחם באלימות נגד נשים, ואני שם מלא מלא

פנינה תמנו: - - - כולל תקציבים - - -     

אמיר אוחנה: אני מודה לשר לביטחון לאומי

אמיר אוחנה:  ואנחנו נעבור לנושא הבא על סדר-היום

מירב בן ארי: - - -     

איתמר בן גביר: אבל אני הבטחתי לבדוק את זה, כי יש כאן גם טענות שצריך - - -     

מירב בן ארי: אבל תן לנו לוח זמנים

איתמר בן גביר: חברת הכנסת בן ארי - -     

אמיר אוחנה: רבותיי

אמיר אוחנה:  רבותיי

איתמר בן גביר: - - משפט אחד – אני ישבתי במקום שלך שנה וחצי

פנינה תמנו: יש החלטת ממשלה עם תקציב

איתמר בן גביר: אני לא זוכר שר שאמר אני אטפל, אעשה

איתמר בן גביר:  אני מטפל, עכשיו את רוצה לוחות זמנים

איתמר בן גביר:  בואי, אני באמת על זה, את יודעת את זה

מירב בן ארי: לא, אין בעיה - - -     

אמיר אוחנה: לא, לא, לא, חברת הכנסת בן ארי

אמיר אוחנה:  תודה רבה

אמיר אוחנה:  הדיון הזה הסתיים

אמיר אוחנה: יש לנו נאום בכורה של חבר הכנסת חנוך דב מלביצקי, ואני מזמין אותך לעלות

אמיר אוחנה:  לאחר מכן תברך השרה גלית דיסטל אטבריאן

אמיר אוחנה:  אני מברך כמובן את בני המשפחה והחברים שנמצאים איתנו כאן ביציע

אמיר אוחנה:  ברוכים הבאים לכנסת

אמיר אוחנה:       לא, לא, לא, אין מחיאות כפיים

אמיר אוחנה:  לאחר שחבר הכנסת מלביצקי יסיים את נאומו, נאפשר מחיאות כפיים

אמיר אוחנה:  תודה רבה

חנוך דב מילביצקי: אדוני היושב-ראש, כבוד שרת ההסברה, שרית דיסטל, כבוד השר המקשר, שר החינוך והשר לשיתוף פעולה אזורי, יואב קיש, כבוד השר לביטחון לאומי, איתמר בן גביר, חבריי חברי הכנסת, משפחה, חברים יקרים, כנסת נכבדה, שמי חנוך דב מלביצקי, בנם של פרופסור אריאל מלביצקי, זיכרונו לברכה, ואמי, נורית מלביצקי, שתיבדל לחיים ארוכים וטובים

חנוך דב מילביצקי:      גדלתי בירושלים, בבית ישראלי, מסורתי וציוני, שבו ספגתי את הערכים שהנחילו להורים שלי שני אנשים גדולים מהחיים: הסבים שלי

חנוך דב מילביצקי:  לא הכרתי אותם, אבל את שמם אני נושא מראשית חיי: דב לודמיר, ז"ל, אביה של אימי, בן טובים ציוני, שעלה מפולין והצטרף לאצ"ל

חנוך דב מילביצקי:  סבא דב היה לוחם עז שהשתתף ונפצע בלא-מעט פשיטות ופעולות

חנוך דב מילביצקי:  לאחר קום המדינה, ומאחר שלא הסכים לקבל את הפנקס האדום – ולכן היה כמעט בלתי אפשרי למצוא עבודה – התיישב סבא דב מאחורי ההגה ועבד כנהג מונית עד יומו האחרון

חנוך דב מילביצקי:      אבא של אבא, פרופסור חנוך מילביצקי, ז"ל, שעלה מגרמניה והיה מאבות רפואת הטראומה בארץ וכירורג לב מוביל

חנוך דב מילביצקי:  סבא חנוך, שגם הוא היה באצ"ל, טיפל בפצועי המחתרות שלא ניתן היה לאשפז אז בבתי החולים מחשש מהשלטון הבריטי

חנוך דב מילביצקי:       מאוחר יותר, לכשיצא שמו למרחוק, היו מגיעים אליו בחשאי לקבל טיפול רפואי מנהיגים ערבים ואישים נוספים ממדינות שאז לא היו לישראל קשרים דיפלומטיים עימן

חנוך דב מילביצקי:  סבא חנוך טיפל בכולם, עד שביום 21 בפברואר 1970 נרצח עת מטוס "סוויסאייר", שהיה בדרכו לארץ ישראל, התפוצץ באוויר ממטען שהטמינו בו מחבלי החזית העממית, תוך שהוא גובה את חייהם של כ-47 הנוסעים ואנשי הצוות שהוא נשא

חנוך דב מילביצקי:      את שירותי הצבאי עשיתי ביחידת דובדבן, ולאחריו הלכתי ללמוד משפטים; בשנת 2000 הוסמכתי כעורך דין, מקצוע שליווה אותי במשך מרבית חיי הבוגרים

חנוך דב מילביצקי:  בדרך פניתי גם לעסקים וביצעתי כמה תפקידים בשירות הציבורי

חנוך דב מילביצקי:  אף נפלה בחלקי הזכות לשמש כמרצה באוניברסיטת חיפה בחוג ליזמות ומנהיגות חברתית

חנוך דב מילביצקי:  בשנת 2003 התחתנתי עם הדר, מי שהפכה להיות אהבת חיי

חנוך דב מילביצקי:  נולדו לנו שלושה ילדים, אלון, אורי ואיה, שכל מחשבה עליהם מפוצצת את הלב שלי בגאווה

חנוך דב מילביצקי:      אז מאיפה הפוליטיקה? ולמה? לשם כך, ברשותכם, מכובדיי, נלך אחורה בזמן, לירושלים שתחת המנדט הבריטי בשנת 1940, חודש סיוון; אחד מענקי הרוח של המאה ה-20, ר' יהודה לייב אשלג, שלימים יהיה ידוע בכינויו "בעל הסולם", שוקד על הוצאת עיתון יהודי עברי בארץ ישראל

חנוך דב מילביצקי:  בעל הסולם למד בישיבת גור בוורשה, שם הוסמך לרבנות ושימש כדיין וכמורה צדק במשך 16 שנה

חנוך דב מילביצקי:  הוא עולה לארץ זמן לא רב לאחר הצהרת בלפור ומתיישב בירושלים, שם ממנה אותו הרב קוק לרבה של גבעת שאול

חנוך דב מילביצקי:  אשלג, שהיה מקובל, קיבל את הכינוי "בעל הסולם", על שם פירוש הסולם שחיבר לספר הזוהר

חנוך דב מילביצקי:  משנתו – הפצת חוכמת הקבלה בהמון העם כשיטה מעשית לחיבור בין אנשים, זאת כפתרון יסודי לבעיות ולאתגרים של ימינו

חנוך דב מילביצקי:      הוצאת עיתון בימים הללו הייתה מלאכה מורכבת, יקרה ומסוכנת, אבל את הרב אשלג כל אלו לא עניינו

חנוך דב מילביצקי:  הוא מרגיש את האסון המתקרב של יהודי אירופה ומנסה בכל כוחו לעורר את היישוב היהודי בארץ לקום ולעשות מעשה

חנוך דב מילביצקי:  לעיתונו הוא קורא "האומה", וכך הוא כותב: "עיתון זה, 'האומה', הוא יצור חדש ברחוב היהודי, מין ברייה שנולדה בין המצרים בחבלי לידה קשים ואיומים מתוך רעל השנאה שתקף לאומות העולם להשמידנו מעל פני האדמה, כיליון האיום של מיליונים מאחינו, ועוד ידם נטויה

חנוך דב מילביצקי:  היצר הסדיסטי שבהם לא ידע שובעה

חנוך דב מילביצקי:  ועוד האסון כפול, כי לא נוכל להשלות עצמנו, אשר כל זה הוא רק תופעה זמנית חולפת, כי מלבד שהקיפו אותנו בבת אחת מכל קצווי ארץ, הרי גם האומות הנעלות ביותר, נעלו בעדנו את הדלתות בלי רגש כלשהו של חמלה ורחמים ובאופן אכזרי כזה, שאין לו תקדים בכל התהליך של ההיסטוריה האנושית, אפילו בימים הברבריים ביותר

חנוך דב מילביצקי:      "והדבר ברור: אם לא לסמוך על ניסים, שקיומנו, אם בתור יחיד, אם בתור אומה, נמצא על כפות המאזניים של חיים ומוות

חנוך דב מילביצקי:  וההצלה היא אם נמצא את התחבולה הדרושה, דהיינו אותה תחבולה הכבירה, שאין דרכה להימצא זולת בקרבת הסכנה, שתהיה בכוחה להכריע את הכף לטובתנו, לתת לנו כאן מקלט בטוח לכל פזורי אחינו, שלדברי הכול, הוא מקום ההצלה היחידה כעת

חנוך דב מילביצקי:  ואז דרך החיים תהיה פתוחה לנו איכשהו, להמשיך קיומנו על אף כל המעקשים"

חנוך דב מילביצקי:      הוא מוסיף וכותב: "ובושה להודות שאחת הסגולות היקרות שאיבדנו במשך גלותנו והחשובה מכול היא אבדת הכרת הלאומיות

חנוך דב מילביצקי:  היינו, הרגש הטבעי ההוא המקשר ומקיים כל אומה ואומה

חנוך דב מילביצקי:  כי חוטי אהבה המקשרים את האומה, שהם כל כך טבעי ופרימיטיבי בכל האומות, נתנוונו וניתקו מליבותנו

חנוך דב מילביצקי:  חלפו, עברו ואינם

חנוך דב מילביצקי:  והגרוע מכול, כי גם המעט שנשאר בנו מהאהבה הלאומית, אינה טבועה בנו מבחינה חיובית, כרגיל בכל האומות, אלא שמתקיים בתוכנו מבחינה שלילית: מבחינת קרבת אחים לצרה, וקרבה כזו אינה מוכשרת כלל לתפקידה: מידת החימום שבה מספיקה רק להתלהבות לשעתה, אבל בלי כוח ועוצמה, שנוכל לחזור ולהיבנות על ידה בתור אומה הנושאת את עצמה

חנוך דב מילביצקי:      "ואנו דומים בזה לגל של אגוזים, המאוחדים לגוף אחד מבחוץ על ידי שק העוטף ומאגד אותם; שמידת האיחוד ההוא אינה עושה אותם לגוף מלוכד, וכל תנודה קלה הנעשית על השק מוליד בהם התרוצצות ופירודים זה מזה, ובאים על ידה בכל פעם לאיחודים ולצירופים חלקיים מחדש

חנוך דב מילביצקי:  וכל החיסרון הוא, מה שחסר להם, הליכוד הטבעי מבפנים, וכל כוח איגודם הוא מתוך המקרה החיצוני

חנוך דב מילביצקי:       והתקווה היחידה היא לסדר לעצמנו חינוך לאומי באופן יסודי מחדש, לגלות ולהלהיב שוב את האהבה הלאומית הטבעית העמומה בנו, לחזור ולהחיות את אותם השרירים הלאומיים, שאינם פעילים בנו זה אלפיים שנה, בכל מיני אמצעים המתאימים להדבר

חנוך דב מילביצקי:  אז נדע שיש לנו יסוד טבעי, בטוח להיבנות מחדש ולהמשיך קיומנו בתור אומה מוכשרת לשאת את עצמה ככל אומות העולם"

חנוך דב מילביצקי:      על החשיבות במציאת אותה אהבה לאומית בעם ישראל ניתן למצוא גם אצל כתבי הרב אברהם יצחק הכהן קוק, שכתב כך: "הגיע הזמן להזכיר ולהחיות את מה שכבר נשתכח מלבבות רבים

חנוך דב מילביצקי:  מצב הדור ורוחו דורש ללמד בשכל וממקורה של תורה את אשר היה ראוי להימצא בטבע – את האהבה הלאומית"

חנוך דב מילביצקי:      בעל הסולם חיפש ללא לאות להחיות מחדש את האהבה הלאומית החיובית, שלא על דרך השלילה, בעם ישראל, ופרסם את עיתון "האומה" כסוג של קריאת השכמה לציבור היהודי בארץ ישראל

חנוך דב מילביצקי:  אך הוא נאלץ לסגור את עיתונו לאחר הוצאת גיליון בודד אחד

חנוך דב מילביצקי:  מדוע? כי יהודים אחרים הלשינו עליו לשלטונות הבריטיים; אמרו שהם קומוניסט מסוכן, ושאסור לתת לו להוציא עיתון

חנוך דב מילביצקי:  השלטונות הבריטים מצידם אסרו עליו להמשיך ולהפיץ עיתונים, ואף שברו את מכונת הדפוס שהייתה לו

חנוך דב מילביצקי:      תשאלו בצדק: מה לך ולעיתון שפרסם מקובל בן המאה הקודמת? ואיך כל זה קשור לפוליטיקה? לפני כ-15 שנה לערך התוודעתי במקרה למורה שלי, הרב ד"ר מיכאל לייטמן

חנוך דב מילביצקי:  במשך 12 שנים שימש הרב לייטמן כעוזרו האישי, מזכירו, תלמידו ונאמן ביתו של המקובל הרב ברוך שלום הלוי אשלג (הרב"ש), בנו בכורו וממשיך דרכו של "בעל הסולם"

חנוך דב מילביצקי:  כבר למעלה מ-30 שנה שהרב לייטמן מלמד מאות אלפי תלמידים ברחבי העולם את חוכמת הקבלה, כפי שקיבל ממורו, הרב"ש

חנוך דב מילביצקי:  מדי בוקר הוא מעביר את שיעור הקבלה היומי בין השעות 2:45 ל-5:30

חנוך דב מילביצקי:  הרב לייטמן כתב למעלה מ-40 ספרים בחוכמת הקבלה, אשר תורגמו ליותר מ-20 שפות

חנוך דב מילביצקי:  ולשאלה ששואלים תמיד כששומעים על שיעור הבוקר היומי: כן, גם אני משתתף מדי בוקר בשיעור הקבלה היומי בשעות הללו; וכן, גם עכשיו כשאני חבר כנסת, אני ממשיך עם זה ואפילו תוך כדי לילות לבנים בכנסת

חנוך דב מילביצקי:  למשל ביום שני האחרון, ביום שני שלפניו, וביום שני שלפניו וכנראה גם ביום שני הקרוב

חנוך דב מילביצקי:  אני מצליח לגנוב פה ושם חלקים מהשיעור

חנוך דב מילביצקי:  זה נותן לי המון

חנוך דב מילביצקי:      הלימוד גרם לשינוי חיובי ומשמעותי בחיי, ברובד הפרטי והציבורי גם יחד

חנוך דב מילביצקי:  ההבנה שכדי לשפר את חיי הפרטיים עליי להיות חלק פעיל ומועיל בשיפור חייהם של כלל ישראל דרך איחוד וחיבור עם ישראל סביב אותה אהבה לאומית טבעית שעליה מדבר בעל הסולם, אינה נותנת לי מנוח, והיא אשר דחפה אותי ואת חבריי לדרך לעשייה ציבורית משמעותית

חנוך דב מילביצקי:      בשנת 2013 נבחרתי למועצת העיר פתח תקווה

חנוך דב מילביצקי:  שם כיהנתי כחבר מועצה וכמשנה לראש העיר עד להשבעתי לכנסת

חנוך דב מילביצקי:  בנוסף, לפני כעשור הקמתי ביחד עם חבריי את המטה לאיחוד העם בליכוד – כמה מאות ליכודניקים לומדי קבלה שמעוניינים לקדם את הנושא של איחוד וחיבור עם ישראל דרך הבית הפוליטי שלהם, מפלגת הליכוד

חנוך דב מילביצקי:  עם הזמן הצטרפו אלינו נוספים, והיום אנו מונים למעלה מ-5,000 ליכודניקים נמרצים אוהבי עם ומולדת

חנוך דב מילביצקי:      באחת מהשיחות שמקיים לעיתים הרב לייטמן עם התלמידים, שמעתי אותו אומר כך: "החלוצים שהקימו את מדינת ישראל עשו עבודה נהדרת בהקמת מדינה ריבונית בארץ, שהייתה ברובה ביצה ומדבר כשהגיעו לכאן, ונגד שישה צבאות שביקשו לחסל את הנוכחות היהודית במזרח התיכון

חנוך דב מילביצקי:  עם זאת, הם לא סיימו את העבודה

חנוך דב מילביצקי:  הם הקימו מדינה, אבל עכשיו נותר לנו לטפח את נשמתה ורוחה של אותה מדינה כדי לזכות לשם 'מדינת ישראל'; מדינה שמקדשת חוק אחד ויחיד: 'ואהבת לרעך כמוך'

חנוך דב מילביצקי:  אם נעשה את הצעד הבא ונמלא את ליבו של העם הישראלי ברוח הישראלית של סולידריות, אחריות הדדית ובעיקר אהבת הזולת, זה יהיה הניצחון האחרון שלנו; אף אחד לא יאתגר את נוכחותנו כאן, כי כולם יבינו שאנחנו לא כאן בשביל עצמנו, אלא בשביל העולם, כדי לבצע את ייעודנו ולהיות אור לאומות ולהפיץ את אור האחדות והידידות מעל כל ההבדלים והעימותים

חנוך דב מילביצקי:  אם נתעלה מעל לחלוקות הפנימיות שלנו לעבר אחדות ואהבה, נשלים את משימת אבותינו, והרוח החלוצית שלהם, של דאגה לזולת, תתפשט ברחבי העולם

חנוך דב מילביצקי:  לכן המלחמה היחידה שאנו צריכים לנהל היא נגד האגו שלנו, הניצחון היחיד שאנו צריכים הוא ניצחון האחדות על הפילוג"

חנוך דב מילביצקי:       אחדות כן, אבל בשום פנים ואופן לא מדובר על אחידות

חנוך דב מילביצקי:  הרב קוק כותב כך: "האחדות, שבאה מפני דרישת טובתו של כל יחיד למטרת אהבת כל יחיד לעצמו, היא אחדות מקרית, שיסודה היא אהבת הפרט העצמית ואין סופה להתקיים, כי אין לה מרכז אמיתי; אבל האחדות שבאה מצד ההכרה בערך התכלית העליון שבא רק על ידי שלום הבריות, יסודותיה באהבת הכלל באמת וסופה להתקיים, וכרבות ימיה כן תוסיף להתרגל ולהתחזק"

חנוך דב מילביצקי:      מרטין בובר מתייחס אף הוא וכותב: "לא לניטרליות אנו נתבעים כי אם לליכוד, לליכוד של ערבות משותפת, של אחריות הדדית, של השפעת גומלין

חנוך דב מילביצקי:  נתבעים אנו לא לטשטש התחומים שבין האגודות, החוגים והמפלגות, אלא לשיתוף הכרה במציאות המשותפת ולשיתוף עמידה במבחן האחריות המשותפת

חנוך דב מילביצקי:  פירוד הלבבות הוא חולי שלקו בו עמים בזמננו, והבא לרפאותו בדרך של איחוי שבאונס אינו אלא טועה

חנוך דב מילביצקי:  חסרה אחדות שבמבנה האורגני

חנוך דב מילביצקי:  לפי שעה אין תרופה לכך אלא זו, שיהיו אנשים מחוגי הדעות השונות נזקקים זה לזה בלב טהור וטורחים יחד לגלות את היסוד המשותף"

חנוך דב מילביצקי:      ישנן שתי מטרות מרכזיות שהצבתי לעצמי ולשליחותי בכנסת זו: הראשונה: שמירה על ביטחון ושלמות הארץ, מה שנקרא – מדיניות ימין על מלא

חנוך דב מילביצקי:  אין שום מקום לחשוב או לדון על מסירה נוספת של חלקים מארץ ישראל

חנוך דב מילביצקי:  מחובתנו לחזק את ההתיישבות בכל חלקי ארץ ישראל, להחזיר את המשילות ולטפל ביד ברזל בגל הלאומנות הערבית, שמתרגש ורוחש כאן בשנים האחרונות; אין ולא יכולה להיות פשרה עם הטרור ותומכיו; אסור להשלים עם הטרור, אסור לנרמל תמיכה בטרור, ויש לפעול בנחישות כנגד הטרור ותומכיו מבית ומחוץ

חנוך דב מילביצקי:       והשנייה: בניית תוכנית סדורה ומעמיקה לאיחוי וריפוי הקרעים בחברה הישראלית דרך הקמת רשות לאומית מקצועית לאיחוד ולחיבור עם ישראל

חנוך דב מילביצקי:  מודל החיבור של החברה הישראלית צריך להיות מבוסס על שלושה אדנים מרכזיים: הראשון, ציונות קלאסית – ישראל היא הבית הלאומי של היהודים בלבד, כאשר כל האזרחים האחרים יכולים לשמור על דתם ואמונתם וערכיהם; השני, שלום פנימי – קודם כול חתירה לאחדות ושלום פנימי בינינו, בחברה הישראלית, החזרת האהבה הלאומית בינינו למרות השוני, יחד עם השוני, מבלי לטשטש את ההבדלים, תוך כדי הכלה והבנה שאנחנו כאן כולנו יחד, אין לנו עוד מקום ואין לנו עוד עם; השלישי, ייעוד, ציונות של ייעוד – יש לישראל תפקיד וייעוד בהדגמת מודל האחדות לעולם, וכפי שכתב הרב קוק: "רק על ידי התורה שתתקיים בישראל יבוא השלום הגמור והאהבה הנאמנה, ויתפתח הרגש הטהור של הכרת האחווה שבין איש לאחיו, בשביל שאנו בנים לה' אחד, שהוא אדון כל הארץ

חנוך דב מילביצקי:  וכאשר תיגמר ההתפתחות הזאת בנו, בתוכנו, במדרגה הראויה להיות מופת לרבים, יכירו זאת כל העמים, ואז תחל ברכת השלום להיות שרויה בעולם

חנוך דב מילביצקי:  אבל עד אז היסוד שאנו חייבים להתעסק בו הוא השלום הלאומי בינינו, לבנותו דווקא על פי רוח ישראל ועל פי האופן שיוכל להתפתח ולהתקיים בנו כראוי"

חנוך דב מילביצקי:  אני מקווה ומייחל וגם מתפלל לבורא עולם שיאפשר לי לעמוד במשימות אלה בעבור עם ישראל

חנוך דב מילביצקי:       לקראת סיום אני רוצה להודות לאזרחי ישראל שנתנו לי את ההזדמנות לשרת את העם בכנסת

חנוך דב מילביצקי:  אני מבטיח לכם שאעבוד קשה כדי לכבד את האמון הזה ולהשלים עד כמה שניתן את המשימות ששלחתם אותי לבצע

חנוך דב מילביצקי:  ברצוני להודות גם לחבריי, חברי הכנסת של הליכוד, השרים, וכמובן, לראש הממשלה בנימין נתניהו, על התמיכה ושיתוף הפעולה, וחבריי לדרך – שאין שום סיכוי בעולם שהייתי מתחיל, ממשיך, ובוודאי שלא מגיע לבמה המכובדת הזו ללא התמיכה והערבות ההדדית שיש בינינו; לאימא שלי שנמצאת כאן איתנו, ואני מקווה שסוף-סוף, אחרי הרבה בלגן ודאגות שגרמתי לה בילדות, אולי אני מצליח כעת לגרום לה מעט נחת רוח; לאבי, ז"ל, ששימש תמיד ועודנו משמש כמצפן ערכי ומוסרי לכל דבר שאעשה; לאחיי האהובים על התמיכה והמילים הנכונות בזמן הנכון; ולאשתי וילדיי, מקור הווייתי ותכלית חיי

חנוך דב מילביצקי:        אסיים בקטע מתוך תפילה הנקראת "תפילה קודם תפילה", שאותה כתב רבי אלימלך מליז'נסק: "ותצילנו מקנאת איש מרעהו ולא יעלה קנאת אדם על ליבנו ולא קנאתנו על אחרים, אדרבה, תן בליבנו שנראה כל אחד מעלת חברינו ולא חסרונם, ושנדבר כל אחד את חברו בדרך הישר והרצוי לפניך, ואל יעלה שום שנאה מאחד על חברו, חלילה

חנוך דב מילביצקי:  ותחזק התקשרותנו באהבה אליך, כאשר גלוי וידוע לפניך, שיהא הכול נחת רוח אליך, וזה עיקר כוונתנו

חנוך דב מילביצקי:  ואם אין לנו שכל לכוון את לבבנו אליך, אתה תלמדנו אשר נדע באמת כוונת רצונך הטוב: ועל כל זאת מתחננים אנחנו לפניך, אל מלא רחמים, שתקבל את תפילתנו ברחמים וברצון

חנוך דב מילביצקי:  אמן, כן יהיה רצון"

חנוך דב מילביצקי:  תודה רבה

אמיר אוחנה: אפשר למחוא מחיאות כפיים

אמיר אוחנה:       ולאחר סבב הנישוקים והחיבוקים, תעלה השרה גלית דיסטל אטבריאן לברך

אמיר אוחנה:  חברי הכנסת, אנא שבו במקומותיכם כדי שנוכל להמשיך

אמיר אוחנה:  חבר הכנסת מלביצקי, בוודאי תרצה גם אתה לשבת במקומך

אמיר אוחנה:  חבר הכנסת מלביצקי, אנחנו מעוניינים להמשיך

אמיר אוחנה:  כבוד השרה, בבקשה

גלית דיסטל אטבריאן: לכבוד הוא לי לשאת דברים אחרי נאום הבכורה של חנוך היקר

גלית דיסטל אטבריאן:  טשרניחובסקי אמר פעם: "האדם אינו אלא תבנית נוף מולדתו"

גלית דיסטל אטבריאן:  אני לא מכירה הרבה אנשים שהחוק הזה כל כך חל עליהם, כמו שהוא חל על חנוך

גלית דיסטל אטבריאן:  אני מסתכלת על חנוך, ואני חושבת לעצמי שכל הדרכים, החל מההיסטוריה של סביו, של הוריו, של ילדותו – הן פשוט הובילו אותך, חנוך, בדיוק למקום הזה, בדיוק כירורגי כמעט

גלית דיסטל אטבריאן:       קודם כול נתחיל בזה שחנוך ירושלמי

גלית דיסטל אטבריאן:  בפעם הראשונה שפגשתי אותך, הרגשתי שאתה מוכר לי

גלית דיסטל אטבריאן:  אנחנו, הירושלמים, מזהים זה את זה

גלית דיסטל אטבריאן:  יש בנו משהו שאי-אפשר לכמת במילים ואי-אפשר להצביע עליו, איזושהי איכות אחרת, שונה, והתכונה הירושלמית הזאת הייתה מאוד מאוד ניכרת בך, ואני מניחה שגם אתה יודע על מה אני מדברת, בדיוק – אנחנו מזהים זה את זו בכל מקום

גלית דיסטל אטבריאן:      אבל השורשים של חנוך נעוצים עמוק מאוד באצ"ל

גלית דיסטל אטבריאן:  שני סביו של חנוך היו לוחמים אמיצים מאוד בארגון שבו ההתנגדות להבלגה לפרעות ביהודים, ההתנגדות להבלגה כלפי הערבים, הייתה אחת מאבני היסוד שלו, של הארגון הזה, וכשרואים את חנוך מלביצקי יושב בוועדות בכנסת היום, רואים שההתנגדות הזאת זורמת בעורקיו, מרגישים עד כמה ז'בוטינסקי היה בקירות הבית, כמה ספגת אותו לתוכך וכמה אתה בעצם השלוחה של הדבר הזה – זקיפות קומה, גאווה לאומית

גלית דיסטל אטבריאן:  זה ניכר בכל מילה שאתה אומר, בכל נאום שאתה נושא, ובכל הוועדות, ברגע שאתה מרגיש שהגאווה הלאומית שלנו נפגעת, זה פשוט מקפיץ אותך מהליבה, מהדנ"א הכי פנימי שלך, וכשרואים מי האנשים שגידלו אותך ואיך גדלת, מבינים למה

גלית דיסטל אטבריאן:  זה בדיוק "תבנית נוף מולדתו"

גלית דיסטל אטבריאן:      אבל יש גם צד שני, יש ערך נוסף, ואותו מגלם, לדעתי, סבא חנוך

גלית דיסטל אטבריאן:  אתה חנוך דב, אתה איגוד של שני האנשים הבאמת-גדולים האלה

גלית דיסטל אטבריאן:  חנוך קצת הצטנע בנאום הבכורה

גלית דיסטל אטבריאן:  סבא דב הוא האדם הראשון שהביא לישראל את ניתוח הלב הפתוח

חנוך דב מילביצקי: חנוך

גלית דיסטל אטבריאן: סליחה, סבא חנוך

גלית דיסטל אטבריאן:  זה מראה את הצד השני שקיים גם בך, "חנוך" זה השכלה, קדמה, חינוך וגם חמלה ועזרה; זאת לא רק העוצמה, זאת לא רק הגאווה, וזה לא רק החוסן – לצד זה תמיד יש את הפיתוח

גלית דיסטל אטבריאן:  רואים את זה גם במה שעשית, אחרי שלחמת בדובדבן

גלית דיסטל אטבריאן:  מרתק – הדברים שהלכת ללמוד

גלית דיסטל אטבריאן:  מצד אחד, עורך דין, זה יזמות ושוק פרטי וזה באמת להתלכלך בחיים עצמם, וזה נורא מזכיר את סבא שנהג על מונית, כי הוא לא קיבל את הפנקס האדום

גלית דיסטל אטבריאן:  אנחנו חונכנו – האנשים בצד הזה של המפה – לעמוד בזכות עצמנו

גלית דיסטל אטבריאן:  אבל אז סיימת בהצטיינות תואר שני בהיסטוריה, וזה בדיוק הצד השני, היין והיאנג שלך, שמוביל את כל החיים שלך, גם את הפעילות שלך פה בכנסת – הרצון להכיר את השורשים, להעמיק בהם, לדעת ולהצטיין בזה

גלית דיסטל אטבריאן:      הפרק היהודי-קבליסטי שלך, חנוך, הוא בעיניי אולי אחד הפרקים הכי מרשימים

גלית דיסטל אטבריאן:  בעצם אתה הקמת – אנחנו קוראים לזה בז'רגון שלנו: הקבליסטים, אבל בעצם הרעיון הוא איחוד העם היהודי, ליכוד העם היהודי, הידברות, חיבורים

גלית דיסטל אטבריאן:  פה אני רואה שני צירים מאוד חזקים אצלך: עד כמה שאתה קשוח מול מי שאתה מזהה כאויב מחוץ לבית, הלב שלך רך כלפי כל הגוונים של העם היהודי

גלית דיסטל אטבריאן:  בשיחות הראשונות שלי איתו – אני עדה לזה – הבנתי שהדאגה הראשונה של חנוך, האינטרס העליון שלו, הם חיבור; האינטרס העליון של חנוך והקול שהוא מביא דרך הקביליסטים, הקול המצוין והמרענן והכל-כך חשוב הזה במיוחד באקלים היום, כשאנחנו רואים שיש חלקים בעם שהחליטו פשוט להתגרש מאיתנו – לא לקיים דיון ולא לקיים שיח, פשוט לצאת החוצה ולומר את דיבתנו לרעה – אם יש מישהו בכנסת הזאת ששם את כל יהבו בכיוון הנגדי: בחיבור, בצוותא, בערבות הדדית, הוא חנוך

גלית דיסטל אטבריאן:  מהבחינה הזו, חנוך, אתה לא רק מביא קול מאוד מאוד חשוב לליכוד – אתה מביא קול מאוד מאוד חשוב לכנסת כולה

גלית דיסטל אטבריאן:  אני מקווה ומאמינה שאתה תיישם את הקול הזה, כי הוא נדיר ורובנו שוכחים אותו, ואני יודעת שאצלך זה עמוד הענן ועמוד האש; זה מה שגורם לך לתקתק, כמו שאומרים, וזה מה שגורם לך לא לישון בלילות כדי ללמוד, וזה מדהים בעיניי – זו התכונה שאני הכי מעריכה בך

גלית דיסטל אטבריאן:      אני רוצה לומר כך: חנוך הוא אש ומים; חנוך הוא רוך ועוצמה; חנוך הוא שורשים וקדמה; חנוך הוא לוחמה באויב ופיוס פנימי; חנוך הוא כולו הידברות, אבל הוא גם נקיטת עמדה

גלית דיסטל אטבריאן:      אני יודעת שהילדים של חנוך – אלון, אורי ואיה – לא נמצאים כאן, אבל אימא נורית כאן, נכון? אימא נורית, עשית טוב מאוד מאוד

גלית דיסטל אטבריאן:  אני מצדיעה לך מעל הפודיום הזה; הדר היקרה – איפה הדר? כולנו יודעים שמאחורי כל גבר מצליח עומדת אישה מצליחה הרבה יותר, וגם לך אני מצדיקה ומברכת אותך על הרגע המרגש הזה; צמד האחים, אסף ודרור, אני מבינה שגם אתם כאן – תעשו שלום – אתם חשים גאווה בצדק, עשיתם טוב מאוד והבאתם לכאן לכולנו, גם לליכוד וגם לכנסת ישראל, את אחד מטובי בחורינו

גלית דיסטל אטבריאן:  תודה רבה לכם, ובהצלחה גדולה לך, חנוך

אמיר אוחנה: תודה רבה לשרת ההסברה, חברת הכנסת גלית דיסטל אטבריאן

אמיר אוחנה: אנחנו נתכבד לעבור לנאום הבכורה הבא – נאום הבכורה של חבר הכנסת נאור שירי

אמיר אוחנה:  לאחר מכן יברך חבר הכנסת מאיר כהן

נאור שירי: בוסו, אך זה סמלי

נאור שירי:      אדוני היושב-ראש, כנסת נכבדה, חבריי חברי הכנסת, קורל אהובתי, אימא ואבא: דע מאין באת ולאן אתה הולך

נאור שירי:  אני אתחיל בגילוי נאות קליל: ניסיתי להתחמק כמה וכמה פעמים מנאום הפתיחה

נאור שירי:  לצערי פחות עבד לי

נאור שירי:  באופן כללי, לפחות ממה שראיתי בארכיון של ערוץ הכנסת, נאומי פתיחה אמורים להיות במה לפריסת משנה של נואם והצגה אישית של ההיסטוריה, העשייה, מה אנחנו בעצם עושים פה, ומה אנחנו רוצים לעשות פה

נאור שירי:  באופן כללי אני חושב שלפעמים בבניין יש עודף חשיבות עצמית

נאור שירי:  מרגיש לי קצת לא נוח לעמוד פה ולדבר על המשנה שלי

נאור שירי:  ניסיתי לחשוב למה; אולי בגלל שיש לי קצת כבוד – למען האמת הרבה כבוד – למקום הזה, לדגל ולתמונות שנמצאים פה, מאחוריי

נאור שירי:  לפעמים אני בכלל תוהה כמה מאיתנו עוצרים להסתכל על הקיר פה לא רק בפעם הראשונה, כשנכנסנו ועשו לנו סיור ביום העיון, אלא גם חודשיים, שנה, שנתיים ויותר; לעצור ולהסתכל על התמונות, על הדגלים, ולהבין את המקום שלנו בכנסת ישראל במובן קצת יותר רחב בהיסטוריה של מדינת ישראל – קצת מעל המחלוקות היום-יומיות שיש לנו כאן במשכן, וברוך השם, יש לנו מספיק

נאור שירי:      היום, במציאות הישראלית בחברה שלנו, ולצערי גם במשכן הכנסת וכאן במליאה, למי בכלל יש דקה וחצי לשמוע משנה או דעה קצת שונה? בטח ובטח לא ממש מעניין לשמוע את הדעה שהיא לא שלנו, שדומה לנו? כמה מקום יש בכלל לאחר במשכן? כמה מקום יש בכלל לנסות לשנות מציאות במדינה שלנו, בדעות שקצת לא דומות לנו?     ישראל 2023 מתייגת אותנו מראש וגם אותי

נאור שירי:  אני מהוד השרון, חבר כנסת מיש עתיד – משמע אני שמאלני, ישראל הראשונה, אשכנזי, כפית של זהב, אני בטח ובטח שונא חרדים

נאור שירי:  בשנים האחרונות ואפילו כאן, מחוץ למשכן, הפכתי ל"בוגד"; פה בתוך הכנסת יש אפילו חבר ממשלה שהגדיל ועשה והתחיל לקרוא לי "מתייוון"

נאור שירי:  עזבו את מילת הגנאי – מי בכלל משתמש ב-2023 במילה הזאת? איזו קללה מוזרה

נאור שירי:  איך אפשר בכלל לנהל שיח עם הקריאה הזו? איך בכלל אפשר להתחיל לתרץ את היותי לא בוגד בטענות שנתחיל ונתרץ: ארבע וחצי שנות שירות צבאי קרבי; מאות ימי מילואים; חברים שנפצעו וחלקם בכלל לא חזרו; עשייה ציבורית כסגן ראש עיר, חבר מועצה בהתנדבות; כשיש טילים על עיר, במקום להיכנס עם אשתי, שיושבת פה ביציע, לממ"ד, אנחנו יוצאים מהבית לחמ"ל לניהול העיר והאירוע

נאור שירי:  בכלל, בכל חג ובאירועים עירוניים – אני כבר ארבע שנים לא הייתי ביום העצמאות בחגיגה עם המשפחה

נאור שירי:  כל ההקרבה הזאת, זה בכלל ישכנע? הרי ניסו כבר לפניי, גדולים ממני – הפכו ל"בוגדים" ו"חברים בארגוני טרור"

נאור שירי:      בכלל, אם אנחנו מתייחסים לזה או להתחיל לענות לזה, האם אנחנו בכלל נותנים לגיטימציה לכל השיח הבזוי הזה? איך יכול להיות שיש פה מחוץ למשכן הכנסת שלטים שמציגים חצי מהמדינה הזו כבוגדים? איך בכלל אנחנו יכולים לתת לדבר כזה להיות מקובל? ואיך בכלל אפשר להתחיל לדבר על עמדות, על שוני, על תפיסה שונה, תוך הידיעה שזה מה שחושבים עלינו?      אז איך אפשר להישאר אופטימיים ועדיין לקום בבוקר ולנסות באמת לעשות טוב קצת למדינה שלי? רביד פלוטניק ניסח את הניסיון, לפחות הניסיון האישי שלי בתקווה, באופטימיות: "הריני מקבל על עצמי / לאהוב

נאור שירי:  / עם כל השנאה שבתוכי / לאהוב

נאור שירי:  / לא כל העולם אשם בבעיות שלי, / בהפסדים ובספקות שלי, / ואיפה כל המעשים והמידות שלי, / הריני מקבל על עצמי"

נאור שירי:  אז אביתר בנאי הענק הלחין את השיר הזה, אני ממליץ לכולם לשמוע

נאור שירי:       בעיניי דווקא מדובר על אחריות אישית, דווקא מהמקום של הספק העצמי, מתוך הידיעה שאני, ובטח אנחנו, רחוקים משלמות

נאור שירי:  יש בנו הרבה כעס ואמונה שאנחנו תמיד תמיד צודקים – יעידו אשתי וחבריי שאני ממש מתאמץ להוכיח את זה כל פעם, שאני צודק – דווקא מהמקום הזה, בשנתיים וחצי האחרונות יש לי רצון לתקן ולקבל את המציאות, שלא משנה כמה אנחנו צודקים, הרבה פעמים זה בדיוק הדבר שמכשיל אותנו

נאור שירי:       אז מאין באתי? למרות התיוג שציינתי בישראל 2023, אני בכל זאת אנסה קצת להרוס לכם

נאור שירי:  אז אני מזרחי, אני אוהב את עומר אדם, את השיר שלו אני אפילו הקראתי מתחת לחופה – שאגב זה נאום הבכורה האמיתי שלי, לפני חמש וחצי שנים

אורנה ברביבאי: איזה שיר?     

נאור שירי: אנחנו נגיע לזה, גברתי אורנה

נאור שירי:  אני אוהב את המוזיקה של האנדלוסיות, הכוויתים, בטח עם דודו טסה, אריק איינשטיין, שלמה ארצי, זהבה בן ומרגול, ופלוטניק, ישראל על מלא

נאור שירי:  גדלתי בהוד השרון, אכלתי מפירותיה של העיר, והקפדתי לעשות זאת דווקא בשעות הלימודים

נאור שירי:  אני איש ים וגלים, גם את העיסוק הזה הקפדתי לעשות דווקא בזמן הלימודים

נאור שירי:  לא ממש גדלתי עם כפית של זהב, אבל לגמרי הרגשתי כך

נאור שירי:  הייתי ער ונוכח למאבק שלכם, אבא ואימא, גם כשהייתי קטן, לתת לנו את ההרגשה ששום דבר לא חסר

נאור שירי:  גם כשאימא הייתה צריכה לעבוד בשתי עבודות, לנקות את הגן שבו הייתי, אבא לא ממש היה נוכח בזמן ילדותי, אבל נתתם לנו להרגיש טוב ולדעת שאנחנו מקבלים בדיוק מה שאנחנו צריכים

נאור שירי:      הייתי ער למוסר העבודה – שנראה לי שכבר לא קיים היום – של סבתא שלי, סבתא מרסל, שקמה כל יום ב-04:00 לפתוח את המכולת

נאור שירי:  גדלתי על הקובות שלה, שהטעם שלהן זכור לי עד היום, למרות שאני כבר 13 שנים לא אוכל בשר

נאור שירי:  אף קובה שטעמתי לא הייתה טעימה כזו, הריח לא אותו ריח, למרות שאימא ממש ממש מנסה, ואת עושה את זה ממש טוב, לצערי הגדול, באמת זה לא מצליח להיות משוחזר אחד לאחד

רון כץ: תביא, שנבדוק

אורנה ברביבאי: תגיד לי, אתה מסתבך עם אימא? אין לך בושה?     

נאור שירי: לצערי הגדול עוד יותר, לא זכיתי לנוכחות של סבתא בחיי הבוגרים, אבל כן זכורה לי דווקא האמונה שלה

נאור שירי:  למרות כל הכעס הגדול סביב הילד הבעייתי שהייתי והצרות הדי-גדולות שיצרתי לעצמי וסביבי, היא תמיד האמינה בי ואמרה לכולם שאני משהו מיוחד, וכולם עוד יראו

נאור שירי:  אז סבתא צדקה, נראה לי

נאור שירי:      הוריי לא זכו לנחת גדולה ממני, וזה בלשון המעטה

נאור שירי:  עד הצבא הרגשתי די כישלון

נאור שירי:  הייתי תלמיד די גרוע – האמת שאני מחמיא לעצמי, הייתי תלמיד ממש גרוע במערכת החינוך

נאור שירי:  המערכת לא ממש ידעה איך לאכול אותי, גם ממש לא ניסיתי לתת לה את ההזדמנות

נאור שירי:  ימי הורים לא היו ימים שמחים לאימא שלי; אני חושב שלא הייתה פעם אחת שאימא שלי נקראה לתיכון סביב משהו חיובי

נאור שירי:  אם לא המלחמה שלך, אימא, די סביר להניח שגם את 12 שנות הלימוד לא הייתי מסיים

נאור שירי:  את התיכון כמובן סיימתי ללא בגרות, ועם חשש אמיתי ומוצדק של ההורים שלי שעתידי לוט בערפל

נאור שירי:       ההצלחה היחידה שלי בתיכון הייתה גם האקט הפוליטי הראשון שלי – זכיתי להביא לקיומו של טיול שנתי שבוטל

נאור שירי:  בזמן האינתיפאדה השנייה ביטלו לנו את הטיול עקב הפיגועים הגדולים שהיו בשנות 2001–2002, הייתה שנה מאוד קשוחה, טרום חומת מגן, וכמובן שלא הייתי ממש תלמיד, אז הדבר היחידי שהיה חשוב לי זה בעצם הטיול השנתי לאילת

נאור שירי:  עם הידיעה על ביטולו הלכתי למנהלת, למורה, ואמרתי שזה לא מקובל ואנחנו לא יכולים לבטל טיול שנתי

נאור שירי:  כשלא הקשיבו לי, מה שעשיתי, פשוט הלכתי ללשכה של ראש העיר והרבצתי לו נאום על כניעה לטרור וחוסר היכולת לפגוע בחיי היום-יום של תושבי ותושבות מדינת ישראל, וראש עיר לא יכול לקבל את זה

נאור שירי:  מסתבר שזה עבד, והטיול לא בוטל

נאור שירי:  זו הייתה ההצלחה הראשונה, ואולי המעשה הפוליטי הראשון

נאור שירי:      אחרי הצבא הדברים החלו להשתנות אצלי

נאור שירי:  ההכשרות, הלימודים בצבא עברו לי די בקלות, אולי בפעם הראשונה טעמתי קצת הצלחה

נאור שירי:  לאחר הצבא והטיול הגדול התחלתי להשלים בגרויות, כמו כל בן אדם; שם לראשונה המורה למתמטיקה לקח אותי לשיחה ואמר לי: תקשיב, יש לך הפרעות קשב בטוח, ודיסגרפיה, לא יכול להיות שאתה נותן לי תשובות נכונות והמבחן שלך נראה ככה, כדאי שאני אבדוק את זה ואטפל בזה

נאור שירי:  וכך היה

נאור שירי:  אחרי שנה של השלמת בגרויות עם ציונים של למעלה מ-95, היה לי פסיכומטרי ממש לא כזה רע, ואפילו קצת טוב, הבנתי שאני לא כזה גרוע ויש לי יכולות למידה, בטח במתמטיקה

נאור שירי:  מה שמצחיק, הייתי ילד בן 24, ושמתי את המבחנים עם התוצאות בסלון של ההורים כדי שאימא שלי תרווה קצת נחת מציונים שאני לא חושב שהיא אי פעם חשבה שאני אקבל, אז זה היה קצת מצחיק

נאור שירי:      כמה הייתי תלמיד בעייתי, אני אספר לכם איזה קוריוז קטן אפילו ממסיבת פיג'מות – הייתה לכם פעם מסיבת פיג'מות? אז כשאני הייתי הולך למסיבות פיג'מות היו מתקשרים להורים שלי, ואבא שלי פה יעיד שהתקשרו אליו ב-01:00, וגם משם העיפו אותי

נאור שירי:  אז עשיתי עבודה - - -     

מירב כהן: יסודית

נאור שירי: יסודית מאוד

נאור שירי:  אז דווקא מעל במה זו, אבא, אימא, ערן וחן, אני מקווה שאני מצליח לתת לכם קצת נחת בשנים האחרונות

נאור שירי:  הרבה ממה שאני זה אתם ובזכותכם

נאור שירי:  אני מקווה שיש לכם קצת גאווה, והלוואי שאני אוכל להיות הורה בדיוק כמוכם

נאור שירי:  לא מעוניין להיות יותר טוב, לא מעוניין לתקן, אלא בדיוק כמוכם

נאור שירי:  ואימא, תפסיקי לקרוא תגובות בפייסבוק, תאמיני לי, זה לא מועיל

נאור שירי:  גם את התגובה לנאום הזה אל תקראי

נאור שירי:      קורל אהובתי, בנאום הפתיחה הבאמת-חשוב שלי מתחת לחופה בינינו לפני חמש שנים אמרתי לך שאת כמו הים בשבילי – שיש לך מקום לכולם, את סוערת, גועשת, מחבקת, מכילה ומרתקת

נאור שירי:  מה שלא אמרתי לך ולא שיערתי לעצמי זה כמה תהיי העוגן שלי בחיים האלו

נאור שירי:  שש מערכות בחירות, שלוש עבודות שלי במקביל – בעירייה, בחברה, במפלגה – בזמן הזה את סיימת שלושה תארים, בזמן שאני עדיין מתקשה לסגור את הראשון

נאור שירי:  קלינאית תקשורת, פסיכולוגית קלינית, הבאנו יחד שני ילדים לעולם, אחת מהם מסתמנת כמי שתנהל את מאדים או משהו בעתיד

נאור שירי:  אין לי מילים לתאר בכלל את הסובלנות שלך, את האהבה אלייך, אין לי שום יכולות או יכולת להתקרב ליכולות שלך

נאור שירי:  מספיק לי רק בוקר אחד והמשימות שלו כדי להבין כמה את טובה ממני

נאור שירי:  אז היום רלוונטי מתמיד, בדיוק כמו שאמרתי לך מתחת לחופה, או יותר נכון כמו שאמר ע' אדם הגדול, שזה עומר אדם הגדול: עד הבוקר, עד הבוקר, לרקוד איתך, לאהוב אותך בלי סטופר, עד הסוף, איתך זה לתמיד

אורנה ברביבאי: מקסים אתה

נאור שירי: כל מי שיושב פה היום במליאה יודע כמה הקרבה מקריבות המשפחות שלנו, בני ובנות הזוג והילדים שלנו

נאור שירי:  אלי, הילדה שלי בת השנתיים וחצי, נזפה בי אחרי הבחירות ואמרה לי – ואני מצטט: אבא, עברו הבחירות, אמרת שתהיה יותר בבית, אז למה אתה לא בבית? האמת שהיא סיכמה את זה יותר טוב מכולנו

נאור שירי:  המשפחה שלי, המשפחות שלנו, תמיד מאחורי הקלעים וזוכות מעט לתודות ולהכרה הראויה להם

נאור שירי:  אז תודה למשפחה שלי ותודה גם למשפחות שלכם

נאור שירי:      לפני 12 שנים הצטרפתי למשפחה הנוספת שלי, משפחת יש עתיד

נאור שירי:  התודה האחרונה היא לכם

נאור שירי:  היא לגילי האושנר, שהתקשרה אליי באמצע המילואים ואמרה שיש כנס ברמת השרון וכדאי שאני אגיע לשם

נאור שירי:  תודה אמיתית לבועז טופורובסקי, שהייתי העוזר שלו בכנסת התשע-עשרה

נאור שירי:  הוא נתן לי את ההזדמנות ללמוד על הפרלמנט הישראלי, להכיר את עבודת הכנסת ואת עובדות ועובדי הכנסת, שזו גם ההזדמנות לומר לכם המון המון תודה על הלילות שאתם לצידנו ונותנים לנו את היכולת והכלים להיות נציגי ציבור במדינת ישראל

נאור שירי:  תודה ליו"ר המפלגה, ראש הממשלה לשעבר יאיר לפיד, על השיעורים הקטנים, הטיפים, ההזדמנות להיות משהו משמעותי בחברה הישראלית

נאור שירי:  למרות כל המצקצקים, ואולי דווקא בגללם או בזכותם, אתה חלק מההיסטוריה של מדינת ישראל והעם היהודי, ורק התחלת

נאור שירי:  למאיר כהן, שלהרבה מאיתנו מהשטח של יש עתיד אתה מורה דרך בנועם ובקול הייחודי שלך, ולא רק בטון אלא גם מהמקום שממנו אתה מגיע והמגוון שאתה מייצג; לחברי רון כץ, שהוא חבר ולפעמים קרצייה, שמעבר להיותו חבר אמיתי הוא שותף לדרך

נאור שירי:  התחלנו וצעדנו באותה דרך, ואני שמח לשבת פה לידך; למטה השטח של יש עתיד – לירון, אילאיל, שרית, אמיר, תומר, יותם, ישראל, מתן, רולין ושלי – ואגב, שלי עוד כמה דקות הולכת להישבע לכנסת, אז המון המון מזל טוב, אני יודע שהיא מאוד מתרגשת – כן, מיכאל, אתה יכול לברך אותה, היא הולכת להיות חברת כנסת

מיכאל ביטון: היא בכיסא שלך בינתיים

נאור שירי: לאלפי הפעילים והפעילות שלנו

נאור שירי:  הלב שלכם והרוח שלכם מזינה את כולנו

נאור שירי:  אני עומד פה בזכותכם, וכולנו יושבים פה בזכותכם

נאור שירי:       לאמיר כוכבי, ראש עיריית הוד השרון, על השותפות הציבורית, אבל בעיקר על החברות שבדרך

נאור שירי:  אני מקווה שכולנו, נבחרי הציבור, נוכל לשמש דוגמה קצת יותר טובה למדינת ישראל; שנוכל באמת לעזור לציבור ולא רק למצביעים שלנו

נאור שירי:  שנזכה כולנו להפוך את המשפחות שלנו לגאות יותר

נאור שירי:  תודה

אוריאל בוסו: תודה רבה לחבר הכנסת נאור שירי על נאום באמת מעורר השראה

אוריאל בוסו:  תודה רבה לחבר הכנסת נאור שירי

אוריאל בוסו:  יעלה ויברך המנטור של הרבה מחברי הכנסת של יש עתיד

אוריאל בוסו:  חבר הכנסת שירי, תתפוס את מקומך

מאיר כהן: השר גולדקנופ - - -     

אוריאל בוסו: השר גולדקנופ וחברי הכנסת בצלאל ומישרקי, השר גולדקנופ וחברי הכנסת, תפסו את מקומותיכם

אוריאל בוסו:  טרם יתחיל חבר הכנסת כהן להשיב ולברך, חבר הכנסת שירי, אתה ניפצת מיתוסים בנושא המזרחיות ובנושא הכפית של הזהב

אוריאל בוסו:  אני גם אנפץ מיתוס, לפחות בעיניי

אוריאל בוסו:  מההיכרות שלי אתה גם לא שונא חרדים, אז אני מרשה לעצמי לנפץ את המיתוס הזה

אוריאל בוסו:  אבל לא הזכרת את זה

אוריאל בוסו:  חבר הכנסת מאיר כהן יברך

אורנה ברביבאי: יפה

סימון דוידסון: לא צריך להזכיר את זה בכלל, זה מובן מאליו

מאיר כהן: אדוני היושב-ראש, חברות וחברי כנסת נכבדים, אני חייב לציין, נאור, הדברים שאני אומר הם בשמם של כל חברי יש עתיד, ואני משער שיצטרפו לדברים עוד הרבה חברי כנסת

מאיר כהן:  חשוב שנעמוד פה כולנו ונברך אנשים שהצטרפו לתוך המערכת הציבורית הקשה והכאובה, והרבה מאוד דברים מקריבים לטובת העניין

מאיר כהן:  אז מראש אני אומר שאני מודה לכל אלה שנשארים כאן גם מהקואליציה

מאיר כהן:  אני חייב לציין, נאור, שציפיתי לרגע הזה מהיום הראשון שהכרתי אותך, והבנתי שמעבר לצחוק ומעבר להיותך צעיר אתה קורצת מהחומרים שמהם קורצו מנהיגים

מאיר כהן:       אגב, בספר שמות, אדוני היושב-ראש, מציינים שלושה דברים שבהם נמדד מנהיג

מאיר כהן:  בשמות בפרק ב', על משה: 1

מאיר כהן:  מנהיג ציבור שטובת המדינה והאומה קודמת לכל דבר – אין לי שום ספק שאנחנו מוצאים את זה בך מהיום הראשון שהכרתי אותך; 2

מאיר כהן:  מהרגע שאתה בתפקיד, מהרגע שמנהיג נמצא בתפקיד, הוא מייצג את כולם ודואג לכל העם

מאיר כהן:  אני מצטט את מה שאמרת לפני שש דקות: לעזור לציבור ולא רק לאלה שמצביעים בשבילנו

מאיר כהן:  לא תיאמתי איתך את הדברים, אמרת את זה; 3

מאיר כהן:  מידת הרגישות החברתית

מאיר כהן:  הסיפור של הטיול שלך הקסים אותי כששמעתי אותו בפעם הראשונה, והקסים אותי כששמעתי אותו היום

מאיר כהן:  אגב, אני הִשְׁבַּתִּי את בית הספר בי"א, אתה רק גרמת להם לצאת לטיול

מאיר כהן:  נהדר

מאיר כהן:  בשלוש התכונות האלה, נאור, ועוד הרבה מאוד תכונות של מנהיגות אתה ניחן, ועל כך הגאווה של כולנו ביש עתיד, ואנחנו מודים לך וגאים בזה שאתה חלק מאיתנו

מאיר כהן:      הדבר הראשון שחשבתי עליו זה המשפחה של נאור, שקיבל את המתנה הכי גדולה שיכולה להיות, ובדיוק לפני שלושה חודשים, בזמן שנבחר לכנסת, הפכו נאור ואשתו קורל, שחגגה אתמול את יום הולדתה – מזל טוב, קורל, מזל טוב – הם הפכו להורים בפעם השנייה ונולד להם בן, שהחליטו לקרוא לו גל, והפכו את אלי המתוקה בת השנתיים וחצי לאחות בכורה

מאיר כהן:  ואפרופו גל, לנאור יש סיפור גדול מאוד של אהבה לגלים, גלישת גלים וים

מאיר כהן:  וזה הוביל אותך בשנת 2003 להתגייס לחיל הים, ועד 2008 שירת כלוחם ביחידה מיוחדת, ואני משאיר לכם בסוגריים להחליט באיזו יחידה

מאיר כהן:  אבל זה מעיד על האישיות שלך

מאיר כהן:  אלה יחידות טובות ומיוחדות, ואנחנו גם בזה גאים

מאיר כהן:      נאור צמח ביש עתיד מהשטח

מאיר כהן:  כבר בהיותו סטודנט באוניברסיטת בן-גוריון בבאר שבע הקים את תא הסטודנטים של המפלגה – איך אני זוכר את זה, לפגוש אותך, איזה ילד צעיר עם הרבה שיער – את תא הסטודנטים של המפלגה, ובהמשך הגיע גם לכנסת והיה יועץ של בועז טופורובסקי

מאיר כהן:  אני משער שבועז מסתכל עלינו עכשיו, ואם הוא היה פה אז הוא היה תוקע כמה בדיחות וכמה חיוכים

מאיר כהן:  השתפשפת בעבודה הפרלמנטרית, וכאיש של אנשים חזרת למקום הכי אהוב – לשטח של יש עתיד

מאיר כהן:      ניהלת את מחוז הדרום של המפלגה, ובהמשך גם את מחוז הצפון ומחוז המרכז, ולבסוף עמדת בראש מטה השטח

מאיר כהן:  במקביל היית גם סגן ראש עיריית הוד השרון

מאיר כהן:  אני בכלל אומר שאנשי שטח באמת קורצו מאיזה חומר מיוחד

מאיר כהן:  לנהל קבוצה של מתנדבים זו זכות גדולה ומיומנות מאוד גדולה

מאיר כהן:  כולנו היינו מנהלים, כולנו מנהלים של האנשים שצריכים לשלם להם, שאנחנו הבוסים שלהם, אבל כשאתה מנהל של שורת מתנדבים, והם הולכים אחריך כי אתה מקרין מנהיגות ואתה יודע לגעת להם בנשמה – אני חושב שהצלחת, ושמורות לך הרבה מאוד זכויות

מאיר כהן:      בשנים האחרונות גם אני עבדתי עם נאור באופן צמוד

מאיר כהן:  חרשנו ביחד את הארץ לאורכה ולרוחבה, נגענו באנשים מכל שכבות ומכל קצוות האוכלוסייה

מאיר כהן:  אני סמוך ובטוח, נאור, שהניסיון שלך בשלטון המקומי וההיכרות רבת השנים עם השטח הם יתרון עצום בתפקוד שלך כחבר כנסת

מאיר כהן:      אז נאור והמשפחה, תקשיבו, עם כל האהבה שלו לים ולגלים, עכשיו אתה צריך לקחת מהם פסק זמן, כי לא יהיה לך זמן לגלוש

מאיר כהן:  אתה תבלה כאן את רוב הזמן שלך, מקסימום אתה תגלוש מוועדה לוועדה

מאיר כהן:  וככה בלילה ובבוקר ובשעות הצוהריים תגלוש מוועדה לוועדה

מאיר כהן:  להצבעה תגלוש, לנאום תגלוש

מאיר כהן:  תשאיר את הגלישה, אבל תדע שאתה ממש לא נמצא על גלים, אבל כן אתה נמצא בים סוער

מאיר כהן:  ובימים האלה כולנו נמצאים בים סוער, ואנחנו צריכים להיות במיטבנו

מאיר כהן:  בזמן הנותר שנשאר לך רוץ הביתה, רוץ למשפחה, כי אנחנו צריכים גם להשאיר מקום למשפחות שלנו

מאיר כהן:       נאור אחינו היקר והצעיר, אהבת הארץ הזו והדאגה לעתיד המדינה, לעתיד ילדינו, מובילים אותך

מאיר כהן:  העשייה הציבורית לא חדשה לך, אתה מכיר אותה מהשלטון המקומי

מאיר כהן:  אתה פטריוט אמיתי, ציוני בכל רמ"ח איבריך

מאיר כהן:       להורים שלך, אורה ועזרא, שיושבים כאן איתנו היום – אני רוצה להגיד לכם: יש לכם את כל הסיבות שבעולם להיות גאים בבן שלכם

מאיר כהן:  מדינת ישראל התברכה בנציג ציבור מצוין

מאיר כהן:  אני אומר את זה בשם כולנו, מעומק הלב שלנו

מאיר כהן:  אנחנו לא כותבים את זה כי אנחנו רוצים לברך אותו; כך אנחנו מרגישים וכך אנחנו משדרים

מאיר כהן:  נציג ציבור מצוין, שמה שתמיד ינחה אותו זה הערכים שאתם, אורה ועזרא, הנחלתם

מאיר כהן:  הערכים שהוא גדל עליהם – ציונות, אהבת אדם, הרגישות החברתית, העזרה לזולת, אהבת המדינה

מאיר כהן:       אז חברנו נאור שירי היקר, בזמנים המעטים החופשיים שיהיו לך תשכח מהגלים; תתרכז בגל אחד, באלי אחת, בקורל אחת, במשפחה ובשליחות הציבורית שבה אתה נמצא

מאיר כהן:  ותמיד תזכור: כשהגלים מתחזקים, החזקים מתגלים

מאיר כהן:  תודה רבה

אוריאל בוסו: תודה רבה לחבר הכנסת מאיר כהן

אוריאל בוסו: מיש עתיד ליש עתיד

אוריאל בוסו:  אם כן, רבותיי חברי הכנסת, נעבור להצהרת אמונים של חברת הכנסת שלי מירון

אוריאל בוסו:  אני מזמין אותה לעלות לדוכן

אוריאל בוסו:       חברי הכנסת, אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותו בכנסת של חבר הכנסת יואל רזבוזוב, שנכנסה לתוקפה היום, יום רביעי, י' בשבט התשפ"ג, 1 בפברואר 2023, באה במקומו חברת הכנסת שלי מירון

אוריאל בוסו:       חברת הכנסת שלי מירון, בהתאם לסעיף 15 לחוק-יסוד: הכנסת ולסעיף 2 לחוק הכנסת, התשנ"ד–1994, אקרא בפנייך את הצהרת האמונים של חברי הכנסת, ואת תקומי ותצהירי "מתחייבת אני"

אוריאל בוסו:       וזו נוסח ההצהרה: אני מתחייבת לשמור אמונים למדינת ישראל ולמלא באמונה את שליחותי

שלי טל מירון: מתחייבת אני

אוריאל בוסו: בשעה טובה, וברוכים הבאים גם למשפחה

אוריאל בוסו:  << הלסי >> הזנחה מתמשכת של דירות הדיור הציבורי על ידי עמידר ותנאי המחיה של דיירי הדיור הציבורי << הלסי >>      

אוריאל בוסו: אם כן, רבותיי חברי הכנסת, אנחנו נעבור לסעיף הבא על סדר-היום, הצעות דחופות לסדר-היום

אוריאל בוסו:  נתחיל עם הצעה דחופה שנכללה בסדר-היום בשבוע שעבר, ובהסכמת שר הבינוי והשיכון יצחק גולדקנופ והמציעים עברה לדיון בשבוע הזה

אוריאל בוסו:  ההצעה היא בנושא: הזנחה מתמשכת של דירות הדיור הציבורי על ידי עמידר ותנאי המחיה של דיירי הדיור הציבורי

אוריאל בוסו:  ראשון המציעים, חבר הכנסת מיכאל מרדכי ביטון, בבקשה

אוריאל בוסו:  שלוש דקות לרשותך, אדוני

מיכאל ביטון: תודה, כבוד היושב-ראש

מיכאל ביטון:  ברכות לנאור שירי, ברכות לחברת הכנסת החדשה

מיכאל ביטון:       אדוני השר, אתה נכנס למשרד שיש בו הרבה עבודה

מיכאל ביטון:  הכאב הכי גדול של האזרחים זה מחירי הבתים

מיכאל ביטון:  הצגתי בפניך רעיונות להוזיל, אבל לאשכולות 1 ו-2 ולמשפחות ברווחה, לאנשים שאפילו דירה לא יכולים לקנות, נועד הדיור הציבורי בישראל

מיכאל ביטון:       היינו מדינה ענייה שבנתה 200,000 דירות, ואנחנו מדינה עשירה שיש לה רק 50,000 דירות

מיכאל ביטון:  איבדנו את הערים של "עניים מרודים תביא בית"

מיכאל ביטון:  אחת החברות שהיא הגדולה ביותר בדיור הציבורי והגרועה ביותר בתפקוד בדיור הציבורי, זאת חברת עמידר

מיכאל ביטון:  ואני אומר את זה מהיכרות של 40 שנה, לא של יום

מיכאל ביטון:       בהתאם לחוק זכויות הדייר בדיור הציבורי, תשנ"ח, על החברות המשכנות להתחיל ביצוע תיקון ליקויים בדירות בדחיפות המתחייבת, ולא יאוחר מ-60 יום מיום שנודע על הצורך בתיקון

מיכאל ביטון:  זאת אות מתה

מיכאל ביטון:  זה חוק – הוא לא מתקיים

מיכאל ביטון:  נוהל טיפול בתחזוקה בדיור ציבורי מגדיר את סוגי התיקונים והליקויים שיתוקנו על ידי החברות המשכנות, שיעור השתתפות הדיירים בעלויות התיקונים, תיקונים דחופים וכו'

מיכאל ביטון:  בסך הכול פרסם מבקר המדינה שישה דוחות בעשור האחרון שבהם מובאת התנהלות כושלת של עמידר

מיכאל ביטון:  בדוח מבקר המדינה שפורסם במאי 2022 עולה כי התקציב שהוקצה בין השנים 2017 ל-2019 לתחזוקת הדיור הציבורי נמוך בשיעור של 60% עד 70% מהסכומים שהעריכה חברת עמידר

מיכאל ביטון:  כן, היא מתקצבת תיקונים נמוך, ואז היא מפרסמת דוחות עם רווחים

מיכאל ביטון:  חברה ציבורית שצריכה לתקן דירות מסבירה שיש לה רווחים

מיכאל ביטון:  מאיפה היא הביאה רווחים? מהזנחה של בתים

מיכאל ביטון:       במאי 2022 פרסם מבקר המדינה דוח חמור על תחזוקת הדיור הציבורי של עמידר

מיכאל ביטון:  מהדוח, תקציב תחזוקת הדיור רחוק מלהספיק לביצוע בפועל

מיכאל ביטון:  בקיצור, הדוחות נערמים

מיכאל ביטון:  בשנת 2021 ניהלה עמידר 37,000 דירות; 45% מהן נבנו לפני יותר מ-50 שנה

מיכאל ביטון:  היא מחזיקה בנכסים ואחראית לרמת התחזוקה בהם

מיכאל ביטון:  עמידר לא עושה את העבודה

מיכאל ביטון:  המצב הוא קשה מאוד, הדוגמאות איומות

מיכאל ביטון:       אני לא רוצה לקרוא את כל הנאום שלי, כי אני רוצה דווקא להקצות זמן להתדיינות עם השר ולשמוע מה בכוונתו לעשות, אבל דוגמה אחת, בנושא של סיוע לנשים שנפגעו – אפילו היום היה דיון אצל חברתי פנינה תמנו שטה בוועדה לקידום מעמד האישה, ושם אתה רואה מקרה של נפגעת אלימות בת 53, אם חד-הורית: סבלתי מאלימות, ואחרי שנה שגרנו במקלט לנשים נפגעות אלימות הופנינו לדירה של עמידר

מיכאל ביטון:  זאת דירת שני חדרים, אני גרה כאן עם שתי הבנות שלי

מיכאל ביטון:  הן ישנות בחדר ואני בסלון

מיכאל ביטון:  אנחנו כבר חמש וחצי שנים פה

מיכאל ביטון:  מהיום שהגענו לכאן מצב הדירה לא טוב, הביוב של כל הבניין צף אצלי בבית, הקירות שחורים מרטיבות ומתפוררים, עכברים על ימין ועל שמאל, המצב במטבח נורא, והריח – למות

מיכאל ביטון:  עמידר לא עושים עם זה כלום

מיכאל ביטון:  הם באו וצילמו את הליקויים, אבל לא מתקנים

מיכאל ביטון:  אין לנו לאן ללכת, אנחנו במבוי סתום

מיכאל ביטון:      כך גם מוטי, בן 66, שחי בתנאים בלתי נתפסים

מיכאל ביטון:  לאחר שהקדיש את חייו לאימו שנפטרה וחי עימה, למרות כל זאת הוא לא יכול להיקרא דייר ממשיך

מיכאל ביטון:  יש את הדוגמה שלו

מיכאל ביטון:       עכשיו, אני רוצה להציע לך, השר – אם אתה יכול להסתכל עליי – תהיה אמיץ

מיכאל ביטון:  מנסים בממשלה לסגור כל מיני חברות שמתפקדות

מיכאל ביטון:  לא צריך לסגור אותן

מיכאל ביטון:  את עמידר צריך לסגור

מיכאל ביטון:  להעביר לעמיגור

מיכאל ביטון:  יש לך חברה לדיור ציבורי שמתחזקת טוב, מתייחסת טוב ובונה לך דיור לזקנים בפעילות כלכלית

מיכאל ביטון:  היא ממנפת את שכר הדירה פלוס השקעה קטנה, ויש לך היום מגדלים לזקנים

מיכאל ביטון:  אפשר לעשות מגדלים כאלה לסטודנטים, לזוגות צעירים

מיכאל ביטון:  עמיגור מתפקדת

מיכאל ביטון:  תעביר את כל 30,000 הדירות לעמיגור

מיכאל ביטון:  שם יש סטנדרט של שירות, של תחזוקה

מיכאל ביטון:  סגור את עמידר

מיכאל ביטון:  מציגים לנו שם רווחים

מיכאל ביטון:  אתה יודע מה עושה עמידר, השר?     

אוריאל בוסו: תודה

מיכאל ביטון: עוד משפט

מיכאל ביטון:  השר, יש להם מתחם בירושלים, בגילה, שיש בו 200 ומשהו דירות

מיכאל ביטון:  הם עושים התחדשות עירונית

מיכאל ביטון:  גילו שאפשר לבנות שם 1,000 דירות חדשות

מיכאל ביטון:  אתה שואל אותם, תגידו, כשתבנו 1,000, כמה דירות דיור ציבורי יתווספו במקום הזה במקום 200?     

אוריאל בוסו: נא לסיים

מיכאל ביטון: הם אומרים, כלום

מיכאל ביטון:  מהרווחים נקנה במקומות זולים

מיכאל ביטון:  עושים התחדשות עירונית מ-200 ל-1,000, ולא מוסיפים דירה אחת לדיור ציבורי

מיכאל ביטון:  זה בלוף של תרגילים כלכליים, רווחים של חברה מנופחת שלא עושה את העבודה, והציבור סובל

מיכאל ביטון:  תודה רבה

אוריאל בוסו: תודה לחבר הכנסת מיכאל ביטון

אוריאל בוסו:  המציע הבא להצעה זו – יונתן מישרקי, בבקשה

אוריאל בוסו:  שלוש דקות לרשותך

יונתן מישרקי: תודה רבה, אדוני היושב-ראש

יונתן מישרקי:  חבריי חברי הכנסת, חבריי השרים, שוב אנחנו עוסקים באוכלוסייה החלשה של מדינת ישראל – ליתר דיוק, האוכלוסייה המוחלשת – דיירי הדיור הציבורי

יונתן מישרקי:      חבריי חברי הכנסת, אספתי קצת נתונים על כל המושג הזה שנקרא דיור ציבורי

יונתן מישרקי:  בשנת 2020 עמד מספר הדירות שהוקצו לזכאי הדיור הציבורי על קצת מעל 50,000

יונתן מישרקי:  אני יודע שזה לא מספיק, ואני גם יודע שיש אלפי משפחות שממתינות בקוצר רוח לדירה כזו

יונתן מישרקי:      מבקר המדינה פרסם דוח שלפיו המדינה לא עומדת בהתחייבותה לבצע ביקורות בדירות המפוזרות ברחבי הארץ

יונתן מישרקי:  כלומר הביקורות הן בפרקי זמן פחותים מהמתחייב, ולא רק מהמתחייב, אלא אפילו ממה שהמדינה התחייבה

יונתן מישרקי:      אדוני היושב-ראש, חבריי חברי הכנסת, מי שמכיר את הציבור חסר האמצעים לא צריך נתונים ומסמכים ודפי מידע – ואני מכיר

יונתן מישרקי:  הייתי שנים רבות קשור – כיועץ ליושב-ראש תנועת ש"ס, הרב אריה דרעי, ואני מכיר את הציבור שנזקק לחסדי המדינה

יונתן מישרקי:  היינו שם איתם ולצידם

יונתן מישרקי:      אגלה לכם דבר שאולי לא מספיק ידוע: לאורך כל תחנות חייו תבע הרב אריה דרעי מכל נציגי ש"ס בממשלה, בכנסת, ברשויות המקומיות, בהסתדרות ובכל מקום, להעמיד בראש סדר העדיפויות את מה שנקרא אצלנו הלשכה לפניות הציבור

יונתן מישרקי:  הייתי חלק מהמערך הזה, ואני מכיר את כל תחום הדיור הציבורי; אני מכיר את חלקם אישית, ברחוב שמואל הנביא בירושלים, בשכונת קריית יובל וקריית מנחם בירושלים, במקומות נוספים, שלא לדבר על הפריפריה, דימונה וירוחם

יונתן מישרקי:  הרי רוב הדירות הן לא בירושלים וגוש דן, וזה חלק מהבעיה

יונתן מישרקי:      חייבים להקצות עוד אלפי דירות לדיור הציבורי

יונתן מישרקי:  ישנן אלפי משפחות שזכאיות לקבל דירה, אבל אין דירות

יונתן מישרקי:  כמי שעסק בפניות הציבור, קיבלתי גם פניות של כאלה שמחכים להחלטת הוועדה בעניינם, והתשובה פעמים רבות הייתה: אתה זכאי, אבל אין דירה פנויה

יונתן מישרקי:  אולי כאן המקום לשבח את העוסקים בעניין הזה בעבר – חברת הכנסת לשעבר אורלי לוי ואחרים

יונתן מישרקי:      אדוני השר, כבר למדנו שמבקשים ממי שהיכולת בידו

יונתן מישרקי:  אתה מסוגל, ואני יודע שהנושא הזה קרוב לליבך

יונתן מישרקי:  אני מבקש ממך, אנא קח את נושא הדיור הציבורי כנושא ראשון במעלה

יונתן מישרקי:  לא תוכל להתעלם

יונתן מישרקי:      אדוני היושב-ראש, הנושא בהצעה לסדר-היום הוא עניין תחזוק ושיפוץ הדירות שבהן מתגוררים זכאי הדיור הציבורי

יונתן מישרקי:  זה נושא כשלעצמו

יונתן מישרקי:  כאן כבר לא מדובר בחוסר בדירות, אלא בדירות מוזנחות, לפעמים עד כדי כך שאינן ראויות למגורים

יונתן מישרקי:  גם על כך כבר היינו בהלכה שכאשר נותנים צדקה, יש לתת אותה בדרך של כבוד

יונתן מישרקי:  מה שקורה היום אינו בדרך של כבוד, לצערנו

יונתן מישרקי:      אני כמובן האחרון שאדבר סרה בכל החברות הממשלתיות כמו עמידר ועמיגור; להפך, יש לי הערכה רבה לפעילות שלהן, הן עושות עבודת קודש

יונתן מישרקי:  אבל כמו חובת כולנו חובתן היא שקורות הגג שניתנת למשפחות שזכאיות לכך, יהיו אנושיות

יונתן מישרקי:  לא יותר – אבל בשום פנים ואופן גם לא פחות: אנושיות

יונתן מישרקי:      לסיום הדברים אני רוצה להזכיר כי היום אנחנו מציינים את יום פטירתו של הרש"ש, הלוא הוא המקובל רבי שלום שרעבי, זכר צדיק וקדוש לברכה

יונתן מישרקי:  הוא נולד בתימן, יש אומרים שבעיר שרעב, יש אומרים שבעיר צנעא

יונתן מישרקי:  הוא היה קדוש עליון, מקובל נודע, בעל מופת, והעמיד דור של מקובלים; נטמן כאן בסמוך, בהר הזיתים בירושלים

יונתן מישרקי:  הרש"ש היה ידוע כמי שהיה מקרב לבבות ומוסיף לאחדות בעם

יונתן מישרקי:  מי ייתן וזכות הצדיק תעמוד לימיננו, ושנזכה, בעזרת השם, למלא את רצונו לאחדות ולקירוב לבבות בין חלקי העם, כי "כלנו בני איש אחד נחנו" – אחים

יונתן מישרקי:  תודה רבה

אוריאל בוסו: תודה רבה לחבר הכנסת יונתן מישרקי

אוריאל בוסו:  ונמשיך עם המציעה הבאה, חברת הכנסת יסמין פרידמן, בבקשה

ינון אזולאי: תן לה גם את אותו הזמן שנתת ליוני מישרקי, עוד 30 שניות

ינון אזולאי:  גם לה מגיע

מיכאל ביטון: מה זה, ועדת הכספים פה, אתה חושב?     

ינון אזולאי: לא

ינון אזולאי:  שלא יחשבו שזה בגלל יוני מישרקי

אוריאל בוסו: אחרי חבר הכנסת ביטון - - -     

נעמה לזימי: הש"סניקים מנהלים את המליאה - - -     

יסמין פרידמן: ראשית, אני תמיד קצרה, שתדע לך, ועומדת בזמנים

יסמין פרידמן:  זה דבר ראשון

יסמין פרידמן:  דבר שני, חשוב לי לומר שזו הפעם הראשונה שאני עולה בלי דפים, אפילו בלי נקודות

יסמין פרידמן:  למה?     

אוריאל בוסו: כי זה נושא חשוב שיוצא מהלב

יסמין פרידמן: בנושא של הדיור הציבורי אני עוסקת מעל לעשור מקרוב, בהתנדבות, ושדה הפעולה שלי הוא ברחובות האלה, במיוחד בדרום ובנגב

יסמין פרידמן:  אני לא אחזור על נתונים שכולם דיברו עליהם, אני לא אחזור על מספרים שכולם יודעים

יסמין פרידמן:  אין טעם

יסמין פרידמן:  אבל אני רוצה לנצל את זה שכבוד השר פה, ולומר שבכנסת הקודמת התחלנו איזשהו תהליך: גם הכפלנו את תקציב השיפוץ לדירות, וגם יצא תקציב לרכישת הדירות

יסמין פרידמן:  אני רוצה לקוות שזה ימשיך, כי זה באמת חשוב

יסמין פרידמן:      אני פחות מסכימה עם הנושא שאת עמידר צריך לסגור

יסמין פרידמן:  אני חושבת שאפשר לייעל, אבל חשוב לי לומר שהביורוקרטיה הורגת

יסמין פרידמן:  בשנה האחרונה הייתי מעורבת מאוד בניסיון של חברת עמידר לרכוש דירות בדרום לטובת הדיור הציבורי; הביורוקרטיה שמשרד השיכון הערים עליה – הם לא הצליחו לרכוש יותר משלוש דירות כשהיו התקציבים, והמטרה הייתה עשרות דירות

יסמין פרידמן:  יותר משלוש דירות לא הצלחנו למרות ההתערבות שלי, והפכתי עולמות כדי לנסות לעזור להם למצוא דירות מתאימות לרכישה

יסמין פרידמן:  לכן יש לנו בעיה של ביורוקרטיה, תקציבים ובעיקר רצון

יסמין פרידמן:      אז אדוני השר, אני באמת מקווה שתראה בנו שותפים למרות שאנחנו לא מאותה מפלגה, ואנחנו אפילו קואליציה-אופוזיציה

יסמין פרידמן:  אבל חשוב לי שתראה בנו שותפים, כי נושא הדיור הציבורי הוא בנפשנו, ואנחנו נרצה מאוד לעזור בתחום הזה

יסמין פרידמן:  תודה

אוריאל בוסו: תודה רבה לחברת הכנסת יסמין פרידמן

אוריאל בוסו:  נעבור למציעה הבאה, חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב-ראש, חברי וחברות הכנסת, שרים נכבדים, אני רוצה לנצל את הזמן שלי לשני נושאים עיקריים, גם לנושא של ההצעה הדחופה

אימאן ח'טיב יאסין:  החברים הקודמים שלי היטיבו לדבר על הדברים

אימאן ח'טיב יאסין:  אני אגיד בקצרה שהבעיה מתמקדת בשלושה נושאים עיקריים: הנושא הראשון תלוי בסוגיה של הקניין עצמו, של מעמד הדיירים שאינו מוסדר עד היום, במיוחד בכל הסוגיה שקשורה לדור השלישי;     הדבר השני קשור בסוגיה התכנונית של המצב הרעוע של המבנים ושל חוסר האפשרות של הדיירים לעשות שיפוץ

אימאן ח'טיב יאסין:  גם אם הם ירצו, זו בעיה בפני עצמה כי רוב הדירות האלו נחשבות לדירות בקטגוריה של עתיקות, ולקבל סקר עתיקות לפעמים מגיע ל-150,000 שקל; והסוגיה השלישית קשורה לפן הפיננסי, ומדובר במחירים מופקעים מאוד במיוחד לאור העובדה שמדובר באחוזי בנייה מאוד גבוהים

אימאן ח'טיב יאסין:  אני אשמח שיהיה דיון המשך, ושנוכל באמת לתת מענה לאותם דיירים

אימאן ח'טיב יאסין:      אבל אני רוצה להעלות שוב את הסוגיה שמקבלת תאוצה ביומיים האחרונים, לגבי שלילת ההכרה באוניברסיטאות ברשות הפלסטינית: אני חושבת שצריך לחשוב פעמים רבות לפני שיוזמים יוזמה כזאת

אימאן ח'טיב יאסין:  יש לנו 15,000 סטודנטים ערבים שלומדים באוניברסיטאות האלו, במיוחד במקצועות שיש בהם מחסור בשוק העבודה הישראלי

אימאן ח'טיב יאסין:      ועם דגש על נושאים ומקצועות של רפואה ופרא-רפואיים

אימאן ח'טיב יאסין:  ואנחנו יכולים להעיד גם על הצלחה אדירים במבחני הרישוי של אותם מקצועות, במיוחד אם נדבר על רפואה ורפואת שיניים

אימאן ח'טיב יאסין:      ועוד נקודה חשובה מאוד: האוניברסיטאות האלו, יש להן הכרה בין-לאומית, לא רק הכרה במדינת ישראל

אימאן ח'טיב יאסין:  הכי חשוב: אנחנו צריכים לשאול את עצמנו לפני שאנחנו מביאים יוזמה כזו, איזה פתרונות אנחנו נותנים לאותם 15,000 סטודנטים שלומדים שם

אימאן ח'טיב יאסין:  ללכת לשורש הבעיה: למה הסטודנטים שלנו הולכים ללמוד שם

אימאן ח'טיב יאסין:  הרי יש חסמים בכניסה שלהם לאקדמיה כאן, בתוך ישראל, וסטודנטים ערביים מוצאים את עצמם הולכים ללמוד שם - -     

אוריאל בוסו: נא לסיים

אימאן ח'טיב יאסין: - - ופעמים רבות הם משלמים גם שכר לימוד, פי כמה וכמה, כפול ומכופל, במיוחד במקצועות הרפואה

אימאן ח'טיב יאסין:  מה לעשות? יש לנו שאיפה ללמוד, יש לנו שאיפה להיות אזרחים מן השורה, שיש להם יכולת כלכלית עצמאית – גם להיות תורמים למשפחה שלהם וגם לחברה שלהם - -     

אוריאל בוסו: תודה רבה

אימאן ח'טיב יאסין: - - ואין מנוס שהמדינה חייבת גם לתת את המרחב ואת הפתרון

אוריאל בוסו: תודה

אימאן ח'טיב יאסין: ממקום זה אני פונה שוב לבדוק את היוזמה הזאת, ולעצור אותה ולתת פתרונות הולמים, אנושיים ומקצועיים

אימאן ח'טיב יאסין:  תודה

אוריאל בוסו: תודה רבה, חברת הכנסת אימאן ח'טיב יאסין

אוריאל בוסו:  אחרונת המציעים להצעה זו, חברת הכנסת נעמה לזימי

אוריאל בוסו:  בבקשה

מיכאל ביטון: היושב-ראש, יש עוד המשך או - - -      

אוריאל בוסו: לא, לאחר שהשר ישיב, יש אפשרות לשניים מן המציעים דקה בצד – להביע דעה מהצד

אוריאל בוסו:  בבקשה

נעמה לזימי: כבוד יושב-ראש הכנסת, כנסת נכבדה, תודה כמובן לחברי המציע, מיכאל ביטון, ולכל השותפים להצעה לסדר-היום החשובה הזו

נעמה לזימי:  כבוד שר השיכון - - -     

אוריאל בוסו: כבוד השר

נעמה לזימי: אני רוצה דווקא לפנות אליך ולהגיד לך - - -     

אוריאל בוסו: חברת הכנסת יאסין, שנייה, אחר כך אולי תנהלו – תנו לה

אוריאל בוסו:  שהשר יקשיב

אוריאל בוסו:  שהשר יקשיב

אימאן ח'טיב יאסין: אני מקשיבה

נעמה לזימי: לא, אני רוצה שהוא יקשיב לזה כי יש פה נושאים קשורים

אוריאל בוסו: אני עוצר לך את השעון כמובן

נעמה לזימי: הכול טוב

נעמה לזימי:  סליחה, כבוד השר, פשוט חשוב לי לדבר אליך

נעמה לזימי:  בפעם הקודמת שדיברנו פה דיברנו על חוק רכישת הדירות של רן כהן, שפג תוקפו

נעמה לזימי:  אני רוצה להגיד לך, ויסכים איתי כנראה חברי פה, שמדובר באותו מעגל של גזל ועוול משווע שמזין את עצמו

נעמה לזימי:  אתה יודע, מי שאומרים לך לא לחדש ולהזניח את הדיור הציבורי – ואני אומרת, לא לחדש את החוק - - -         

יצחק גולדקנופף: - - -     

נעמה לזימי: זה לא מעניין כי זה עוול

נעמה לזימי:  לא מעניין אותי אם הוא חבר שלי אם זה עוול

אורנה ברביבאי: לא, הוא כבר לא חבר

נעמה לזימי: את יודעת משהו? גם אין בדברים האלה חברות

נעמה לזימי:  אנחנו עניינים

נעמה לזימי:       הדבר הזה הוא פשוט בכייה לדורות

נעמה לזימי:  ואני אומרת לך, כבוד השר, אותם מי שעצמו עיניים על חיסול הדיור הציבורי; על התעלמות מדוחות המבקר בעמידר, הם מי שגם אומרים לך שלא לחדש את החוק, שלא יושם במלואו

נעמה לזימי:  הרי אם החוק היה מיושם כלשונו, היו רוכשים את הדירות בכספי המכר של הדירות

נעמה לזימי:  אבל לא רוכשים את הדירות, ואז אומרים לך שזה לא טוב

נעמה לזימי:       אז אמר מיכאל, בצדק, כשהיינו מדינה ענייה שבנתה לאורכה ולרוחבה מכספי תרומות, אנשים לפחות נהנו מקורת גג, כי זה היה ערך

נעמה לזימי:  אנחנו מדינה עשירה, שבכל העולם נסביר למה אנחנו צריכים לזרוק את הכי חלשים שיש

נעמה לזימי:       מה שקורה בעמידר זה חלק מהפשע של הדיור הציבורי

נעמה לזימי:  אבל אני אגיד משהו שאני כן חולקת על חברי מיכאל ביטון

נעמה לזימי:  לא להעביר את הדירות לעמיגור

נעמה לזימי:  אני לא רוצה להפריט

נעמה לזימי:  זו חברה ממשלתית, שתתחיל לעבוד כחברה ממשלתית ולא כחברת רווח, שמרסקת את הדיור הציבורי

נעמה לזימי:  צריך לתקן את המערכת; לא להתייאש מהמערכת

נעמה לזימי:  עמידר יכולה וצריכה להיות חברה משכנת טובה

נעמה לזימי:       אני הייתי דירקטורית בשקמונה – חברה משכנת בחיפה

נעמה לזימי:  אני ראיתי כמה אפשר להשפיע ברמה החברתית בתוך דירקטוריון ולעשות דברים

נעמה לזימי:  אולי אתם מכירים גם את חברי אריה בליטנטל, שישב איתי בדירקטוריון בחיפה – איש חסד מדהים

נעמה לזימי:  יחד עשינו שם פעולות מדהימות למען דיירי הדיור הציבורי

נעמה לזימי:       אני מאמינה בדיור הציבורי ככלי לפתרון הדיור כולו

נעמה לזימי:  אני אקריא לך ציטוט מכתבתה של הדר גיל-עד, כתבת הרווחה של ידיעות: גם לידיה, בת 53, אם חד-הורית לשתי ילדות, שהופנתה לדירת עמידר אחרי ששהתה במקלט לנשים שנפגעו מאלימות, מספרת: זו דירת שני חדרים ואני גרה כאן עם שתי הבנות שלי

נעמה לזימי:  הן ישנות בחדר ואני בסלון

נעמה לזימי:  הביוב של כל הבניין צף אצלי בבית - - -     

יצחק גולדקנופף: הוא הקריא את זה

נעמה לזימי: הוא הקריא את מוטי, לא?     

יצחק גולדקנופף: את זה

נעמה לזימי: את זה הוא הקריא? בחרתי ציטוט כמו שלך

נעמה לזימי:  נו, מיכאל, מה נעשה? אותם ציטוטים

אוריאל בוסו: קודם כול, אתם רואים שהשר מקשיב?     

נעמה לזימי: נכון, השר מקשיב

נעמה לזימי:  אני בכוונה מדברת אליך, כי אני יודעת שבסוף, כל מי שיש לו לב יבין שמה שיש פה, זה פשוט אסון

נעמה לזימי:  כחברה צודקת, במשכן הזה, קורת גג כזכות יסוד היא הדבר הכי ראשוני והכי בסיסי

נעמה לזימי:  ואני אומרת לך, כבוד השר, כשנשקיע בדיור הציבורי, הדיור כולו יצמח

נעמה לזימי:       הרי מה קורה בעולם? ממוצע ה-OECD של הדיור הציבורי בעולם עומד על כ-14%

נעמה לזימי:  אתה מבין שגם זוגות צעירים ומשפחות נוספות נהנים מדיור ציבורי טוב, ראוי

נעמה לזימי:  מה עשו לדיור הציבורי בישראל? הפכו את זה למשכנות עוני, מתפוררים, מזעזעים, שרוצים לחסל ולסגור

נעמה לזימי:  זורקים שני מיליארד ש"ח בשנה לשוק השכירות, במקום שאת שני מיליארדי השקלים האלה היו צוברים בכל ה-20 שנה האחרונות, וכבר היה לנו דיור ציבורי בשפע

נעמה לזימי:  מתדלקים מחירים במקום להשקיע בנכס

נעמה לזימי:       ואנחנו, כבוד השר, הבעלים של הקרקע

נעמה לזימי:  עמידר לא משפצת כמו שהיא מדווחת שהיא צריכה לשפץ

נעמה לזימי:  היא עושה את זה בפחות מ-50%

נעמה לזימי:  אתה יודע? כמות הפניות שלנו מדיירי עמידר היא בלתי נתפסת

נעמה לזימי:       לא סתם דיבר מיכאל ביטון על עמיגור

נעמה לזימי:  למה דיבר על עמיגור? קיבלת פעם אחת פנייה מדייר עמיגור?     

מיכאל ביטון: לא - - -     

נעמה לזימי: קיבלתי אני אחת

נעמה לזימי:  אחת בלבד - - -     

מיכאל ביטון: אם אנחנו רוצים - - -     

נעמה לזימי: אבל משהו כמו 50 פניות על עמידר

נעמה לזימי:  זה לא נתפס פשוט

אוריאל בוסו: נא לסיים, חברת הכנסת לזימי

נעמה לזימי: אני רק רוצה להגיד שאי-אפשר יותר למחול לחברה הזו על הצורה הפושעת שבה היא מתנהלת

נעמה לזימי:  אבל לא לסגור אותה, לתקן אותה, לשפר אותה, ולראות בדיור הציבורי ערך עליון

נעמה לזימי:  תודה רבה

אוריאל בוסו: תודה רבה למציעים ולחברת הכנסת נעמה לזימי

אוריאל בוסו:  יעלה ויבוא וישיב כבוד שר השיכון יצחק גולדקנופ

אוריאל בוסו:  בבקשה

אוריאל בוסו:  הבמה לרשותך, אדוני

יצחק גולדקנופף: תודה רבה על ההזדמנות שניתנת לי להשיב על נושאים של משרד השיכון

יצחק גולדקנופף:  אני מבין שחלק גדול מעם ישראל טעון, אבל הוא לא טעון על הניהול שלנו, הוא טעון על מה שהיה עד היום

יצחק גולדקנופף:  אז ראשית כול, אענה בקיצור ואחר כך אתייחס ספציפית לכמה דברים שהעליתם כאן

יצחק גולדקנופף:       בתורתנו הקדושה נאמר "כי פָתֹחַ תפתח את ידך לו והעבט תעביטנו די מחסורו אשר יחסר לו"

יצחק גולדקנופף:  הרמב"ם, בספר המצוות, סימן קצ"ה, מפרש כך את הפסוק: הוא שציוונו לעשות צדקה ולחזק את החלשים ולהרחיב להם

יצחק גולדקנופף:  וכבר בא הציווי במצווה זו במילים מתחלפות

יצחק גולדקנופף:  נאמר "פתוח תפתח את ידך", ונאמר "והחזקת בו", ונאמר "וחי אחיך עמך"

יצחק גולדקנופף:  הכוונה בלשונות האלו כולן אחת היא: שנעזור להם ונחזקם די סיפוקם

יצחק גולדקנופף:  התורה מדגישה את הצורך בסיוע לנזקקים ושמה דגש על הצורך במילוי מלוא הצרכים של הנזקקים עד לפרטים הקטנים ביותר

יצחק גולדקנופף:  "די מחסורו אשר יחסר לו", והוא שנעזור להם ונחזיקם די סיפוקם

יצחק גולדקנופף:      ובכן, משרד הבינוי והשיכון אחראי, בין היתר, על מתן סיוע בדיור לאנשים שלא שפר עליהם גורלם ומזלם, והם מתקשים למצוא קורת גג ראויה

יצחק גולדקנופף:  המשרד מסייע למשפחות לרכוש דירות בתנאים מועדפים באמצעות תוכנית "דירה בהנחה", מסבסד משכנתאות, מתקצב סיוע בשכר דירה, ובמקרים מסוימים משכיר דירות לזכאים, מהמלאי של הדיור הציבורי, המנוהלות על ידי שבע חברות ניהול שונות, שהמרכזית בהן היא חברת עמידר

יצחק גולדקנופף:       כיום מלאי הדיור הציבורי עומד על כ-49,000 יחידות דיור, אשר מרביתן בנות 50–60 שנה

יצחק גולדקנופף:   מדובר בדירות עם תשתיות ישנות, וככל שהשנים עוברות עלות האחזקה של דירות אלה מתייקרת

יצחק גולדקנופף:  מודל ההפעלה של אחזקת הדיור הציבורי בישראל מבוסס על הסכמי ניהול שיש למדינה עם חברות ניהול, כאשר המקור התקציבי לשיפוצים ולאחזקה הינו תקציב מדינה, והחל משנת 2018 גם מחצית מרווחי עמידר משמשים מקור תקציבי לאחזקת הדיור הציבורי

יצחק גולדקנופף:       בדיור הציבורי כיום חיים כ-120,000 דיירים; כ-98% מהדירות מאוכלסות בדיירים

יצחק גולדקנופף:  כ-3% מהדירות נדרשות לשיפוץ עומק של כל הדירה, וב-17% מהדירות נדרש שיפוץ בחלק מהדירה, או החלפה של אלמנט מרכזי בדירה, כגון מטבח, חדר אמבטיה, החלפת תשתיות מים, וכיוצא בזה

יצחק גולדקנופף:  כל אלה דורשים תקציבים משמעותיים

יצחק גולדקנופף:      עם כניסתי לתפקיד כשר הבינוי והשיכון הנחיתי את גורמי המקצוע במשרד לגבש תוכנית כוללת לתחום הדיור הציבורי, לרבות העלאת רמת התחזוקה

יצחק גולדקנופף:  אדגיש, העלאת רמת התחזוקה כוללת גם הגדלה משמעותית של תקצוב בנושא

יצחק גולדקנופף:  עם זאת, נדרשים התייעלות ושיפור בתהליכי העבודה של החברות המנהלות עבור המשרד את מלאי הדירות

יצחק גולדקנופף:       חבריי הנכבדים, דעו לכם כי אנו במשרד השיכון בהחלט מודעים לבעיה המרכזית הזו

יצחק גולדקנופף:  אנשי המשרד ואנוכי לא חוסכים במאמצי על על מנת לגבש פתרון לסוגיית הדיור הציבורי ולסייע לכלל האנשים הזקוקים לסיוע

יצחק גולדקנופף:  לצערי הרב, בעיות מסוג זה, ועוד כאלה שהתפתחו פה במשך עשרות שנים, לא ניתן לפתור בפחות מחודש ימים מאז כניסתי לתפקיד במשרד הבינוי והשיכון

יצחק גולדקנופף:      ועכשיו אני אענה לכם כמה תשובות קצרות על שאלות שהעליתם כאן

יצחק גולדקנופף:  ציינתי לעצמי – היה מיכאל ביטון

יצחק גולדקנופף:  אני חושב שאם יש דברים ספציפיים שאתם מעלים אותם, תעשו לי טובה, תכתבו לי מכתב מפורט

יצחק גולדקנופף:  אנחנו נתייחס לכל מכתב ומכתב כבעיה לפתור אותה, ואם נצטרך אתכם נקרא גם לכם, שנשמע גם אתכם

מיכאל ביטון: אני רק רוצה משהו אחד

מיכאל ביטון:  היושב-ראש, מהמיקרופון?     

אוריאל בוסו: לא כרגע

אוריאל בוסו:  חבר הכנסת ביטון, לא כרגע

אוריאל בוסו:  לא כרגע

יצחק גולדקנופף: עוד רגע

יצחק גולדקנופף:  חבר הכנסת המדבר, יש איזה סדר מסוים בכנסת

אוריאל בוסו: בסוף, אם ברגע שהוא יגיד שהוא סיים - - -      

יצחק גולדקנופף: חבר הכנסת מישרקי, דיברת על התחדשות עירונית

יצחק גולדקנופף:  יש היום התחדשות עירונית ברמה מאוד מאוד גבוהה בירושלים

יצחק גולדקנופף:  התכנון בירושלים הוא להביא התחדשות עירונית בקרוב ל-50,000 דירות

יצחק גולדקנופף:  בשכונות שאתה הזכרת – אם זה שמואל הנביא, אם זה קריית מנחם, אם זה קריית יובל – אני חושב שהדברים האלה נעשים

יצחק גולדקנופף:  אם יש עוד דברים, אנא פנה אלינו ישירות ונדבר על זה

יצחק גולדקנופף:       מישהי דיברה פה על הביורוקרטיה והדירות - - -      

אוריאל בוסו: חברת הכנסת פרידמן

יצחק גולדקנופף: את הביורוקרטיה אנחנו לא יצרנו

יצחק גולדקנופף:  את אמרת שהוסיפו הרבה כסף לשיפוצים

יצחק גולדקנופף:  השיפוצים בדיור הציבורי – כמה שהוסיפו ועשו, כנראה שזה עדיין לא מספיק

יצחק גולדקנופף:  אנחנו עמלים, וביקשנו גם בתקציב הבא לקבל כספים, שנוכל למלא את זה

יצחק גולדקנופף:  אני בכל אופן חייב להגן, כי אני ישבתי עם מנכ"ל עמידר ושמעתי ממנו שכמעט שאין דברים שלא נעשים

יצחק גולדקנופף:  אי-אפשר לעשות את הכול, אבל הכול מטופל במלוא הרצינות

יצחק גולדקנופף:  אנחנו במשרד אמורים לבקר במבנים של עמידר, של עמיגור, של כל אלה, באופן של לראות בעיניים מה צריך לעשות

יצחק גולדקנופף:  וככל שתסייעו לנו, נוכל לסייע להם – זו המטרה שלנו

יצחק גולדקנופף:       לגבי החוק של רן כהן, אני מבין, לגבי מכירת הדירות

יצחק גולדקנופף:  הדירות חלוקות בעניין הזה

יצחק גולדקנופף:  יש כאלה שטוענים שהייתה טעות בכלל למכור את הדירות האלה

יצחק גולדקנופף:  היו צריכים להשאיר אותן

יצחק גולדקנופף:  דיבר איתי קודם חבר הכנסת מיקי לוי והוא אמר שזה היה טעות, כי במחיר של ארבע דירות שמכרו, בקושי יכלו לקנות דירה אחת; כך יכלו לשפץ ארבע דירות, ולתת לארבע משפחות לקנות

יצחק גולדקנופף:  הדעות חלוקות

יצחק גולדקנופף:  אני אהיה חייב לשמוע את כולם, לשבת עם אנשי המקצוע במשרד השיכון, לפני שנקבל את ההחלטה לגבי הנושא הזה

אורנה ברביבאי: אבל שר השיכון, תראה, אני בזמנו עשיתי ועדה עם גלנט, שהוא היה שר השיכון, והוא ביקש ממני לעשות ועדה

אוריאל בוסו: רגע

אוריאל בוסו:  אולי יש אפשרות לשני חברי כנסת או מהמציעים, או אפילו לך, לאחר שהשר יסיים, לדבר דקה מהמיקרופון, מהצד

אוריאל בוסו:  מיכאל ביקש

אורנה ברביבאי: שניים יכולים

אוריאל בוסו: אפשר שניים, אז את יכולה

אוריאל בוסו:  השאלה אם השר סיים

אוריאל בוסו:  אם השר סיים, אז אנחנו נעבור - - -     

אורנה ברביבאי: - - -      

יצחק גולדקנופף: כן

יצחק גולדקנופף:  את דיברת איתי

אורנה ברביבאי: אז שאלה

אורנה ברביבאי:  אם לא רוצים, אז אני רוצה, רק שאלה

יצחק גולדקנופף: - - - בוא נשב ונדבר, אין בעיה

אוריאל בוסו: רק שאלת ביניים, בסדר

אורנה ברביבאי: שר השיכון, אני אומרת לך שבזמנו עשיתי ועדה שגלנט ביקש ממני בנושא פינוי מהדיור הציבורי

אורנה ברביבאי:  אני ילדה שגדלה בדיור ציבורי עד נישואיי, ועדיין חלק מהמשפחה שלי גרים בדיור ציבורי בעפולה

אורנה ברביבאי:  ואני אומרת לך, תקרא לחבר הכנסת רן כהן ממרצ, והוא יגיד לך בעצמו שהרעיון היה – זאת ההצעה שהוצעה ואושרה

אורנה ברביבאי:  הרעיון היה, מצד אחד, לאפשר לאנשים לקנות בית במחיר שיאפשר להם להיות בעלי דירה, ומצד שני, להגדיל משמעותית את ההיצע

אורנה ברביבאי:  דמוגרפית, אנחנו רק גדלים

אורנה ברביבאי:  האוכלוסיות החלשות זקוקות לסיוע

אורנה ברביבאי:  והעניין זה לא רק שחיקה של הכסף, אלא העובדה שהממשלה לא עקבה אחרי רכישה והגדלה של היקף הדירות ביחס להיקף האוכלוסייה, וזה מחייב שינוי

אורנה ברביבאי:  אני מוכנה לבוא אליך בכל עת ולהראות לך את זה

נעמה לזימי: - - -      

אורנה ברביבאי: לא, ממש לא

אורנה ברביבאי:  להוסיף

נעמה לזימי: אלא להפך - - - החוק, והרחבת הדיור הציבורי

אוריאל בוסו: תודה

אוריאל בוסו:  השר סיים?     

יצחק גולדקנופף: כן

יצחק גולדקנופף:  חבר הכנסת ביטון רוצה לשאול משהו

אוריאל בוסו: תודה רבה לשר השיכון, הרב יצחק גולדקנופ

אוריאל בוסו:  אנחנו צריכים לתת גם צ'אנס – שר חדש במשרד

אוריאל בוסו:  ללא ספק מדובר במישהו שמעמיק בחומר ולומד אותו; ללא ספק בהמשך הוא ידע לתת תשובות

אוריאל בוסו:  מעבר לכך, גם לבוא עם תוצרים

יסמין פרידמן: אנחנו הצענו להיות שותפים; לא באנו בטענות

יסמין פרידמן:  הצענו להיות שותפים

אוריאל בוסו: אבל אני גם כן אומר לשר, כעצה של מי שנמצא בכנסת, ואמרתי את זה גם לשרים לפני כן: השאילתות וההצעות לסדר-היום הדחופות הן חשובות לאין ערוך, ובפרט, לחברי הכנסת

אוריאל בוסו:  ואני חושב שגם לשרים – גם להביע את משנתם, וגם לענות בצד המקצועי

אוריאל בוסו:  באמת, צריך לתת לזה חשיבות

אוריאל בוסו:  אנחנו מודים לך על כך שמצאת את הזמן להשיב

אוריאל בוסו:       חבר הכנסת מיכאל ביטון ייתן דעה נוספת מהצד, אם צריך

אוריאל בוסו:  אבל דקה

מיכאל ביטון: אני רוצה להגיד שהשר מתייחס ברצינות לכל הפניות, וגם דיברנו בארבע עיניים

אוריאל בוסו: יישר כוח

מיכאל ביטון: פה אני רואה שני דברים דחופים, ודבר אחד ארוך טווח

מיכאל ביטון:  הדחוף זה לעצור את ההסכמים של עמידר בהתחדשות עירונית ללא הגדלת כמות הדירות שהתווספו לדיור הציבורי

מיכאל ביטון:  העסקאות האלה נחתמות עכשיו – זה דחוף

יצחק גולדקנופף: אתה יודע על מקום? שלח לנו מכתב איפה

מיכאל ביטון: כן

מיכאל ביטון:  הר גילה, שכונת גילה

מיכאל ביטון:  יש עוד

מיכאל ביטון:  הדבר השני שדחוף – לא לעשות את העוול ואת הזכאות למי שעוד רוצה לקנות דירות כאלה

מיכאל ביטון:  זה עוד עשרה ימים פג תוקף

מיכאל ביטון:  הדבר ארוך הטווח – ללמוד את המודלים של עמיגור, איך לוקחים כספי סיוע בשכר דירה לבתים יציבים, ולעשות רעיונות חדשים

מיכאל ביטון:  לא אתה פגעת בדיור הציבורי, לא אתה נושא באחריות, אבל האם אתה תוכל להזיז את הספינה הזאת, שהלכה למקומות רעים, למקומות טובים? אין הדבר תלוי אלא בך

מיכאל ביטון:  תודה רבה

יצחק גולדקנופף: נשלחנו לעזור פה לעם ישראל, ונעשה כל שידינו מגעת

אוריאל בוסו: תודה רבה

אוריאל בוסו:  חברת הכנסת אימאן ח'טיב יאסין, גם כן, לרשותך דקה

אימאן ח'טיב יאסין: כבוד השר, אני שמעתי את הדברים שלך, ואני מאוד מבינה ומעריכה גם שאתה רק נכנסת למשרד, ומאחלת לך הרבה הרבה הצלחה

אימאן ח'טיב יאסין:  אבל אני רוצה לשים על שולחנך שתי נקודות עיקריות, שבעיניי הן מצריכות טיפול מיידי

אימאן ח'טיב יאסין:  הדבר הראשון שקשור לסוגיה של דור שלישי

אימאן ח'טיב יאסין:  אני חושבת שזאת סוגיה מהותית, עקרונית, שצריך לתת לה פתרון מיידי, ואני מקווה שתשים אותה בסדר עדיפויות שלך

אימאן ח'טיב יאסין:      הסוגיה השנייה, גם היא קשורה לסוגיה הראשונה, והיא ההנחה שניתנת היום לקנייה של הדירות, שזה עד 40% כאילו לאותם דיירים

אימאן ח'טיב יאסין:  אני פונה לכבודך, בבקשה לבחון את האפשרות לתת הנחה של 60% כדי שאנשים יוכלו להמשיך את החיים שלהם כמה שאפשר בצורה נורמלית

אימאן ח'טיב יאסין:  המון תודות

אוריאל בוסו: תודה רבה

אוריאל בוסו:  האם השר רוצה להשיב משהו בנושאים הללו?     

יצחק גולדקנופף: על דברים כאלה אני לא יכול להשיב בשליפה מהמותן

אוריאל בוסו: אוקיי

אוריאל בוסו:  תודה רבה לשר

יצחק גולדקנופף: תודה רבה לכם

אוריאל בוסו: רגע, לפני שהשר ירד, האם אתם מסתפקים בתשובת השר, המציעים, או שאתם מבקשים לכלול בסדר-היום? דיון במליאה או דיון בוועדה?     

מיכאל ביטון: בוועדה

אוריאל בוסו: איזו ועדה? השר השיב בצורה - - -     

מיכאל ביטון: אנחנו רוצים מעקב אחרי - - -     

נעמה לזימי: - - -     

אוריאל בוסו: לא

אוריאל בוסו:  שאלתי

אוריאל בוסו:  יש שלושה אפשרויות

אוריאל בוסו:  יש אפשרות שמסתפקים בתשובת השר - - -     

אין שלושה - - -     

אחמד טיבי: אין שלושה, יש שלוש

אוריאל בוסו: יש שלוש

אוריאל בוסו:  אני ספרתי שלושה ואחמד אמר - - -     

קריאות: - - -     

אוריאל בוסו: אפשרות אחת היא להסתפק בתשובת השר

אוריאל בוסו:  חברי הכנסת, שנייה, מחילה, אני מציג בפניכם את האפשרויות: אפשרות אחת, מסתפקים; אפשרות שנייה היא דיון במליאה ואפשרות שלישית היא להעביר לוועדה

אוריאל בוסו:  ואם ועדה – איזו ועדה אתם רוצים

מיכאל ביטון: אנחנו צריכים ועדה

מיכאל ביטון:  נראה לי שהנושא - - -     

אוריאל בוסו: ועדת הפנים

מיכאל ביטון: ועדת הפנים, מקובל עלינו

אוריאל בוסו: אם כך, נעשה הצבעה בנושא הזה

אוריאל בוסו:  תודה רבה

אוריאל בוסו:  השר יכול לחזור למקומו

יצחק גולדקנופף: תודה רבה לכולכם

אוריאל בוסו: הצבעה שהנושא הזה יעבור לוועדת הפנים

אוריאל בוסו:  בבקשה

אוריאל בוסו: בעד ההצעה להעביר את הנושא לוועדה – 11 

אוריאל בוסו: נמנעים – אין  

אוריאל בוסו: תודה רבה

אוריאל בוסו:  אם כך, אני קובע שהנושא הזה יידון בוועדת הפנים והגנת הסביבה

אוריאל בוסו:  11 בעד, אין מתנגדים, אין נמנעים

אוריאל בוסו: נעבור להצעה הדחופה הבאה שגם היא נכללה בסדר-היום בשבוע שעבר ובהסכמת המציעים עברה לדיון בשבוע הזה

אוריאל בוסו:  ההצעה היא של חבר הכנסת אברהם בצלאל ואחמד טיבי, בנושא: תקיפת הצוותים הרפואיים בבתי החולים

אוריאל בוסו:       בבקשה, חבר הכנסת אברהם בצלאל ומייד אחריו המציע הנוסף

אוריאל בוסו:  תודה

אברהם בצלאל: רגע, השר לא נמצא?     

אוריאל בוסו: רגע

אוריאל בוסו:  ברשותכם, ממלא מקום שר הבריאות – תמתין

אוריאל בוסו:      הודעה למזכירת הכנסת

אוריאל בוסו:  סליחה, סליחה

אוריאל בוסו:  כבוד השר נמצא פה

אוריאל בוסו:  אבל כבר אמרתי, הודעה למזכירת הכנסת

ראדה חסייסי: ברשות יושב-ראש הישיבה, הינני מתכבדת להודיעכם כי הונחו היום על שולחן הכנסת מסקנות ועדת החינוך, התרבות והספורט בעקבות דיון מהיר בהצעתו של חבר הכנסת אריאל קלנר, בנושא: הטיה פוליטית וסתימת פיות באקדמיה

ראדה חסייסי:      עוד הונח היום על שולחן הכנסת לוח תיקונים להצעת חוק לפינוי שדות מוקשים ושטחי נפלים (תיקון מס' 2), התשפ"ג–2023

ראדה חסייסי:  תודה

אוריאל בוסו: תודה רבה

אוריאל בוסו:  << הלסי >> תקיפת הצוותים הרפואיים בבתי החולים << הלסי >>        

אוריאל בוסו: נעבור להצעות לסדר-היום בנושא: תקיפת הצוותים הרפואיים בבתי החולים, מס' 184 ו-193

אוריאל בוסו:  חבר הכנסת בצלאל, בבקשה

אברהם בצלאל: אדוני היושב-ראש, אדוני ממלא מקום שר הבריאות, חבריי חברי הכנסת, כנסת נכבדה, ברצוני להעלות לסדר-היום נושא כאוב וחשוב; נושא הנוגע לחיי אדם, כפשוטו

אברהם בצלאל:  אבל לפני הכול הוא נוגע ליכולת שלנו להתקיים כאן כחברה אחת, כבני אנוש, כציבור שיש לו קווים אדומים, שאותם הוא לא חוצה לעולם ויהי מה

אברהם בצלאל:      ראינו בימים האחרונים שיח רחב בנושא האלימות בבתי החולים, כאשר צוותים רפואיים מותקפים גם בבתי חולים, גם במרפאות של קופות החולים

אברהם בצלאל:  זה לא דבר חדש, אבל עם הזמן, לצערנו, הוא צובר תאוצה, שלאחרונה גם הגיעה לשיאים חדשים

אברהם בצלאל:      בדוח האחרון של מרכז המחקר והמידע של הכנסת מצאתי נתונים מדאיגים מאוד מאוד

אברהם בצלאל:  משנת 2018 אירעו כמעט עשר אלף תקיפות נגד צוותים רפואיים

אברהם בצלאל:  עשר אלף - - -     

יצחק גולדקנופף: עשרת אלפים

אברהם בצלאל: עשרת אלפים, מתקן אותי שר הבינוי והשיכון

אברהם בצלאל:      מה שיותר מדאיג בכל הסיפור הזה, למרבה הפלא, נמצא כי הוגשו רק 76 כתבי אישום

אברהם בצלאל:  אבל אם חשבתי שזה השיא, גיליתי נתון נוסף מדאיג אף יותר: מה עלה בגורלם של 76 כתבי האישום האלו? רק 39 תוקפים נשלחו לעונשי מאסר או עבודות שירות

אברהם בצלאל:  מתוך כ-10,000 תקיפות, רק 39 אנשים הגיעו וקיבלו עונש כזה או אחר

אברהם בצלאל:  בשבועות האחרונים אנחנו עדים למקרי אלימות קשים נגד הצוותים הרפואיים

אברהם בצלאל:  צעיר תקף שישה אנשי צוות במחלקת ילדים שבבית החולים סורוקה; בתחילת השבוע הזה הותקף רופא נשים בעכו, רק כי ביקש מבני הזוג לא להיכנס לבדיקה

אברהם בצלאל:  בראיון אמר הרופא: מה שכרי בכל עמלי?     

אוריאל בוסו: חברי הכנסת, חברי הכנסת

אברהם בצלאל: זוג הורים תקף רופא ילדים בבית חולים סורוקה

אברהם בצלאל:  אנחנו שומעים רופאים שאחרי 40 שנה עוזבים את תפקידם, כי הם לא יודעים איך למצוא את עצמם בתקופה הקשה, במה שקורה איתנו עם האלימות בבתי החולים

אברהם בצלאל:      איך ייתכן שמקום שאליו הולכים אנשים כדי לקבל טיפול מציל חיים הופך למקום של סכנת חיים? איך ייתכן שמקום שאמור לתת לשוהים בו את תחושת המוגנות והביטחון, המקום שבו הם מפקידים את הילדים שלהם או את היקרים להם מכול, נכנסים להליכים שלפעמים יכולים להיות של חיים ומוות? איך ייתכן שבאותו מקום יחושו אותם רופאים ואנשי צוות מאוימים, יוכו, יושפלו ובמקרים מסוימים, לצערנו, זה הגיע אף למוות

אברהם בצלאל:  אנחנו רק זוכרים את המקרה המזעזע של טובה קררו, זיכרונה לברכה, בקופת חולים בחולון

אברהם בצלאל:      אדוני ממלא מקום שר הבריאות, לצערנו שר הבריאות בממשלה הקודמת לא נתן משקל ראוי למלחמה באלימות בבתי החולים

אברהם בצלאל:  הוא היה עסוק בסוגיות אחרות, כנראה יותר חשובות לטעמו, כמו הכנסת חמץ לבתי החולים וכדומה

אברהם בצלאל:  אני תקווה שיושב-ראש התנועה שלנו, הרב אריה דרעי, יחזור בהקדם האפשרי למשרד הבריאות

אברהם בצלאל:  כולנו מסכימים שהוא האיש הנבון במקום הנכון

אברהם בצלאל:  אצלו יוכלו אנשי הרפואה למצוא מזור לענייניהם הבוערים, שעל סדר-היום, שנושא זה הוא אחד מהם

אברהם בצלאל:      הנושא הזה הוא גם נושא ערכי

אברהם בצלאל:  אם נסתכל על נתונים בבית חולים מעייני הישועה בבני ברק, למשל, שם כמעט ולא קורים דברים מהסוג הזה

אברהם בצלאל:  ועל זה נאמר: "רק אין יראת אלוקים במקום הזה והרגוני"

אברהם בצלאל:      אדוני ממלא מקום שר הבריאות, אנחנו צריכים לצאת באמירה ברורה כזו שנתמכת גם בתקציב וגם בתוכניות פעולה; שיהיה ברור שלא נקבל אלימות על כל סוגיה בכלל, אבל קל וחומר כשמדובר באלימות כלפי צוותי הרפואה צריך לומר בצורה ברורה: לא נקבל שום פגיעה בצוותים הרפואיים

אברהם בצלאל:  לא יוכל להיות שעובדת או עובד צוות רפואי בבתי חולים - -     

אוריאל בוסו: נא לסיים

אברהם בצלאל: - - תותקף בידי מטופל

אברהם בצלאל:  אי-אפשר להתעלם מהזעקה שעולה מהשטח, מהצוותים הרפואיים שנאלצים לספוג אלימות בלתי נסבלת בבתי החולים ובמרפאות

אברהם בצלאל:      אני מקווה, אדוני סגן השר, שביחד נקדם הצעה שתגן על הצוותים הרפואיים - - -     

יואב בן צור: מי סגן השר?     

אברהם בצלאל: ממלא מקום שר הבריאות והשר - -      

אוריאל בוסו: הוא אמר - - - בסוף ברח לו

אברהם בצלאל: - - במשרד הרווחה

יואב בן צור: הוא לא שר במשרד הרווחה

אברהם בצלאל: שר הרווחה

אוריאל בוסו: שר העבודה

אברהם בצלאל: שר העבודה

אברהם בצלאל:  עם המשרד החדש

אברהם בצלאל:  אנחנו מברכים אותך - -     

אוריאל בוסו: שר העבודה, נכון?     

אברהם בצלאל: - - על המשרד החדש - - -     

אוריאל בוסו: הוא לא מעודכן

אוריאל בוסו:  אנחנו נעדכן אותו

יואב בן צור: תעדכנו אותו מדי פעם

אוריאל בוסו: מדי פעם

אוריאל בוסו:  או שהוא מעדכן במה שהוא רוצה

אוריאל בוסו:  יש פה יושב-ראש - - -     

אברהם בצלאל: - - - אנחנו מקווים שבעזרת השם נקדם ביחד

אברהם בצלאל:  ההצעה הזו תגן על הצוותים הרפואיים בדיוק כפי שהם שומרים עלינו

אברהם בצלאל:  דמם של הצוותים הרפואיים לא יהיה הפקר

אוריאל בוסו: תשתדלו לעמוד בלוח זמנים

אברהם בצלאל: תודה

אוריאל בוסו: תודה רבה לחבר הכנסת אברהם בצלאל

אוריאל בוסו:  המציע הבא, חבר כנסת אחמד טיבי, בבקשה

אחמד טיבי: מכובדי היושב-ראש – מה אמרת, מה שאלת לגבי האופוזיציה?      

יואב בן צור: אמרתי שתבוא מהצד של האופוזיציה, באת מהצד של הקואליציה

אחמד טיבי: אבל אין אופוזיציה

אוריאל בוסו: בבקשה

אחמד טיבי: לפני כמה ימים הייתה שביתה במערכת הבריאות בגלל גל האלימות, היו מקרי אלימות קשים

אחמד טיבי:  איזה אלימות? אלימות של אנשים, מטופלים, סביבת המטופלים, מלווים של המטופלים כנגד מי שנותן להם או לבני המשפחה טיפול רפואי

אחמד טיבי:  ולכן, תקיפת צוות רפואי היא דבר מזעזע, מכובדי השר

אחמד טיבי:  ואחרי סיום האלימות, חלק מהרופאים או האחיות שמותקפים ממשיכים לטפל במטופל תחת אלימות או תחת איום

אחמד טיבי:  יש דבר נורא יותר מכך?      ביולי 2017, דו"ח אלימות של מרשם – שאלו צוותים בבתי חולים, מתמחים, סטז'רים, אחיות, רופאים – כל איש צוות רפואי חווה מקרה אלימות בכל שלושה ימים בממוצע; רק 2% מהצוות הרפואי מרגישים בטוחים לחלוטין בעבודתם

אחמד טיבי:  67% ממי שחווה אלימות מעולם לא הגיש תלונה – למה? הם עייפים מדי, זה יותר מדי ביורוקרטיה, הם לא מאמינים שיצא מזה משהו

אחמד טיבי:  ואני רוצה להדגיש: אלימות נגד צוות רפואי היא לא רק בבתי חולים, היא גם במרפאות קהילה, בקופות

אחמד טיבי:  בבקשה, תראה את הנתונים שקיבלתי מקופת חולים כללית:      בשנת 2021 אלימות מילוליות – 966 מקרים; אלימות פיזית – 216 מקרים – בסך הכול 1,182

אחמד טיבי:  זה ב-2021

אחמד טיבי:  ב-2022 יש עלייה: אלימות מילולית – 1,088; אלימות פיזית – 327 – בסך הכול 1,415

אחמד טיבי:  זאת עלייה של 17% בהשוואה בין 2021 ל-2022

אחמד טיבי:       עכשיו, מה עושה משרד הבריאות? אני רוצה לשמוע ממך

אחמד טיבי:  למה יש עלייה? האם המשטרה מטפלת בעניין הזה? אני רוצה לקרוא לך ולציבור דוגמאות ממקרי אלימות קשים, מזוויעים

אחמד טיבי:  אגב, אתה יודע, כולנו יודעים שיש אחות שנרצחה, שנשרפה

אחמד טיבי:       חולה במיון זרק כיסא על סטז'ר; מקרה שני: פעם במיון קרוב משפחה של חולה אמר לצוות הרופאים: ואתם מתבכיינים ששורפים אתכם? בעקבות המקרה ההוא; חולה סטר למתמחה, והמתמחה עודד על ידי ועד הרופאים שלא להתלונן, מחשש לתקשורת

אחמד טיבי:  לא כולם אוהבים תקשורת; אומר אחד המתמחים: פעם אחת אוימתי על ידי בן משפחה שכאשר אצא מהמחלקה יראו לי מה זה

אחמד טיבי:  ויש עוד ועוד

אחמד טיבי:  שלא לדבר על תופעות של גזענות כלפי צוות רפואי וכלפי חולים

אחמד טיבי:  היום רופא ערבי צייץ שבבית החולים עפולה, שבו אחוז גדול מהעובדים והחולים הם ערבים, יש אישה שלא רצתה להיות מטופלת בחדר כי יש אישה ערבייה, אשתו של הרופא הערבי

אחמד טיבי:  תופעות כאלה של גזענות היו בעבר, ולצערי הרב, יכול להיות שיישארו

אחמד טיבי:  אני מקווה שהשיעור ירד, כי יכול להיות שהאישה הזאת שמעה מה אמרו שר, אשתו של שר, לגבי יולדות ערביות

אחמד טיבי:       אלימות נגד צוות רפואי היא דבר נורא, נגע נורא, צריך לעקור את הנגע הזה

אחמד טיבי:  אני רוצה להצדיע מכאן לצוות הרפואי גם בבתי החולים, גם במרפאות, במרפאות הקהילה, שעושה עבודה מצוינת

אחמד טיבי:  מגיע להם פרס, ולא סטירה ולא אלימות

אוריאל בוסו: תודה רבה לחבר הכנסת ד"ר אחמד טיבי

אוריאל בוסו:  יעלה ויבוא וישיב ממלא מקום שר הבריאות, השר יואב בן צור

אוריאל בוסו:  בטרם השר ישיב, אני אומר שהיום, בעזרת השם, כנראה יצביעו על הקמת ועדת הבריאות, חלקכם גם כן חברים, ואני כיושב-ראש - - -      

אחמד טיבי: מי יושב-ראש הוועדה?      

אוריאל בוסו: בעזרת השם, אני אהיה יושב-ראש ועדת הבריאות, הוועדה החשובה הזאת

אוריאל בוסו:  כנראה, אחד מהדיונים הראשונים שאנחנו מתכוננים לעשות בוועדה הוא בנושא האלימות, וכבר מעודכנים בנושא גם במשרד הבריאות

אוריאל בוסו:  תודה

יואב בן צור: אדוני היושב-ראש, חבריי חברי הכנסת, א', אני ממלא את מקום שר הבריאות ומקווה שבעזרת השם, תוך שבועות ספורים יחזור שר הבריאות האמיתי והמוצלח, ושר הפנים, יחזור לתפקידו

יואב בן צור:  אין לי ספק שהוא יוביל ביתר שאת וביתר עוז את המלחמה באלימות שפושה בבתי החולים

יואב בן צור:  והמציעים לסדר, אתם צודקים, זה ראוי לגינוי בכל תוקף

יואב בן צור:       משרד הבריאות מגנה בכל תוקף את האלימות כנגד הצוותים במערכת הבריאות ופועל וימשיך לפעול ללא הרף כדי לעצור את המציאות הבלתי-נסבלת הזו

יואב בן צור:  גישתנו היא אפס סובלנות כלפי כל אלימות כנגד איש צוות רפואי: רופא, אחות או כל גורם רפואי אחר

יואב בן צור:       על מנת להתמודד עם תופעה זו באופן יעיל ומהיר הוקמה ופעלה בשנה האחרונה ועדת יישום הכוללת חברים מכלל הגורמים במערכת הבריאות וגופי השיטור, המשפט והאכיפה

יואב בן צור:  במהלך השנה הועברו תוכניות רבות מן הכוח אל הפועל: הצבת שוטרים, הקמת נקודות משטרה בכל בתי החולים הכלליים

יואב בן צור:  עד כה נפתחו 23 נקודות משטרה מתוך 26 המתוכננות, והוצבו 41 שוטרים מתוך 48 מתוכננים

יואב בן צור:       בדצמבר 2022 החלה העברת משאבים לקופות החולים לקראת יישום תוכנית נרחבת למניעת אלימות בקהילה, שתוקצבה בסך 14 מיליוני שקלים לשנת 2023

יואב בן צור:  תוכנית זו מקודמת במשותף עם קופות החולים וכוללת בין היתר הצבת מאבטחים במרפאות גדולות או במרפאות שמופו כבעלות סיכון, הקמת "יחידות התערבות רכובות" למתן מענה מהיר למקרי אלימות בקהילה והתקנה נרחבת של לחצני מצוקה

יואב בן צור:       במהלך שנת 2022 הוכפל התקציב למאבטחים במרכזים לבריאות הנפש

יואב בן צור:  במקביל לכך הוגדרו מחדש תפקידי המאבטחים תוך תקצוב מענקי העסקה ייחודיים, כל זאת במקביל להנעת פתרונות ייחודיים למערך בריאות הנפש

יואב בן צור:       בשיתוף פעולה הדוק עם משטרת ישראל הורחבו והונגשו הדרכים שבהן ניתן להגיש תלונה, כך שלא תחול חובה על איש הצוות עצמו להגיש אותה

יואב בן צור:  מעתה יהיה ניתן להגיש תלונה גם על ידי קצין הביטחון של המוסד או לחלופין על ידי אגף הביטחון של משרד הבריאות

יואב בן צור:  כמו כן, ניתן להגיש תלונה באופן מקוון, באמצעות מערכת שפותחה על ידי משטרת ישראל וללא צורך להגיע לתחנת משטרה

יואב בן צור:       במסגרת מוקד "קול הבריאות" של משרד הבריאות ייפתח בשבועות הקרובים קו חם לדיווח על אירועי אלימות כנגד צוות רפואי, ויחל לפעול דסק לניהול תלונות על אלימות במטה משרד הבריאות, שמטרתו ריכוז כל אירועי האלימות במערכת הבריאות, מעקב פרטני על אודות התלונות, כתבי אישום ותהליכים משפטיים הנלווים לכך

יואב בן צור:       נבנתה ותוקצבה הקמת תוכנית הדרכה שתבוצע במהלך החציון הראשון של שנת 2023, לבניית מערך למתן כלים לצוותי הרפואה למניעת אלימות והתמודדות עם מקרים אלו

יואב בן צור:       בשבוע האחרון היינו עדים לשני אירועים שבהם הופעלה אלימות קשה כנגד אנשי צוות רפואי

יואב בן צור:  במקרה שבו הותקף רופא על ידי זוג הורים, הזוג התוקף עוכב באופן מיידי על ידי שוטר שהוצב לאחרונה בבית החולים, הובא למעצר, וכנגדו הוגש כתב אישום על ידי לשכת התביעות של משטרת ישראל

יואב בן צור:  באירוע נוסף שבו הותקף רופא במרכז לבריאות האישה ברמלה, התוקפת נעצרה, הוגשה נגדה תלונה, וכעת מתנהל הליך להגשת כתב אישום

יואב בן צור:  בשני האירועים האלו ראינו שילוב ידיים מהיר, יעיל והכרחי של כלל המערכות

יואב בן צור:  לכך כיוונו את מאמצנו ואת הפעילות הרחבה שעשינו עם כלל הגורמים

יואב בן צור:       הנהלת משרד הבריאות ניצבת לצד הצוותים הרפואיים ולצד כלל עובדי מערכת הבריאות בהתמודדות עם תופעה פסולה זו, ואנו תקווה שהשיח הציבורי הער והצעדים שפורטו כאן וצעדים נוספים שממשיכים להתבצע בשיתוף עם נחישות ורצון טוב של כלל הגופים ובכללם מערכות המשפט – יביאו לתפנית משמעותית ומהירה

יואב בן צור:       אני רוצה לקוות גם, כמו שאמרתי לכם, התקציבים הוקצבו ויוקצבו עוד תקציבים לטובת מניעת האלימות

יואב בן צור:  אני חושב שזה חשוב

יואב בן צור:  שני המציעים שהעלו מה שהעלו עכשיו – חשוב מאוד

יואב בן צור:  אני מקווה שנמצא את הדרך לייעל את הדברים הללו

יואב בן צור:  נמצא את הדרך למנוע – למנוע – את האלימות הזאת, שבאמת היא אלימות שאינה ברורה בכלל

יואב בן צור:  כאילו, בן אדם שבא, רופא או אחות או איש צוות רפואי, בא לטפל באדם, והתודה שלו היא פרץ אלימות קשה

יואב בן צור:  אני חושב שכל האנשים שעושים את הדברים הללו ראויים לכל גינוי

יואב בן צור:  אסור לתת להם פה

יואב בן צור:  צריכים לפעול נגדם בנחישות, במהירות, כדי למגר את התופעה הזאת

יואב בן צור:       אנחנו מקווים - - -     

אוריאל בוסו: בטרם השר ירד, קודם כול, יש בקשות משני חברי כנסת לתת עמדה נוספת מהצד

אוריאל בוסו:  את יכולה לגשת

אוריאל בוסו:  אני רק אעדכן שכרגע בדיוק יצאה הודעת משטרה, שהוגש כתב אישום ויש בקשת מעצר עד תום ההליכים נגד מי שתקף ב-27 בינואר בסורוקה

אוריאל בוסו:  הצעיר שתקף

אוריאל בוסו:  כך צריך להיות

אוריאל בוסו:  אני אומר שבמסגרת הפעולות הנפלאות שנקטתם כאן, צריך להחמיר את הענישה בנושא הזה ברמת מאסר מינימום; לבצע וליישם – כי כמו שאמרת, הוכפל הכסף במשרד הבריאות לנושא האבטחה, אבל הוא לא מנוצל, כי עדיין אין תוכנית מסודרת לרפואה בקהילה

אוריאל בוסו:       בבקשה, חברת הכנסת אימאן ח'טיב יאסין

אוריאל בוסו:  לאחר מכן – חבר הכנסת יאסר חוג'יראת

אוריאל בוסו:  דקה

אימאן ח'טיב יאסין: תודה רבה, כבוד היושב-ראש, על ההזדמנות

אימאן ח'טיב יאסין:  תחילה מאחלת הצלחה רבה לכבוד השר

אימאן ח'טיב יאסין:  אני מקווה שאכן תצליח להביא פתרונות מהירים והולמים לבעיות במערכת הבריאות, ולצערי הרב הן רבות

אימאן ח'טיב יאסין:       שאלה, כבודו

אימאן ח'טיב יאסין:  הוזכר כאן העניין של התקציבים הקיימים בתוך משרד הבריאות למען הטיפול בסוגיית האלימות

אימאן ח'טיב יאסין:  זו הזדמנות גם להביע תמיכה נרחבת בצוותים הרפואיים, באשר הם נמצאים

אימאן ח'טיב יאסין:  ברצוני לשאול שתי שאלות

אימאן ח'טיב יאסין:  השאלה הראשונה: התוכנית מתייחסת רק לבתי חולים; יש מרכזים רפואיים שמשרתים אוכלוסיות רבות, מבחינת קליינטורה ומספרים שמגיעים כל יום לאותם מרכזים, ואין להם שם מענה בתוך - - -     

יואב בן צור: גברתי מתכוונת לקופות החולים?             

אימאן ח'טיב יאסין: לקופות חולים, כן

יואב בן צור: קופות החולים, גם יש תוכנית לזה

יואב בן צור:  14 מיליון שקלים הוקצבו לטובת קופות החולים

יואב בן צור:  בשיתוף עם קופות החולים

יואב בן צור:  יוצבו מאבטחים במיוחד איפה שממופה – אנחנו יודעים שיש קופות חולים בעייתיות יותר, שם נותנים את הדגש

יואב בן צור:  נשים שם אבטחה בצורה מסודרת

אימאן ח'טיב יאסין: אז זה ייצא לפועל? כי עוד לא קרה

יואב בן צור: בהחלט, כן

יואב בן צור:  הוא כבר יוצא לפועל

אימאן ח'טיב יאסין: אוקיי

אימאן ח'טיב יאסין:  אני שמחה לשמוע

אימאן ח'טיב יאסין:  הסוגיה השנייה – גם במסגרת התוכנית הזאת, הוקצה עמדת שיטור לבתי חולים

יואב בן צור: נכון

אימאן ח'טיב יאסין: ומה שקורה – בנצרת למשל יש לנו שלושה בתי חולים, לצערי הרב, שמשרתים מאות אלפי אנשים באזור, אזרחים

אימאן ח'טיב יאסין:  קורים הרבה מקרי אלימות בבתי החולים האלו

אימאן ח'טיב יאסין:  ומה שקיים, יש שוטר תורן בשלושת בתי החולים

אוריאל בוסו: אוקיי

אימאן ח'טיב יאסין: וזה גם בניגוד לתוכנית

אימאן ח'טיב יאסין:  השאלה היא אם מכבודו מודע לבעיה, ואם הוא יכול - - -     

יואב בן צור: אני לא מודע

יואב בן צור:  אני לא מודע

יואב בן צור:  אבל אני יודע שאכן שלושה בתי החולים הם בתי חולים יחסית קטנים

יואב בן צור:  בכל אופן, נבדוק את הנושא הזה כדי שיוצבו באמת בשלושת בתי החולים

אוריאל בוסו: השר יבדוק

יואב בן צור: אוקיי

אימאן ח'טיב יאסין: אשמח לקבל עדכון אחרי הבדיקה שלך

אוריאל בוסו: תודה

יואב בן צור: בעזרת השם

אוריאל בוסו: תודה רבה

אוריאל בוסו:  חבר הכנסת יאסר חוג'יראת, דקה לרשותך

אוריאל בוסו:  השתדלו כולם לעמוד בלוח הזמנים, שנמשיך הלאה

אוריאל בוסו:  בבקשה

יואב בן צור: תפתח לו

אוריאל בוסו: אפשר להדליק לו את הרמקול, בבקשה? מזכירת הכנסת, להדליק לו את המיקרופון

יאסר חוג'יראת: כבוד יושב-ראש הכנסת, כבוד ממלא שר הבריאות, אני בעצם רוצה להגיד על הנושא של האלימות בבתי חולים – נכון, לצערנו, זה נהפך לתופעה

יאסר חוג'יראת:  אבל מה שאני רוצה להגיד הוא שגם החברה נהפכה לחברה אלימה

יאסר חוג'יראת:  זה בעצם ברור מאליו

יאסר חוג'יראת:  האלימות, שלצערנו נמצאת ושוררת בחברה, קיימת ומגיעה גם לבתי החולים ולקופות חולים

יאסר חוג'יראת:      אקמולי בדרך כלל נותנים לטיפול מקומי, רגעי

יאסר חוג'יראת:  אבל כדי לדעת ולטפל בחולה, צריך לעשות אבחנה טובה

יאסר חוג'יראת:  בלי אבחנה טובה, אנחנו לא יכולים לטפל בחולה

יאסר חוג'יראת:  לכן, השאלה שלי היא בעצם: האם נבדקו הסיבות והגורמים למקרי האלימות שמתרחשים בבתי החולים? כי בלי להבין את הסיבות שגרמו לאלימות – כמובן, אנחנו מגנים את האלימות לכל סוגיה, אבל כדי לתת טיפול נכון, צריך גם לבדוק מה הסיבות או מה הגורמים לאלימות שמתרחשת גם בתוך בתי החולים

יאסר חוג'יראת:  תודה

אוריאל בוסו: תודה רבה

יואב בן צור: אני לא יודע לומר משהו ספציפי

יואב בן צור:  אבל אני מעריך שהלחץ שבו נמצאים אנשים שבאים לבית חולים, העומס שיש בבתי החולים והעיכוב בהגשת הטיפול – נכון, ד"ר מנסור עבאס? – העיכוב שיש, אולי, בבתי חולים גורמים לאנשים באמת קצת להיכנס ללחץ או - - -     

אוריאל בוסו: לפעמים זה אפילו התשובות שלא - - -     

יואב בן צור: כן

יואב בן צור:  אבל אין לנו

יואב בן צור:  אולי צריך לעשות מחקר או בדיקה - -     

אוריאל בוסו: בהחלט

יואב בן צור: - - או סקר על הנושאים שגורמים לאלימות

יואב בן צור:  אבל כנראה שאותם אנשים שמתנהגים באלימות אולי הם אנשים אלימים גם מחוץ לבתי החולים, ואז הם מביאים את זה איתם יחד לבית החולים

אוריאל בוסו: אלימות היא אלימות, לא משנה מה הסיבה בדיוק וההצדקה

יואב בן צור: לא יכולה להיות שום סיבה, בגלל שום דבר, לאלימות

יואב בן צור:  בסך הכול הצוותים הרפואיים עובדים במסירות נפש מאוד גדולה, בלחץ גדול ומשתדלים לתת שירות לכולם

יואב בן צור:  אנחנו מחזקים את ידיהם

יואב בן צור:       ד"ר אחמד טיבי, אם אתה רוצה שבאמת העניין ייפתר, תצביעו בחוק שיגיע, כדי להחזיר את הרב דרעי למשרד הבריאות

יואב בן צור:  תאמינו לי, הוא ידע לעשות את העבודה מצוין

יואב בן צור:  תצביעו בעד, ותראו איך הדברים מסתדרים גם בפנים וגם בבריאות

יואב בן צור:  תודה רבה

אוריאל בוסו: תודה רבה לממלא מקום שר הבריאות

אוריאל בוסו:  גם כאן אציג בפניכם את שלוש האפשרויות שעומדות בפניכם

אוריאל בוסו:  האם הם מסתפקים בתשובת השר או שאתם מבקשים לכלול את הנושא בסדר- היום? או שהנושא הזה יגיע לדיון בוועדה - - -     

אחמד טיבי: אמרתי שנושא האלימות, לשר דרעי – כשהיה כאן – חשוב מאוד מאוד

אוריאל בוסו: בהחלט

אחמד טיבי: - - -     

אוריאל בוסו: האם אתם מעוניינים שהנושא הזה יידון

אוריאל בוסו:  האמת היא שיש בעיה שהנושא הזה יידון בוועדה, כי עכשיו אי-אפשר להצביע בוועדת הבריאות, כי עדיין הוועדה לא רשמית

אוריאל בוסו:  אז אנחנו נעביר את זה לוועדת הכנסת

אחמד טיבי: ועדת הכנסת עד שהוועדה תקום

אוריאל בוסו: אז אנחנו מייד נעבור

אוריאל בוסו:  יש עוד כמה על הפרק

אוריאל בוסו:  אנחנו עוברים להצבעה

אוריאל בוסו:  בבקשה, ההצבעה

אוריאל בוסו: בעד ההצעה להעביר את הנושא לוועדה – 6 

אוריאל בוסו: נמנעים – אין 

אוריאל בוסו: שישה בעד, אין מתנגדים, אין נמנעים

אוריאל בוסו:  אם כך, הנושא הזה יידון בוועדה

אוריאל בוסו:  כרגע זה עבר לוועדת הכנסת

אוריאל בוסו:  לכשתוקם – היום, אם ירצה השם – ועדת הבריאות, זה יידון

אוריאל בוסו:  זה נושא חשוב

אוריאל בוסו:  << הלסי >> נוהלי חקירה משטרתית באירועי הגנה עצמית << הלסי >>       

אוריאל בוסו: אם כך, נעבור להצעה הדחופה הבאה, שגם היא נכללה בסדר-היום בשבוע שעבר, ובהסכמת השר היא עברה לדיון בשבוע הזה

אוריאל בוסו:  הצעה היא של חבר הכנסת עמית הלוי

אוריאל בוסו:  השר ישב וימתין

אוריאל בוסו:  לא, השר עוד לא עולה

אוריאל בוסו:  כרגע המציע עולה

איתמר בן גביר: בסדר

אוריאל בוסו: צריך לשבת

אוריאל בוסו:  אלה לא שאילתות

אוריאל בוסו:  זו הצעה דחופה לסדר-היום

אוריאל בוסו:  לא, אבל השר צריך להקשיב בשביל להשיב לו

אוריאל בוסו:       לא, השר צריך להקשיב לו, השר כץ

אוריאל בוסו:  השר כץ, השר כץ, השר צריך להקשיב לו כי הוא משיב לו אחר כך על הצעה לסדר-היום

אוריאל בוסו:  זה הנוהל

התיירות חיים כץ: מה רציתי להגיד בזה?     

אוריאל בוסו: לא

אוריאל בוסו:  שאני רוצה - - -     

התיירות חיים כץ: לא

התיירות חיים כץ:  תסביר מה רציתי להגיד ואני אענה

אוריאל בוסו: שאני רוצה שהשר בן גביר יקשיבו לו

התיירות חיים כץ: אה, טוב

אוריאל בוסו: בבקשה, אדוני

אוריאל בוסו:  שלוש דקות לרשותך

עמית הלוי: אדוני היושב-ראש, חברותיי וחבריי לכנסת, השרים, אזרחי ישראל, הלל, חקלאי בצפון הארץ, מצא את עצמו - - -      

קריאה: - - -     

אוריאל בוסו: אמת, אמת

עמית הלוי: הלל, חקלאי בצפון הארץ, מצא את עצמו לפני עשרה ימים מול גרזן מונף אל גרונו ואל גרנות ילדיו

עמית הלוי:  האירוע הזה יכול היה להסתיים רע מאוד, כמו שקרה בערב השבת האחרונה בנווה יעקב לאלי ונטלי מזרחי, לשאול חי, לאיליה סוסנסקי, לילד החמוד אשר נתן, לרפאל בן אליהו, לאירנה קורולובה, ולצערנו גם לרבים אחרים

עמית הלוי:  אבל היה להלל משהו קטן, אדוני השר, היה להלל משהו קטן שעשה את ההבדל: היה לו אקדח

עמית הלוי:  הוא אפילו לא ירה

עמית הלוי:  הוא רק הניף את האקדח ואיים, והחבורה הרצחנית ברחה לה

עמית הלוי:       עכשיו, חשבתם, אזרחי ישראל, שהאירוע הזה הסתיים? ממש לא

עמית הלוי:  הוא רק התחיל, אדוני היושב-ראש

עמית הלוי:  הלל נקרא למשטרת ישראל לחקירה באזהרה

עמית הלוי:  כמו אחרון העבריינים צילמו אותו, לקחו לו טביעות אצבעות, ולולא התערבות אישית של השר והפרסום התקשורתי היו גם לוקחים לו את הנשק

עמית הלוי:      הלל, כמובן, הוא לא היחיד

עמית הלוי:  לפני פחות משנה, עמיחי בן סעדון, מפקד במילואים, השתמש בנשק להגנה עצמית באירוע במחסום חיזמה – אצלו גם הנשק הוחרם

עמית הלוי:  לרוע המזל, כשהמשטרה החזיקה בנשק שלו, הוא נקלע לפיגוע בדיזינגוף בתל אביב ולא יכול היה להציל את חיי העוברים והשבים, כי הנשק שלו היה במשטרה, אדוני השר

עמית הלוי:  כלומר, מעבר להשפלה בנוהל החקירה הקיים, הוא גם עלול להפוך למסוכן

עמית הלוי:      וזה לא רק אזרחים

עמית הלוי:  אני מזכיר לך, אדוני השר, את שוטרי מג"ב שהיום באחריותך – בשבת של 4 בדצמבר 2021 הצליחו בנחישות ובאומץ לחסל מחבל שדקר בצווארו את החרדי בירושלים, ובאותו יום זומנו לחקירה באזהרה במח"ש

עמית הלוי:      ואם נחזור לאזרחים – חברותיי וחבריי לכנסת, אזרחי ישראל, אזרח שמגן על עצמו הוא אזרח שהשלים את עבודת המשטרה

עמית הלוי:  בדיוק בשביל זה הוא קיבל רישיון לנשק

עמית הלוי:  הוא היה אמור להיות מוזמן אצלך למשטרה, השר בן גביר; חד-משמעית הוא היה אמור להיות מוזמן, אבל בשביל לקבל צל"ש, לא בשביל לקבל חקירה כמו עבריין

עמית הלוי:      רייגן פעם אמר: self defense is not only our right, it's our duty – הגנה עצמית היא לא רק הזכות שלנו, היא החובה שלנו

עמית הלוי:  והחובה שלנו כממשלה, ככנסת, כמדינה, היא לייקר את אלו שמילאו את החובה הזאת

עמית הלוי:  הם היו ממלאי מקום של השוטרים כשהם הגנו על עצמם או על אחרים

עמית הלוי:      עכשיו, זאת לא פעם ראשונה שאני מעלה את זה, אדוני היושב-ראש

עמית הלוי:  למעשה, הנוהל הפוגעני הזה של משטרת ישראל כבר שונה על ידי השר הקודם לביטחון פנים, יו"ר הכנסת הנוכחי אמיר אוחנה

עמית הלוי:  היו שני דיונים עם ראש יאח"ה, עם קצינים בכירים, והגענו לנוהל אחר

עמית הלוי:  אבל הינה, אנחנו רואים שהנוהל הזה לא נאכף בשבוע שעבר

עמית הלוי:  לא נאכף

עמית הלוי:  כלומר, המשטרה ואגף החקירות פועלים לפי הנוהל הישן, שהוא גם לא צודק וגם לא חוקי, כיוון שהשר הנחה לקיים נוהל חדש שלכאורה אושר ב-1 במאי 2021

עמית הלוי:      אז הנוהל המסוכן הזה שמונע ועלול למנוע מאזרחים להגן על עצמם ועל אחרים חייב להיפסק

עמית הלוי:      לכן, אדוני השר, אני מבקש היום להשלים את שינוי ברירת המחדל

עמית הלוי:  כלומר, באירוע של הגנה עצמית, גם אם היה בו שימוש בנשק שהביא לפציעה או אפילו למוות – באירוע של הגנה עצמית, ברירת המחדל החדשה שאני ביקשתי, וכבר כמו שאמרתי, הנוהל שונה אבל בפועל לא נאכף, כמו שראינו אצל הלל בשבוע שעבר – א

עמית הלוי:  תיגבה ממנו עדות פתוחה; לא חקירה באזהרה

עמית הלוי:  ברור שצריך לבדוק אם יש ירי, אבל עדות פתוחה

עמית הלוי:  לא יילקח הנשק שלו

עמית הלוי:  אם יילקח, זה יהיה לזמן מאוד קצוב, ובמקרים מיוחדים ייתנו לו נשק חלופי לזמן הזה

עמית הלוי:      אני בטוח שאתה, השר בן גביר, שהנפת את הדגל הזה לפני הבחירות, למיטב זיכרוני, כשהרגשת סכנה, אז בצדק הנפת גם את הנשק - -     

אוריאל בוסו: נא לסיים

עמית הלוי: - - תשלים את המלאכה שהתחיל בה אמיר אוחנה, וזו הזדמנות להודות לו

עמית הלוי:  ובנוהל החדש, אני מקווה שתפרסם בהקדם שהאזרח המגן – אני מסיים, אדוני היושב-ראש – יהפוך בצדק מחשוד לגיבור

עמית הלוי:  המעשה שלו מפשע או כמעט פשע למצווה ומאזהרה להוקרה

עמית הלוי:      אני אומר כאן שאני מתכוון לעקוב באדיקות אחרי כל מקרה שבו חוקר משטרה לא פועל לפי הנוהל הקיים, ואני מציע כאן, דרכך, ליושב-ראש הכנסת הקבוע אמיר אוחנה, שייקח על עצמו שכל אזרח שעושה כך ומגן על עצמו יוזמן ללשכת יושב-ראש הכנסת ותינתן לו הערכה והוקרה על זה שהגן על עצמו ועל אחרים

עמית הלוי:  תודה רבה

אוריאל בוסו: תודה רבה לחבר הכנסת עמית הלוי

אוריאל בוסו:  יעלה וישיב כבוד השר לביטחון לאומי, חבר הכנסת איתמר בן גביר

אוריאל בוסו:  בבקשה

איתמר בן גביר: אדוני היושב-ראש, חבר הכנסת עמית הלוי, חברי הכנסת היקרים, תודה רבה על השאלה

איתמר בן גביר:  באמת, כפי שציינת ותיארת לעצמך, ואני בטוח שאתה לא מופתע, לא רק שאני תומך בכל מילה ומילה שאמרת, אלא אני גם מוביל את הדגל של המאבק הזה למען הצדק, למען כולנו

איתמר בן גביר:      בעיניי, המקרה הזה שהיה לדוגמה בבאר שבע, שבו מחבל שפל רוצח ארבעה אזרחים, שתי נשים ושני גברים, פוצע אזרחים נוספים, ובא לשם אזרח, חותר למגע ומייד לאחר מכן באה המשטרה – וראינו, כל עם ישראל, את הסרטון המביש הזה, איך מחרימים לו את הנשק, איך רוצים לקחת לו את הנשק, איך מאיימים עליו במעצר – הוא לא תקין

איתמר בן גביר:  הוא לא תקין – ואני אומר את זה במילים עדינות

איתמר בן גביר:  הוא לא ראוי, הוא לא נכון, הוא לא מוסרי והוא לא אמיתי

איתמר בן גביר:  מי שמגן על החיים של אזרחי ישראל צריך – כמו שאמרת, חבר הכנסת הלוי – לקבל צל"ש, לקבל הוקרה, ולא לקבל זימון לחקירה, עיכוב לחקירה בשטח

איתמר בן גביר:  זהו צעד משפיל, פוגעני, של החרמת הנשק

איתמר בן גביר:  הוא לא רק משפיל, אלא הוא גם, בסופו של יום, פוגע בביטחון של אותו גיבור שחתר למגע

איתמר בן גביר:      אני לא אפרט כאן יותר מדי, כי הדברים בתהליך של עשייה והדברים מתהווים

איתמר בן גביר:  בימים האחרונים ישבתי על הסוגיה הזאת, ואני עוד אשב

איתמר בן גביר:  אני כן אומר לך שהנוהל הולך להשתנות; הולך להיות שינוי נוהל, והמציאות תיראה אחרת מתוך הבנה ברורה שמי שמגן על עצמו ועל אזרחי ישראל, נקודת המבט כלפיו צריכה להשתנות

איתמר בן גביר:  נקודת ההסתכלות של השוטר, של הקצין, חייבת, חייבת, חייבת, להשתנות

איתמר בן גביר:      אני רוצה להדגיש שכמובן כל האמור זה במקרים של הגנה עצמית, כל האמור זה במקרים של היתקלות מול מחבלים, כל האמור זה במקרים שיש אינדיקציה למעשה הגנה עצמית, ואו אז מבחינתי, מבחינת משטרת ישראל, מבחינת המשרד לביטחון לאומי, יהיה גיבוי מלא

איתמר בן גביר:  לא רק גיבוי מלא – אלה הוראות החוק, אגב, שמאפשרות, שמחייבות, שמצדיקות, הגנה עצמית של בן אדם על עצמו, על האזרחים ועל מי שמסביבו

איתמר בן גביר:      אז אומר זאת לסיכום: נוהל מתהווה, מתגבש

איתמר בן גביר:  יש חלופת מסרים, או יותר נכון חלופת נסחים, ביני לבין המשטרה בימים האחרונים, ואני מקווה שאנחנו, בעזרת השם, בעזרת השם, נציג נוהל שהוא הגיוני הרבה יותר, ושנקודת המבט, נקודת המוצא, היא שמי שמגן על עצמו ומגן על אנשים סביבו הוא גיבור, ובוודאי ובוודאי לא צריך לפגוע בו, קל וחומר יותר ממה שניסו לפגוע בו, ולשלול ממנו גם את הזכות להגן על עצמו בהמשך

איתמר בן גביר:  תודה רבה

אוריאל בוסו: תודה רבה

אוריאל בוסו:  לפני שהשר ירד, יש לו עוד דקה, אולי הוא רוצה להגיד משהו

אוריאל בוסו:  אגב, שמענו כבר שאתם פועלים בכיוון של חוק דרומי, שהוא היה מאוד ממוקד וכבר יצא

אוריאל בוסו:  אנחנו יודעים על החריצות שלך, ואנחנו אפילו מטריחים אותך להגיע כאן לשאילתות ולהצעות לסדר-היום – זו במה חשובה, חשובה מאוד

איתמר בן גביר: חשובה מאוד, אבל חברים, איך אומרים? חשוב שאני גם אעבוד

אוריאל בוסו: אתה עסוק

אוריאל בוסו:  נכון

עמית הלוי: תודה

עמית הלוי:  אני רק רוצה להסב את תשומת ליבך, כבוד השר, שכיוון שכמו שציינתי, הנוהל שונה כבר – זה לא פחות מדאיג אותי מהנושא עצמו

עמית הלוי:  ב-1 במאי 2021 לכאורה שונה הנוהל, ואם אתה תשפר גם את הנוהל ששונה אז, כשיזמתי את זה מול השר אוחנה, תבורך כפליים

עמית הלוי:  ועם זאת, נדהמתי שלפני שבוע – וזה קרה גם בשומר חומות וגם לפני שבועיים – משטרת ישראל לא מקיימת את הנוהל שנקבע

עמית הלוי:  אני רוצה להזמין אותו לפה, לוועדה

עמית הלוי:  איך קרה שמנהל אגף החקירות בצפון לא יודע את הנוהל שיגאל בן שלום ואחרים פרסמו ב-1 במאי? המשטרה פועלת בניגוד לחוק, בניגוד לנוהל שהיא בעצמה קבעה?     

איתמר בן גביר: חבר הכנסת הלוי, אומר זאת כך: קודם כול, הסר דאגה מליבך; אני דיברתי – הנוסח שאני עובד עליו כרגע, שאני משנה אותו, זה הנוסח ששונה

איתמר בן גביר:  כלומר, הביאו לי את הנוסח ששינו

איתמר בן גביר:  הוא לא מספק אותי

איתמר בן גביר:  בעיניי, יש שם מה לשפר

איתמר בן גביר:  ואני מדבר על הנוסח הזה

איתמר בן גביר:  אותו אני רוצה לשנות; לא את הנוסח הקודם-קודם – אין שום מחלוקת

איתמר בן גביר:      עכשיו, לגבי הדבר השני – חדי האוזן שהיו כאן באולם שמעו מצוין שאמרת את זה, שאני פניתי בדרישה למשטרה כשנודע לי הדבר הזה, להבין מה קרה כאן ולמה לא מקיימים את הנוהל הקודם, ובאמת תוך דקות קיימו את הנוהל הקודם, והדברים הסתדרו וסודרו תוך ממש דקות מספר לאחר שפניתי

איתמר בן גביר:  אני חושב שגם האזרח הזה אמר את הדברים האלה בכלי התקשורת – זה לא סוד

איתמר בן גביר:      אני פניתי למשטרה, אני אמרתי להם: חבר'ה, אתם לא מקיימים את מה שאתם בעצמכם אמרתם, ותוך דקות, צריך לציין, קיימו ופעלו כפי שהיה מצופה מהם

איתמר בן גביר:      לסיכום הדברים, אומר זאת שוב: אנחנו הולכים לשנות גם את הנוהל, כי בעיניי נקודת המוצא צריכה להיות נקודת מוצא שמי שמגן על עצמו ועל האזרחים סביבו, ודאי ודאי לא צריך להתחיל לחשוב לקחת לו את כלי הירייה

אוריאל בוסו: תודה רבה לשר לביטחון לאומי, חבר הכנסת איתמר בן גביר

אוריאל בוסו:  האם אתה מעוניין שזה יידון בוועדה?     

עמית הלוי: כן

אוריאל בוסו: אם כך, אנחנו נעביר את זה לוועדה

אוריאל בוסו:  גם במקרה הזה ועדת הכנסת, כי הוועדה לביטחון לאומי תוקם ככל הנראה יום, ולאחר מכן יבוא - - -     

עמית הלוי: כדי שהשר יבין - - - , כנראה שזה מקוים בפועל

אוריאל בוסו: בהחלט

אוריאל בוסו:  אז אנחנו נצביע על כך שזה יעבור

אוריאל בוסו:  בבקשה, הצבעה

אוריאל בוסו: בעד ההצעה להעביר את הנושא לוועדה – 4 

אוריאל בוסו: נמנעים – אין  

אוריאל בוסו: נתקבלה

אוריאל בוסו: אם כך, ארבעה בעד - -     

איתמר בן גביר: תרשום אותי

אוריאל בוסו: - - בתוספת קולו של השר איתמר בן גביר

אוריאל בוסו:  חמישה בעד - - -     

משה סולומון: - - -     

אוריאל בוסו: גם אצלך זה לא עבד? אם כך, שבעה בעד, חבר הכנסת משה סלומון

אוריאל בוסו:  זה יעבור לוועדת הכנסת

אוריאל בוסו:  לאחר שתוקם הוועדה לביטחון לאומי זה יעבור להידון בוועדה לביטחון לאומי

אוריאל בוסו:  << הלסי >> משבר גיוס חיילי המילואים וההוקרה הראויה להם << הלסי >>        

אוריאל בוסו: אם כך, חברי הכנסת, נעבור להצעה לסדר-היום הבאה בנושא: משבר גיוס חיילי המילואים וההוקרה הראויה להם

אוריאל בוסו:  ראשון המציעים, חבר הכנסת משה טור פז

אוריאל בוסו:  בבקשה, אדוני

אוריאל בוסו:  שלוש דקות לרשותך

משה טור פז: אדוני היושב-ראש, שר הביטחון הגיע לפה?     

אוריאל בוסו: כמדומני שהשר התורן שנמצא כאן ישיב

משה טור פז: מקובל שהשר - - -     

אוריאל בוסו: השר לביטחון לאומי במקרה הזה, השר איתמר בן גביר

איתמר בן גביר: מביטחון לביטחון, העיקר הביטחון

משה טור פז: אדוני היושב-ראש, כנסת נכבדה, מקובל בדרך כלל, כשמופנית שאלה לשר, שהוא או סגנו מגיעים

משה טור פז:  אם יש לו סגן או שר במשרד, מגיעים

משה טור פז:  אני מכבד מאוד את השר לביטחון לאומי, אבל השאלה הזאת נוגעת ישירות לשר הביטחון

משה טור פז:  אני אשאל אותה בכל זאת, כי אני חושב שהיא צריכה להגיע אליו, וכנראה שאני צריך להמשיך את הדיון הזה בוועדה אחר כך

משה טור פז:      כשהשתחררתי מהצבא, התלבטתי אם להישאר בשירות קבע – סיימתי תפקיד מ" או ללכת לעבוד בחינוך

משה טור פז:  אחרי התלבטות ארוכה החלטתי ללכת לעבוד בחינוך, אבל סיכמתי עם אישתי, שיש לי כרטיס פתוח לעשות מילואים

משה טור פז:  את הכרטיס הפתוח הזה ניצלתי היטב ליותר מ-1,000 ימי מילואים, ובסוף יצא שהייתי גם איש חינוך וגם איש מילואים

משה טור פז:       שירות המילואים הוא מפתח לביטחון המדינה, גם לפעילות הצבאית השוטפת, גם לזמני חירום

משה טור פז:  ממחקר של מכון ירושלים לאסטרטגיה וביטחון עולה ששני שלישים ממשרתי המילואים מרגישים שהציבור תופס אותם כפראיירים, כך הם מרגישים

משה טור פז:  רק 24% מאנשי המילואים מרגישים שהם מוערכים במעשים

משה טור פז:  כמעט מחצית מהם מרגישים שהתגמול עבור המאמץ שלהם נמוך מדי

משה טור פז:  ו-60% מהם מרגישים שהמעסיקים מפלים אותם לרעה

משה טור פז:      בדיון שהתנהל בוועדה לביקורת המדינה לאחרונה, ביקורת שהגיעה לבא"ח כפיר פגשה במקרה גדוד מחטיבה 300, ועל פי המוצג על ידי מבקר המדינה, רק 70% מחיילי הגדוד התייצבו

משה טור פז:  מבדיקה שערכתי אלו נתונים שמתאימים למקומות נוספים

משה טור פז:      הצורך המבצעי עולה והוא מורגש בימים אלה ביהודה ושומרון

משה טור פז:  החוסר בסד"כ מביא לכך שחיילים מגויסים לתעסוקה מבצעית בתדירות גבוהה מהרגיל, בצווים מיוחדים, תוך פגיעה בחיי היום-יום שלהם, ולעתים גם בניגוד לחוק המילואים, הגורס קריאה אחת לשלוש שנים

משה טור פז:      חיילי המילואים לא מרגישים את ההוקרה שהם ראויים לה, היא לא מתבטאת במיסים

משה טור פז:  לפי הנתונים רוב הציבור לא משרת במילואים, אולי בגלל זה הוא גם לא מספיק מעריך את ההקרבה בעניין

משה טור פז:  למעשה מה שקורה כרגע זה הפוך מהוקרה, יש פגיעה ממשית בחיילי המילואים

משה טור פז:  אנחנו מקבלים סיפורים מחיילי מילואים שמפוטרים או לא מועסקים מלכתחילה

משה טור פז:  תמריצים למעסיקים לא ניתנים באופן מספיק

משה טור פז:  ההתחשבות בעצמאים, משרתי מילואים, לא קיימת עדיין

משה טור פז:  באקדמיה סיוע נוסף לסטודנטים במילואים לא מתקיים כמו שצריך

משה טור פז:  וסיוע למשפחות המילואים הוא בעיקר יוזמות פרטיות של גדודי המילואים

אוריאל בוסו: נא לסיים

משה טור פז: הגשתי הצעה שמונחת עכשיו על שולחן הכנסת, ואני מצפה מכל מי שהציונות וביטחון המדינה חשובים לו, לתמוך בה, גם הקואליציה וגם האופוזיציה, של סיוע ממשי לסטודנטים שמשרתים במילואים

משה טור פז:      והשאלות הממוקדות שלי לשר הביטחון, או אם השר לביטחון לאומי שלא כאן ידע להשיב: כמה מתגייסים בפועל למילואים מתוך המשתחררים מצה"ל? איזה אחוזים הנקראים בכל גדוד משרתים בפועל? ובעיקר מה תוכנית העבודה של משרד הביטחון להתמודד עם משבר הגיוס ועם משבר ההוקרה הקיים וההולך ומחריף? תודה

אוריאל בוסו: תודה רבה

אוריאל בוסו:  נעבור למציע הבא, חבר הכנסת מתן כהנא – הוא לא נוכח; אם כך, נעבור למציע הבא, חבר הכנסת משה סלומון, בבקשה

משה סולומון: כבוד היושב-ראש, חברים יקרים, ראשית אני רוצה לומר תודה

משה סולומון:  תודה לשכן, לחבר, לקרובת המשפחה ולעובדת המסורה, שבוחרים לצאת ולשרת בשירות מילואים, להגן על העם והארץ

משה סולומון:      שירות המילואים איננו פשוט, וטומן בחובו סכנות

משה סולומון:  רק אתמול בלילה באירוע דריסה נפגעו שני לוחמי מילואים, ואני מנצל את הבמה הזאת לשלוח להם איחולי החלמה

משה סולומון:      אבל שירות המילואים איננו פשוט לא רק בשל הסכנה הביטחונית לשלום המשרתים, הוא איננו פשוט בגלל ההכרה והתגמול שאינם מסופקים להם

משה סולומון:      במחקר של מכון ירושלים לאסטרטגיה ולביטחון מתברר כי רוב משרתי המילואים, 66%, סבורים כי הציבור הישראלי רואה אותם כפראיירים וכי מעסיקים יעדיפו תמיד לשכור עובד שאינו משרת במילואים

משה סולומון:      משרתי המילואים מקריבים כל כך הרבה למען החברה בישראל, מזמנם, כוחם, בריאותם

משה סולומון:  המשפחות שלהם נפגעות, ועלינו מוטל לדאוג לרווחתם ולהם בכלל

משה סולומון:      אני קורא מפה לכלל יושבי הבית, קואליציה ואופוזיציה, ימין ושמאל

משה סולומון:  כולנו משרתים במילואים יחד, כתף אל כתף

משה סולומון:  וחיילי המילואים שומרים על כולנו, בלי הבחנה

משה סולומון:  בואו נתאחד ונסייע להם בחקיקה, בהחלטות ממשלה, בתגמול ובהערכה המגיעה להם בדין

משה סולומון:      אני גם גאה לראות נתון שעלה מהמחקר של המכון, ולפיו 10% ממשרתי המילואים מתגוררים ביהודה ושומרון, ייצוג כפול מייחס גודלם באוכלוסייה

משה סולומון:  ובהזדמנות זו, לאחר שקיבלתי את אמון חברי ועדת חוץ וביטחון להיות יושב-ראש ועדת המשנה ליו"ש, אני מתכוון לקדם יחד עם חברי הממשלה ושר האוצר חבר הכנסת בצלאל סמוטריץ קידום זכויות ותנאים לתושבים ביו"ש, שכפי שאנו רואים לוקחים חלק אקטיבי בחובות האזרחיים, ולצערי לא מקבלים את הזכויות כראוי

משה סולומון:      ומילה אחרונה לבני הזוג של משרתי ומשרתות המילואים, בהם כמובן גם רעייתי, אישתי, ואני משרת במילואים לא מעט שנים ברוך השם

משה סולומון:      אתם הגב של משרתי המילואים, ללא תמיכתכם מערך המילואים לא יצליח, וכל משרת ומשרתת לא יתפנו לעשייתם בצורה טובה במילואים

משה סולומון:      הלילות בלי השינה, הדאגה שלא נגמרת, אספות הורים ומסיבות בגנים

משה סולומון:  כל רגע ורגע, כל פעולה ופעולה שאתם עושים לבד כדי שבן או בת הזוג יוכלו לשמור על המדינה, חשוב ביותר

משה סולומון:  תודה לכם, ועכשיו מוטלת עלינו המלאכה, כדי לתת את מרב הכלים, כדי שאתם תמשיכו לשרת בגאון

משה סולומון:  תודה לכולם

אוריאל בוסו: תודה רבה לחבר הכנסת משה סלומון

אוריאל בוסו:  ונעבור למציעה הבאה – חברת הכנסת שרון ניר, בבקשה

אוריאל בוסו:  שלוש דקות

שרון ניר: אדוני היושב-ראש, חבריי חברי הכנסת, המציאות האסטרטגית הייחודית של מדינת ישראל, שהתוצאה שלה היא שורה של אתגרים ואיומים ברמה הביטחונית, הופכת את הצורך של מערך המילואים, כמו את הצבא בכלל, למערך קריטי

שרון ניר:  בסוף זה לא משהו שהוא nice to have, הוא משהו חובת המציאות

שרון ניר:  אוכלוסיית חיילי המילואים הם חוד החנית – גם להקרבה, גם לשליחות ונתינה, וזה מערך מתנדב, צריך להגיד את זה ביושר

שרון ניר:  צריך לזכור שאנחנו תחת מודל של צבא העם, וככל שמדובר בצבא סדיר, יש חובת שירות, ועל אף ששירות המילואים, כידוע לכולנו, הוא חובה אזרחית אשר חלה על כל אזרח שלא קיבל פטור, כשמסתכלים על המספרים הלכה למעשה, בפועל, המודל הוא מודל התנדבותי

שרון ניר:  מי שרוצה להתנדב ומי שרואה בכך חשיבות, בסוף נמצא אותו בצבא המילואים

שרון ניר:      בפועל, המספרים מדברים בעד עצמם: באמת אחוזים בודדים משרתים בשירות מילואים

שרון ניר:  עוד יותר בודדים – לדעתי סדר גודל של 1%–1

שרון ניר: 5% – מבצעים בפועל שמ"פ, שכולל מעל 20 יום בשנה

שרון ניר:  חלו תמורות, ואנחנו צריכים להסתכל על כך ולשאול את עצמנו לא מעט שאלות

שרון ניר:       צריך לראות את הדברים שקרו במעלה הדרך בשני העשורים האחרונים

שרון ניר:  בשנת 2008 חוקק חוק שירות מילואים

שרון ניר:  בשנת 2014 הייתה ועדה, בראשות האלוף דאז רוני נומה, שעסקה בבחינת מערך המילואים לעומק – אם זה תקנון ומצבות, אם בחינת הכשירות של אנשי המילואים ואיך שומרים על כשירותם, וכמובן תגמול

שרון ניר:       חלו תמורות ונעשו מעשים והיו אבני דרך של התפתחות במערך המילואים, אבל בפועל אני רוצה לדבר על לגיטימציה, כי לגיטימציה זה משהו חברתי

שרון ניר:  לגיטימציה זה משהו שאנחנו אומרים, מסתכלים על מערך המילואים ואומרים להם: לא רק שאנחנו נותנים לכם לגיטימציה, אנחנו שמים אתכם בקדמת הבמה; אתם באמת הישראלי היפה לכל דבר ועניין

שרון ניר:  אני חושבת שהלגיטימציה צריכה להינתן מכאן

שרון ניר:  הלגיטימציה צריכה להינתן כל השנה, ולא רק ביום ההוקרה וההערכה לאנשי המילואים שחל סמוך לל"ג בעומר, וכמובן אנחנו גם נציין אותו, פה בכנסת

שרון ניר:       זו צריכה להיות אמירה חברתית, שאנחנו לא מספיק ערים לה, והיא לא מספיק קיימת, כי עובדה שהאחוזים הם יחסית נמוכים

שרון ניר:  הדבר השני: זה צריך לבוא לידי ביטוי בתגמולים למשרת המילואים ולמשפחתו

שרון ניר:  והדבר השלישי זה המסר האמיתי שאותו משרת מקבל מהמעסיקים שלו כשהוא יוצא למילואים

שרון ניר:  לא יכול להיות שנדבר בשתי שפות

אוריאל בוסו: נא לסיים

שרון ניר: אני כבר מסיימת

שרון ניר:       לא יכול להיות שפעם אחת ניתן לגיטימציה, ובפועל המעסיק יעשה פרצופים ויעביר מסר שהוא הפוך לחלוטין

שרון ניר:  אני רוצה להגיד משהו אחד לכולם: הצבא – ובטח צבא המילואים – זו תמצית החברה הישראלית היפה

שרון ניר:  זו גם התמצית של החברה הישראלית המגוונת, כי באמת שם פוגשים את הישראלי על כל גווניו – אם זה מהקיבוץ, ואם זה מהעיר, ואם זה מהדרום, ואם זה מהצפון, ואם זה חילוני ואם זה דתי

שרון ניר:  לכן, מהבית הזה אנחנו צריכים להעביר מסר אחד ברור, והמסר הזה – אני מקווה שיענה לנו בצורה מסודרת אדוני שר הביטחון, שלא נמצא כאן - -      

אוריאל בוסו: תודה

שרון ניר: - - על הנושא של איך שמים ומעבירים את אנשי המילואים לקדמת הבמה

שרון ניר:  תודה רבה

אוריאל בוסו: תודה רבה

אוריאל בוסו:  יעלה וישיב השר לביטחון לאומי בשם שר הביטחון, חבר הכנסת איתמר בן גביר

אוריאל בוסו:  אני מאוד מבקש מהמציעים והמציעות הבאים לעמוד בלוח הזמנים

אוריאל בוסו:  לכל אחד עוד כמה דקות זה - - -     

אורנה ברביבאי: ואם נחרוג קצת?     

אוריאל בוסו: אבל זה כל אחד – שתיים-שלוש, שתיים-שלוש

אורנה ברביבאי: במידה

אורנה ברביבאי:  במידה

איתמר בן גביר: מידתיות

איתמר בן גביר:  מידתיות וסבירות, חברת הכנסת ברביבאי

אורנה ברביבאי: בן גביר, כשאתה אומר מידתיות, זה פותח סדר-יום

אורנה ברביבאי:  וסבירות

אורנה ברביבאי:  וסבירות

איתמר בן גביר: אדוני היושב-ראש, חברי הכנסת, במענה להצעות הדחופות, והחשובות, יש לומר, של חברי הכנסת משה סלומון, משה טור פז, שרון ניר – מתן כהנא לא נמצא כאן – בנושא תנאי מערך המילואים והוקרה ראויה, אביא את הדברים בשם השר גלנט, שלא נמצא כאן

איתמר בן גביר:       אומר השר גלנט: מערך המילואים הוא מקור העוצמה; מקור עוצמה מאוד חשוב של צה"ל

איתמר בן גביר:  הוא מרכיב מרכזי ביכולתו לממש את משימותיו בשגרה ובחירום

איתמר בן גביר:  מערך המילואים נוטל חלק משמעותי במשימות הביטחון השוטף, מהווה רכיב מרכזי בהתמודדות צה"ל עם אתגרי הביטחון בעת הנוכחית בכל הגזרות

איתמר בן גביר:       בשנים האחרונות צה"ל מימש תוכנית רב-שנתית, ובתוך כך קידם ושיפר את תנאיהם של משרתי המילואים

איתמר בן גביר:  בנוסף, שופרו תנאיהם באמצעות החלטות הממשלה שעברו לטובת הטבות למשרתים ובני משפחותיהם, מתוך הבנת חשיבות מערך המילואים ונחיצותו של המהלך הזה לצה"ל

איתמר בן גביר:  צה"ל ממשיך לפעול נמרצות כדי לייצר מעטפת רחבה, להקנות סל כלים בעבור משרתי המילואים, למען חיזוק תחושת ביטחונם בזמן שירות המילואים

איתמר בן גביר:       בשנה האחרונה התקיימו כמה אירועי הוקרה עבור משרתי המילואים; הוגדל היקף התגמולים המיוחדים המשולמים למשרתים; הורחבו ההטבות למשרתי המילואים הפעילים

איתמר בן גביר:  כמו כן, יושמו תוכנית חינוך וערכים להעלאת תחושת השליחות והמחויבות למפקדים וליחידות משרתי המילואים

איתמר בן גביר:  כל אלה למען שיפור החוסן והלכידות של מערך המילואים

איתמר בן גביר:       מוסיף השר גלנט ואומר: מתוך הבנת המשמעויות, מערכת הביטחון פועלת באופן מתמיד לשיפור ולקידום מעטפת משמעותית בעלת השפעה רחבה על משרתי המילואים ומשפחותיהם

איתמר בן גביר:  גם השנה בכוונתנו להוסיף ולפעול באמצעות הכנסות הממשלה להרחבת ההטבות למשרתי המילואים, כגון שיפוי מעסיקים, הרחבת הטבות לסטודנטים, חיזוק המעטפת המשפטית והעלאת גובה התגמול המזערי למשרתי המילואים ששכרם נמוך

איתמר בן גביר:       בכוונת שר הביטחון להקים ולכנס במהלך התקופה הקרובה את ועדת השרים לענייני מערך משרתי המילואים בראשותו, בין השאר כדי לקדם את תנאיהם

איתמר בן גביר:       במסגרת דיוני התקציב, השר גלנט הנחה את גורמי המקצוע במשרדו לתת דגש על הנושא, כדי לשפר משמעותית את מערך המילואים ואת הוקרת המשרתים

איתמר בן גביר:  אומר השר: לסיכום דבריי, במערכת ביטחון ערים לאתגרי השעה המשתנים ופועלים עבור משרתי המילואים על מנת לשמור על רציפות תפקודית ועל כשירותן המבצעית של היחידות, ולצד זאת – אומר השר גלנט – להמשיך לאפשר למשרתים לבצע את תפקידם במסירות ובמקצועיות למען ביטחון מדינת ישראל, תוך שיפור התנאים

איתמר בן גביר:      ואני רק אוסיף מילה משלי

איתמר בן גביר:  כמובן שהממשלה הזאת, על כל חלקיה, מודעת, יודעת, וברור לה מה החשיבות של משרתי המילואים

איתמר בן גביר:  צריך להכיר ולהוקיר – הייתי שותף בלא-מעט דיונים בוועדת החוץ וביטחון שעסקו בנושא הזה

איתמר בן גביר:  אני תמיד הייתי מאלה שסברו שצריך לתת יותר ויותר ויותר ויותר, כי בסוף הם בחזית

איתמר בן גביר:  הם מקור הגאווה שלנו

איתמר בן גביר:  בעזרת השם, שהממשלה הזאת רק תרחיב, תגדיל, תעזור, תתמוך ותבצר את מעמדם של משרתי המילואים

איתמר בן גביר:  תודה רבה

אוריאל בוסו: תודה רבה

אוריאל בוסו:  רגע, השר, יש דקה אחת מהצד

אוריאל בוסו:  האמת היא שאין הרבה מה לשאול, כי הוא השיב בשם שר הביטחון, אז הוא יכול לשמוע, אבל הוא לא יכול לתת לכם תשובות שלא בפניו, ברשותכם

משה טור פז: נכון

משה טור פז:  אני, ברשותך, אתייחס ואומר שאני הייתי מעורב בהחלטת המילואים האחרונה, שעברה בהחלטת הממשלה בחודש מאי, והמשבר הזה עלה דווקא בקיץ האחרון, אחרי ההחלטה, מה שמעיד, לדעתי, שהצעדים שננקטו – הם היו גדולים וחשובים, אבל אנחנו צריכים להוסיף ולהגדיל עליהם, כמו שהשר אמר

משה טור פז:  לכן מה שאני אבקש, שקודם כול ועדת החוץ והביטחון תדון בנושא הזה ויובאו גם אנשי המילואים, עמותות המילואים ואחרים, לטובת הדיון הזה

משה טור פז:       שנית, אני חושב שאנחנו לא מבינים את גודל המשבר

משה טור פז:  שוחחתי עם אנשי המילואים, והם אמרו את הדבר הבא: אנחנו, דור ה-x, באנו בשביל השליחות, אבל הדור הזה, בעיקר בני ה-20 – דור נהדר – שואל בכנות: הוא מפסיד המון מהמילואים

משה טור פז:  הוא מפסיד כלכלית, הוא מפסיד מקצועית, ואנחנו צריכים להגדיל משמעותית – אני קורא לזה "מבצע מכפיל" – את התגמולים שאנחנו נותנים, כדי שהם יפסיקו להפסיד ממילואים

משה טור פז:  אז אני חושב שזה מה שצריך לעלות על סדר-היום שלנו, זה מה שאני מציע שיידון בוועדה, ובעזרת השם, גם יגיע להחלטת הממשלה

אוריאל בוסו: תודה רבה

אוריאל בוסו:  חברת הכנסת שרון ניר ביקשה, או שלא?     

שרון ניר: אני מקבלת את מה שהוא אמר

אוריאל בוסו: תודה רבה

אוריאל בוסו:  תודה רבה, השר

אוריאל בוסו:  אם כך, אתם מעוניינים שזה יעבור לדיון בוועדה – ועדת החוץ והביטחון, ככל הנראה

אוריאל בוסו:       אנחנו נעבור להצבעה

אוריאל בוסו:  הצבעה

אוריאל בוסו: בעד ההצעה להעביר את הנושא לוועדה – 6 

אוריאל בוסו: נמנעים – אין 

אוריאל בוסו: אם כך, שישה בעד, ובתוספת הקול של יושב-ראש הישיבה, שבעה בעד

אוריאל בוסו:  אין מתנגדים

אוריאל בוסו:  אין נמנעים

אוריאל בוסו:  אני קובע שהנושא הזה – ההצעה לסדר-היום תעבור לדיון בוועדת החוץ והביטחון

אוריאל בוסו:  << הלסי >> טיפול ביוקר המחיה ובלימת ההתייקרות במשק << הלסי >>       

אוריאל בוסו: נעבור להצעות הדחופות הבאות לסדר-היום, בנושא: טיפול ביוקר המחיה ובלימת ההתייקרות במשק

אוריאל בוסו:  ראשונת המציעים, חברת הכנסת יפעת שאשא ביטון, בבקשה

אוריאל בוסו:  ברשותכם, אני מאוד מבקש לעמוד בזמנים

אוריאל בוסו:  יש כאן כמה וכמה מציעים

יפעת שאשא ביטון: תודה רבה, אדוני היושב-ראש

יפעת שאשא ביטון:  חבריי חברי הכנסת, אכן, כמו שאתה רואה, נושא חשוב

יפעת שאשא ביטון:  אגב, נושא שהיה גם במרכז הקמפיין במערכת הבחירות של הקואליציה הנוכחית

יפעת שאשא ביטון:  אבל ראו איזה פלא, אנחנו הגענו לכנסת, הוקמה ממשלה, ונושא יוקר המחיה משום מה נעדר

יפעת שאשא ביטון:  אנחנו רואים בימים האחרונים, ובכלל בתקופה האחרונה, שמחיר הדלק עולה

יפעת שאשא ביטון:  הורידו ב-10 אגורות אבל בשביל להעלות אחר כך ב-33 אגורות

יפעת שאשא ביטון:  לא רלוונטי

יפעת שאשא ביטון:  אגב, יכלו להמשיך את מה שאנחנו עשינו בקדנציה הקודמת, רק להאריך את זה, ויכלו לפתור את הנושא

יפעת שאשא ביטון:  הבטיחו שיוזילו את החשמל, לא קרה

יפעת שאשא ביטון:  את המים, לא קרה

יפעת שאשא ביטון:  את הארנונה, לא קרה

יפעת שאשא ביטון:  חינם מגיל לידה, לא קורה

יפעת שאשא ביטון:  חיפשתי בחוק ההסדרים פעם ועוד פעם

יפעת שאשא ביטון:  אולי בתוך כל הדפים שהיו שם אני אמצא בכל זאת איזה רמז, משהו, לא קורה

יפעת שאשא ביטון:  החלב – בינתיים דווח שהוא יעלה

יפעת שאשא ביטון:  הביצים – דיווחו שיעלו, ועוד שורה שלמה של מוצרים

יפעת שאשא ביטון:  יוקר המחיה במדינת ישראל, לא רק שהוא לא מטופל, אנחנו רואים שהוא ממשיך להכביד על האזרחים

יפעת שאשא ביטון:  אפילו צעדים שנעשו בממשלה הקודמת לא נמשכים בממשלה הזו, כי הרי צריך למחוק את כל מה שהיה כאן, גם אם זה אומר שהציבור ישלם מחיר

יפעת שאשא ביטון:       במקום זה, אגב, אנחנו רואים ביטול של נקודות המס

יפעת שאשא ביטון:  מה שאנחנו עשינו כדי לסייע לזוגות צעירים שיש להם ילדים בגילאי 6–12, הדבר הזה נמחק

יפעת שאשא ביטון:  יש הבטחה שזה יבוא מחדש לאחר אישור התקציב, אבל אם דינה של ההבטחה הזו כמו של כל ההבטחות שניתנו עד עכשיו אז ברור לכולנו שגם זה יהיה סרק, כי אנחנו רואים בדינמיקה של הממשלה הנוכחית שקרח נמס לאט יותר מההבטחות של ראש הממשלה ושריו

יפעת שאשא ביטון:       בינתיים מה יש לנו פה בכנסת? הרבה מאוד חקיקה שקשורה לג'ובים, סידורי עבודה, פיצול של הרבה מאוד משרדים, הקמה של משרדים חדשים, שכל אלה כמובן יעלו לציבור בקופה הציבורית

יפעת שאשא ביטון:  ואז זה אומר שכל מה שדובר בו שינותב לציבור, בעצם מנותב לאנשים פרטיים, לאותם נבחרי ציבור חדשים

יפעת שאשא ביטון:  חוקים פרסונליים, דריסה של מערכת המשפט, של מערכת החינוך, של חופש הביטוי, דריסה של הדמוקרטיה

יפעת שאשא ביטון:  היום אנחנו גם ראינו שרוצים לצמצם את זכות השביתה

יפעת שאשא ביטון:  שר החינוך, אחד מהם, שהוא גם שר מקשר, מוציא הודעה שאי-אפשר להיכנס למערכת החינוך אלא באישור שלו

יפעת שאשא ביטון:  חברים יקרים, מדינת ישראל צועדת בצעדי ענק להפיכה משפטית, ובהיעדר מערכת משפט חזקה לא יהיה מי שיגן על האזרחים

יפעת שאשא ביטון:  ויוקר המחיה – הציבור ימשיך לשלם

יפעת שאשא ביטון:  על כן, אני מבקשת רק לקיים את הדיון הזה וגם להעביר את זה אחר כך בסוף לוועדת כספים

אוריאל בוסו: מה פירוש לקיים ולהעביר? להעביר את זה לדיון בוועדה

יפעת שאשא ביטון: לוועדת כספים, אמרתי

אוריאל בוסו: כן, כן

אוריאל בוסו:  נעבור למציעה הבאה, חברת הכנסת אורנה ברביבאי

אוריאל בוסו: ראש הממשלה נתניהו

אורנה ברביבאי: נתניהו הבטיח לפני הבחירות, לפני שהוא היה ראש ממשלה, חינוך חינם מגיל לידה, הפחתת מיסים, הקפאת ארנונה, הקפאת משכנתה, פעולות רבות להורדת מחירי הדירות, שהלכו ועלו ב-15 שנים כשהוא היה כאן, תוכנית חירום להתמודדות עם יוקר המחיה כשהוא כבר נבחר, הוא ושר האוצר, שהציגו – שבעיניי הייתה לעג לאזרחי המדינה משום שאין בה כלום כי לא היה כלום

אורנה ברביבאי:   אבל בינתיים הממשלה הזאת עסוקה מאוד מאוד

אורנה ברביבאי:  היא משקיעה את כל כוחה ומרצה בקידום רפורמה הרסנית למערכת המשפט שהורסת על הדרך גם את הכלכלה

אורנה ברביבאי:  למה לא? אז מה עם כל ההבטחות לטיפול ביוקר המחיה? האזרחים מסתכלים למעלה ואומרים: נו, בשביל זה בחרנו בכם, לא? מה אתם עושים כדי לטפל בזה?      אז החלטתי לרכז לכם כמה הצעות לצעדים פרקטיים שיורידו את יוקר המחיה

אורנה ברביבאי:  אם באמת – אבל אם באמת טובת המדינה ולא טובת זה שרוצה להימלט מהדין חשובה לכם – אני מציעה שתרחיבו את אישור הסכמי הסחר שהתחלנו

אורנה ברביבאי:  יש לפחות חמישה בקנה, שעומדים על הפרק

אורנה ברביבאי:  כל הסכם סחר שווה הגדלה משמעותית של היצוא ופתיחת הזדמנויות לישראל בעולם

אורנה ברביבאי:  כדאי לכם, תמשיכו אותנו

אורנה ברביבאי:  אני מציעה לכם לקחת את רפורמות היבוא קדימה

אורנה ברביבאי:  עשינו מהפיכה בתהליכי היבוא, בהורדת חסמים

אורנה ברביבאי:  תרחיבו את זה גם לתמרוקים במשרד הבריאות, זה נתקע סתם

אורנה ברביבאי:  אני חושבת שאפשר לעשות שינוי משמעותי, ואזרחי מדינת ישראל יוכלו ליהנות גם מגיוון וגם ממחיר שיוזל

אוריאל בוסו: אני חושב שדיברו על זה אתמול

אורנה ברביבאי:  תכניסו מכון תקנים, אני מציעה לכם, מכון תקנים נוסף, לתחרות עם מכון התקנים הזה, כדי לעודד ירידה של רגולציה ישראלית בתחום התקנים לאורך כל המוצרים שמיובאים לארץ, ובכלל

אורנה ברביבאי:  תממשו את רפורמת התקנים, גם בתחום המזון, גם בתחום הטואלטיקה

אורנה ברביבאי:  עשינו כבר 90% מהדרך כשפוזרנו, וצעקתם כמה יש לכם הצעות

אורנה ברביבאי:  קחו את זה קדימה, תמשיכו את זה הלאה

אורנה ברביבאי:  אני מקווה שלא תחכו עד ששר הבריאות המיועד – איך אמר פה קודם חבר הכנסת מש"ס שהוא מצפה שהוא יגיע בהמשך לטפל בהתמודדות עם הצוותים הרפואיים

אורנה ברביבאי:  תעודדו כניסת רשתות קמעונאיות מחו"ל לארץ

אורנה ברביבאי:  הבאנו את קרפור ורשתות נוספות

אורנה ברביבאי:  ככל שתביאו יותר יהיו יותר גיוון ויותר תחרות

אורנה ברביבאי:  בואו נראה אתכם מביאים חברות נוספות

אורנה ברביבאי:  תגברו את התחרות בין היבואנים – חוק יבוא שהעברנו

אורנה ברביבאי:  תעשו את הרפורמה בהקלה בארנונה לעסקים

אורנה ברביבאי:  נראה אתכם מצביעים בעד הצעות חוק שהגשתי לעידוד עסקים קטנים ובינוניים בעדיפות, ועוד ועוד

אורנה ברביבאי:       לסיכום אני רוצה להגיד לכם: אל תקלקלו

אורנה ברביבאי:  תמשיכו אותנו, תגבירו את התחרות, תורידו חסמים ביבוא

אורנה ברביבאי:  תמשיכו אותנו ותחייבו לימודי ליבה מתוך התייחסות ליתרון האנושי כנכס הכי גדול בישראל, וכל האזרחים צריכים לקחת חלק בכלכלה

אורנה ברביבאי:  תמשיכו אותנו

אורנה ברביבאי:  רק ככה תשפיעו על הורדת יוקר המחיה, שהלך וגדל תחת שלטון נתניהו

אורנה ברביבאי:  מגיע לאזרחי מדינת ישראל לחיות כאן בכבוד

אורנה ברביבאי:  תודה

אוריאל בוסו: תודה רבה

אוריאל בוסו:  המציע הבא להצעה זו, חבר הכנסת עופר כסיף, בבקשה

עופר כסיף: אדוני היושב-ראש, חברי הכנסת, מכה לביצים של האזרח הישראלי, שמחירן מזנק בעוד 16%

עופר כסיף:  אך לא רק הביצים, ולא רק מחירי מוצרים בסיסיים מטפסים ומאמירים, גם מחירי שירותים חיוניים כמו החשמל והמים, ממשיכים לטפס

עופר כסיף:  המדינה, שטוענת שתפעל לבלום את יוקר המחיה, לא טומנת את ידה בצלחת ומעלה גם היא עלויות

עופר כסיף:  היטל המים לחקלאים התייקר, היטל הטמנת הזבל לרשויות המקומיות עלה ב-5

עופר כסיף: 3%, הארנונה – גם היא מתייקרת ב-1

עופר כסיף: 37%

עופר כסיף:  למעשה, בחינה רוחבית מגלה את הסוד שאותו משרד האוצר וראש הממשלה מנסים להסתיר: למרות שהשכר הממוצע במשק עולה באופן נומינלי, אל מול עליית מדד המחירים לצרכן הוא נשחק ריאלית בשיעור הקרוב ל-1% בהשוואה לתקופה המקבילה אשתקד

עופר כסיף:  עוד בחיבורו מ-1844 על התחרות בין קפיטליסטים, הדגים קרל מרקס שבמכניזם הדרוויניסטי של הכלכלה הקפיטליסטית, החזק שורד

עופר כסיף:  השיטה מובילה לכך שתחרות כלכלית מולידה את הריכוזיות המונופוליסטית

עופר כסיף:  אך לא צריך לחזור למרקס, מספיק לבחון כיצד הורדת הפיקוח על מחיר החמאה בשנה שעברה, כביכול צעד שמגביר את התחרות הכלכלית, רק גרמה להעלאת המחיר לצרכן

עופר כסיף:  ומספיק היה לשמוע בדיון בוועדת הכלכלה לפני כשבועיים כיצד נציגת רשות התחרות הממשלתית טענה שאין כל בעיית תחרות במקטע הקמעונאות; אז אם אין בעיית תחרות ברשתות השיווק, מדוע המחירים ממשיכים לעלות? כי התחרות הקפיטליסטית היא הבעיה עצמה

עופר כסיף:       כיצד נפתור את הבעיה? את חלוקת ההון בין הטייקונים המעטים ששולטים במחירים, להמונים? כיצד נדאג שרווחה לאדם תקבל קדימות על הרווחים של ההון?      לכך דרוש שינוי בטווח הארוך ובטווח הקצר: בטווח הארוך עלינו לפעול לשינוי השיטה לסוציאליזם דמוקרטי, ואני מדגיש – דמוקרטי, לשיטה שבה האדם וצרכיו במרכז ולא השוק, לחברה שבה הרווחה היא שם המשחק, ולא הרווח – זה בטווח הארוך;      בטווח הקצר עלינו לפעול למען ציבור העובדים, שנאנק תחת יוקר המחיה המחסל את עתידו, והדרך לעשות זאת היא לקבל החלטה מיידית לתוספת יוקר רוחבית, ולא להמתין עד שהאינפלציה תעלה מעל 8%, כלומר לבטל את הגזרה הכלכלית של שר האוצר נתניהו משנת 2003, שקבעה בצו הרחבה שאין לתת תוספת יוקר רוחבית במשק, אלא בתנאים מצמצמים ומגבילים

עופר כסיף:  זה חייב לקרות עכשיו, כמה שיותר מהר

עופר כסיף:  תודה

ישראל אייכלר: תודה רבה, חבר הכנסת עופר כסיף

ישראל אייכלר:  המציע הבא, אחרון המציעים, חבר הכנסת ואליד אל הואשלה, בבקשה

ישראל אייכלר:  אני אעשה ניסוי נוסף: הואשלה – עשיתי טוב?     

וליד אל-הואשלה: כן

וליד אל-הואשלה:  אדוני היושב-ראש, מכובדיי חברי הכנסת, כולנו חיים כאן תחת אותם תנאים ומרגישים את יוקר המחיה ועליית המחירים: עלייה במחירי הדלק, מוצרי החלב, החשמל, מוצרים בסיסיים של תזונה ובריאות ומה לא, בעצם

וליד אל-הואשלה:  האזרחים מרגישים את זה ביום-יום

וליד אל-הואשלה:  בכל יום האזרחים נאנקים תחת נטל יוקר המחיה

וליד אל-הואשלה:  אביא לכם כאן צד אחד מני רבים לצורך הדגמה, שאני רואה בכל יום ביישובים הבדואיים בנגב

וליד אל-הואשלה:  עליית מחירי הדלק מכבידה מאוד על התושבים, אז הפתרון האפשרי הוא תחבורה ציבורית, אבל רבותיי, ברוב היישובים הבדואיים בנגב אין דבר כזה ולא קיים, אז אין ברירה אלא להחזיק רכב, דלק, ביטוח, טסט ועוד ועוד

וליד אל-הואשלה:  אפילו את האפשרות והזכות הבסיסיות האלה, תחבורה ציבורית, המדינה לא נותנת לתושבי הכפרים הבדואיים בנגב

וליד אל-הואשלה:  מדובר בעוול נורא, בהזנחה ובקיפוח

וליד אל-הואשלה:       בנוסף, היעדר אזורי תעשייה וסחר ברוב היישובים הבדואיים מביא בהכרח לכך שיש פחות מרכולים, שלא לדבר על סופרים גדולים, וזה מוסיף עוד מעמסה ונטל על התושבים, הן במחיר בשל היעדרות תחרות, והן בצורך לצאת לנסיעות למרחקים גדולים כדי להצטייד במצרכים, דבר שגורר עוד הוצאות, וחוזר חלילה

וליד אל-הואשלה:  זה מעגל עצוב ומתיש והוא מנציח את האפליה ואת ההזנחה שנמשכות עשרות שנים

וליד אל-הואשלה:       ברצוני להתייחס לעוד נושא: שנים רבות הסטודנטים הערבים סובלים מחסמים אשר האקדמיה במדינה מציבה בפניהם, ומקשה עליהם להתקבל ולהצליח בלימודים אקדמיים ותארים מתקדמים

וליד אל-הואשלה:  שנים רבות בקשות להקמת אוניברסיטאות ומכללות בחברה הערבית שוכבות במגירות ומעלות אבק בארכיון הכנסת ובארכיוני המדינה השונים ללא מענה

וליד אל-הואשלה:  זוהי אטימות כמעט מוחלטת

וליד אל-הואשלה:  בלית ברירה המפלט לסטודנטים ערבים הוא לימודים במוסדות אקדמיים בחו"ל או בשטחי הרשות, הכול במטרה ללמוד לימודים מתקדמים, להשתלב בשוק התעסוקה, לשרת את החברה ולהתפרנס בכבוד

וליד אל-הואשלה:       היום בבוקר אנו שומעים על היוזמה החדשה שבאה מכיוון הממשלה, להפסיק את ההכרה בתארים אקדמיים ממוסדות אקדמיים ברשות

וליד אל-הואשלה:  לא מספיק שהממשלה אפילו לא מתייחסת לחברה הערבית בקווי היסוד, אלא היא מוסיפה את הצעד הזה כדי להוסיף עוד חסם על הסטודנטים הערבים

וליד אל-הואשלה:  אני קורא מכאן לעצור את הרעיון הזה, ויותר חשוב – להסיר את כל החסמים בפני הסטודנטים הערבים במוסדות האקדמיים במדינה

וליד אל-הואשלה:  תודה

ישראל אייכלר: תודה רבה לחבר הכנסת הואשלה

ישראל אייכלר:  תשיב להצעות לסדר-היום סגנית שר האוצר, חברת הכנסת מיכל מרים וולדיגר, בבקשה

מיכל מרים וולדיגר: כבוד היושב-ראש, חברי חבר הכנסת אייכלר, זאת הפעם הראשונה שאני עומדת פה, בהצלחה בתפקיד

ישראל אייכלר: תודה רבה

מיכל מרים וולדיגר: כבוד השר, חברי כנסת נכבדים, מהרגע שנכנסנו למשרד האוצר, אנחנו עובדים יומם וליל למען אזרחי מדינת ישראל, למען התחזקות הכלכלה, הגברת הצמיחה והתחרות, הפחתת יוקר המחיה, צמצום ביורוקרטיה ועוד ועוד

מיכל מרים וולדיגר:  לפני שלושה שבועות הציגו ראש הממשלה ושר האוצר את השלב הראשון בתוכנית הכלכלית הרחבה להפחתת יוקר המחיה, שכלל כמה צעדים להתמודדות עם ההתייקרות: הפחתת ההתייקרות במחירי החשמל והמים, הקפאת העלייה בתעריף הדלק ובתעריף הארנונה וסיוע לאוכלוסיות חלשות

מיכל מרים וולדיגר:       כמו כן, בתחילת השנה נכנסו לתוקף מנגנוני פיצוי אוטומטיים שמגדילים את ההכנסה הפנויה של משקי הבית – בקצבאות הביטוח הלאומי ובמדרגות מס הכנסה

מיכל מרים וולדיגר:       מעבר לכך, יחד עם אישור תקציב המדינה הקרוב בכוונתנו להביא תוכנית משמעותית ורחבה שתכלול הן צעדים ממוקדים לסיוע למשקי הבית להתמודדות עם ההתייקרויות, והן צעדי עומק להגברת התחרות והפחתת הריכוזיות במשק

מיכל מרים וולדיגר:       להלן כמה צעדים:      אחד, הקפאת ההתייקרות במחירי הדלק: רק אתמול הכריז שר האוצר על הפחתה נוספת במס הבלו על הדלק כדי לבטל את עליית המחירים בגובה של 33 אגורות בנוסף להפחתה של 10 אגורות, עלייה שעליה הוכרז בחודש ינואר

מיכל מרים וולדיגר:  ההפחתה תיכנס לתוקף תוך 24 שעות;   דבר נוסף, הפחתת ההתייקרות במחירי החשמל: כמענה מיידי הופחת מס הבלו על הפחם, מה שיאפשר לרשות החשמל להפחית את תעריפי החשמל למשקי בית בכ-1

מיכל מרים וולדיגר: 5% החל מהחשבונית לחודש פברואר

מיכל מרים וולדיגר:  לצד זה - -     

יפעת שאשא ביטון: דיברתם על - - -     

מיכל מרים וולדיגר: - - כפי שהבטיחו שר האוצר וראש הממשלה, אנחנו ממשיכים לקדם צעדים להפחתה נוספת בתעריף, שיקבלו ביטוי בתעריף החשמל בחודשים הקרובים;      

מיכל מרים וולדיגר: דבר נוסף, הקפאת ההתייקרויות בתעריפי הארנונה: העלייה בתעריפי הארנונה למגורים בגובה של 1

מיכל מרים וולדיגר: 37%, שנכנסה לתוקף בחודש ינואר 2023, תוקפא

מיכל מרים וולדיגר:  מתווה ההקפאה נמצא בעבודה מקצועית יחד עם משרד הפנים, צעד הצפוי לחסוך כסף למשקי הבית;      דבר נוסף, סיוע לאוכלוסיות חלשות בהתמודדות עם יוקר המחיה: מענק החימום יוקדם באופן חלקי, כך שהזכאים למענק יקבלו אותו במקום בחודש אוקטובר, תשלום בסך של כ-200 ש"ח, על מנת לסייע להם להתמודד עם יוקר המחיה בתקופה זו של השנה

מיכל מרים וולדיגר:  אני רק אעיר: מענק החימום הוא מענק של כ-608 שקלים, המשולם בכל חודש אוקטובר על ידי המוסד לביטוח לאומי לכ-300,000 קשישים הזכאים להשלמת הכנסה או לקשישים הזכאים לקצבת נכות;      דבר נוסף, לצד זאת, בחודש ינואר נכנסו לתוקף מנגנוני פיצוי אוטומטיים, שמגדילים את ההכנסות הפנויות של משקי הבית

מיכל מרים וולדיגר:  קצבאות הביטוח הלאומי עלו בהתאם לעדכוני המדדים בהיקף של מאות עד אלפי שקלים בשנה; ההפרשות לדמי ביטוח לאומי ומס בריאות הופחתו, מה שיביא לחיסכון של עשרות שקלים בחודש לעובדים רבים; ועדכון מדרגות מס הכנסה ועלייה בשווי נקודת הזיכוי הביאו להגדלת ההכנסה הפנויה של משקי הבית בעשרות עד מאות שקלים בחודש

מיכל מרים וולדיגר: לדוגמה, עוד לפני התקופה האחרונה בשוק המזון מחירי המזון בישראל גבוהים בכ-37% ביחס לממוצע של ה-OECD

מיכל מרים וולדיגר:  הפערים נובעים מהריכוזיות החריגה בשוק המזון, ברגולציה ובחסמי הסחר של הרגולטורים, ולכן אנחנו נבצע שינוי גם בתחום הזה

מיכל מרים וולדיגר:       בתקציב הקרוב בכוונתנו לקדם שורה של צעדים, ביניהם הפחתת הריכוזיות בשוק מוצרי המזון והטואלטיקה, הפחתת רגולציה בתחום החקלאות, לרבות הארכת ימי התוקף של ביצים, בשר ועוף, יבוא בהליך מקוצר מהמדינות המפותחות, ביטול כפל הרגולציה של יבוא בשר ועוף בין משרד החקלאות ומשרד הבריאות ועוד צעדים משמעותיים נוספים שצפויים להביא להוזלה ביוקר המחיה של משקי הבית

מיכל מרים וולדיגר:  תודה רבה

ישראל אייכלר: תודה רבה

ישראל אייכלר:  עמדה מן הצד חברת הכנסת שאשא ביטון, דקה

יפעת שאשא ביטון: תודה רבה, אדוני היושב-ראש, אשמח אם סגנית השר תקשיב רגע ותתייחס למה שיש לי לשאול

יפעת שאשא ביטון:  דיברת כאן הרבה על עשרות שקלים, מאות שקלים, אחוזים כאלה, אחוזים אחרים; קודם כול, כשאת מדברת על ההוזלות השונות באחוזים, הייתי שמחה להבין מה בדיוק המשמעות שלהן

יפעת שאשא ביטון:  אגב, תעריף החשמל עלה ב-8%

יפעת שאשא ביטון:  אמרתם שאתם תוזילו את ה-7%, בסוף זה משהו דרדלה כזה, של 1%

יפעת שאשא ביטון:  זה עדיין לא נכנס לתוקף, בעקבות זה גם בעניין מים זה ייכנס לתוקף רק בחודש מרץ

יפעת שאשא ביטון:  נראה שאצל הממשלה הזו סוף מחשבה במעשה תחילה – הם קודם כול עושים, הם קודם כול מבטיחים, אחר כך הם חושבים אם אפשר ומיידעים את מי שצריך

יפעת שאשא ביטון:  בפועל האזרחים משלמים

יפעת שאשא ביטון:  אז אני אשמח לקבל פירוט אמיתי של המשמעות הכלכלית של מה שהצגת כאן

מיכל מרים וולדיגר: אני שמעתי

מיכל מרים וולדיגר:  פירטתי פירוט מלא, ממש לא - - -     

יפעת שאשא ביטון: הכול עתידי

מיכל מרים וולדיגר: הכול לא עתידי

מיכל מרים וולדיגר:  חלקו ייכנס במשכורות של ינואר, שזה ממש עכשיו

מיכל מרים וולדיגר:  את יודעת, בפברואר מקבלים משכורות, לא המצאנו את הגלגל, הגלגל מאוד ברור

מיכל מרים וולדיגר:  אנחנו מקדמים - - -     

יפעת שאשא ביטון: בכמה שקלים ההוזלה של מס בריאות?     

מיכל מרים וולדיגר: אנחנו מקדמים - - -     

יפעת שאשא ביטון: בכמה אחוזים מס בריאות?     

מיכל מרים וולדיגר: אנחנו מקדמים - - -     

ישראל אייכלר: סגנית השר משיבה

מיכל מרים וולדיגר: אנחנו מקדמים את כל הדברים שדיברנו עליהם

מיכל מרים וולדיגר:  חלקם כבר יושמו, חלקם ייושמו, כולל הפחתות שדיברתי עליהן ומשקי הבית כבר רואים אותן בדרכים כאלה ואחרות

מיכל מרים וולדיגר:  אני חייבת לומר שיש טבלאות מאוד מדויקות, ואם תרצי אני אעביר לך אותן - -     

יפעת שאשא ביטון: אז אני אשמח

מיכל מרים וולדיגר: - - בדיוק על האחוזים שירדו

מיכל מרים וולדיגר:  העלינו את התקרה של המס, שם מדרגות המס עולות, ולכן זה בהחלט מביא לחיסכון של תשלום מיסים בתוך המשכורות של השכירים, ולכן אנחנו לגמרי ממוקדים בהורדת יוקר המחיה

מיכל מרים וולדיגר:  חלק מהדברים אנחנו רואים כבר עכשיו, חלק יתרחשו

מיכל מרים וולדיגר:  מי כמוך יודע שזה לא קורה בן רגע, לא צריך להיות פופוליסטים, זה ברור שאנחנו עובדים על זה יומם וליל כדי - - -     

יפעת שאשא ביטון: לא אנחנו עשינו מסיבת עיתונאים והודענו לציבור שהחשמל יוזל והמים יוזלו - -     

מיכל מרים וולדיגר: גם אנחנו עשינו

יפעת שאשא ביטון: - - אנחנו לא עשינו את זה, בטח לא אחרי רגע

מיכל מרים וולדיגר: אני לא איכנס עכשיו לוויכוח כזה או אחר

יפעת שאשא ביטון: ומסיבת חירום

מיכל מרים וולדיגר: אנחנו עמלים קשה

ישראל אייכלר: את סיימת את התשובה?     

מיכל מרים וולדיגר: אנחנו עמלים קשה להפחתת יוקר המחיה, ורואים את זה כבר היום בשטח

אורנה ברביבאי: במה? במה רואים?     

מיכל מרים וולדיגר:  יש דברים שפחות תלויים בנו

אורנה ברביבאי: תני דבר אחד

מיכל מרים וולדיגר: כל שתלוי בנו – אנחנו עושים

מיכל מרים וולדיגר:  תודה רבה ויום טוב

אורנה ברביבאי: דוגמה אחת - - -     

ישראל אייכלר: תודה רבה לסגנית השר

יפעת שאשא ביטון: נשמח שהדברים יובאו לדיון בוועדה, כדי שנראה אותם בצורה מדויקת

יפעת שאשא ביטון:  תודה

ישראל אייכלר: תודה רבה

ישראל אייכלר:  אנחנו עוברים לשתי אפשרויות

ישראל אייכלר:  אתם רוצים ועדה? מליאה?      

יפעת שאשא ביטון: ועדת כספים

קריאות: כספים

ישראל אייכלר: ועדת כספים

ישראל אייכלר:  יש הסכמה של המציעים לוועדת כספים?     

וליד אל-הואשלה: כן

קריאות: - - -     

ישראל אייכלר: כן

ישראל אייכלר:  אז אנחנו ניגש להצבעה

פנינה תמנו: ועדה לקידום מעמד האישה - - -     

ישראל אייכלר: איזה ועדה אתם רוצים? כספים, נכון?      

יבגני סובה: כספים

קריאות: - - -     

ישראל אייכלר: כולכם

ישראל אייכלר:  אז מי בעד ועדת כספים? אני מפעיל הצבעה

ישראל אייכלר:  בבקשה, ההצבעה מתחילה

ישראל אייכלר: בעד ההצעה להעביר את הנושא לוועדה – 10 

ישראל אייכלר: נמנעים – אין 

ישראל אייכלר: ההצעה לסדר-היום תעבור לוועדת הכספים בהצבעת 10 חברי כנסת, אין מתנגדים, אין נמנעים

ישראל אייכלר: [מס' מ/1458, מ/1513, מ/1536; דברי הכנסת, חוב' י', ישיבה 28

ישראל אייכלר: ]     

ישראל אייכלר: חברי הכנסת, הנושא הבא על סדר-היום: התנגדות של כמה סיעות להחלת דין רציפות על שלוש הצעות חוק

ישראל אייכלר:  אני מזמין את חבר הכנסת אביגדור ליברמן להציג את ההתנגדות

אופיר כץ: השר צריך להציג

ישראל אייכלר: צריך להציג?      

קריאה: - - -     

ישראל אייכלר: לא, לא צריך להציג

ישראל אייכלר:  זה כבר הוצג?      

קריאה: זה הוצג שבועיים לפני כן

ישראל אייכלר: זה הוצג כבר, בסדר

ישראל אייכלר:  אתה יכול לעלות

ישראל אייכלר:  חמש דקות

אביגדור ליברמן: אדוני היושב-ראש, אדוני השר, כנסת נכבדה, אומנם אני מתכוון לדבר על ח'אן אל-אחמר ועל ההתיישבות היהודית, אבל אני רוצה לברך את הח"כית יפעת שאשא ביטון, שותפה נאמנה, על ההסכם עם המורים

אביגדור ליברמן:       היום, 1 בפברואר, בפעם הראשונה אותו הסכם נכנס לתוקף, ומורים יכולים לראות בתלוש המשכורת שלהם מהי עבודה יעילה, נכונה ומקצועית באמת, וכל אחד רואה את התוצאות

אביגדור ליברמן:  אדוני היושב-ראש - - -     

ישראל אייכלר: מבקשים שקט בצד השמאלי של המליאה

ישראל אייכלר:  אני גם מקווה שהתוכנית הזאת שעשיתם, אופק חדש, תוספת השכר - - -     

אביגדור ליברמן: זה לא אופק חדש

ישראל אייכלר: סליחה – תוספת שכר למורים, תגיע לכל המורים בישראל, ולא רק לממלכתי

עודד פורר: הצד השמאלי למליאה נמצא לימינך

אביגדור ליברמן: אדוני היושב-ראש, אני לא רוצה לבזבז זמן, גם ככה כבר עברה דקה, אז אני אדבר על העניין, ועל זה נעשה דיון אחר

אביגדור ליברמן:       אני רוצה להתחיל בישיבת סיעת הליכוד ב-23 במאי 2022, שבה חברת הכנסת מירי רגב אמרה: "לאף חוק לא מצביעים בעד, לאף חוק

אביגדור ליברמן:  החלטנו שאנחנו אופוזיציה לוחמת, ושאנחנו רוצים להפיל את הממשלה הזאת, אז אין כאבי בטן עם נכים ואין כאבי בטן עם מקרי אונס ואין כאבי בטן עם נשים מוכות ואין כאבי בטן עם חיילים, כי כולם מבינים את הרציונל"

אביגדור ליברמן:      אני מבין שהרציונל – אין שום דבר קדוש, אין קווים אדומים – וזה הרציונל שמנחה גם את ראש הממשלה בנימין נתניהו

אביגדור ליברמן:  לאורך כל השנים כל ההתנהלות שלו היא בהתאם לאותו רציונל

אביגדור ליברמן:  כך היה גם בשנת 1995, מאי 1995, לא הייתה הרשימה המשותפת, לא היו רע"מ, אבל היו סיעת חד"ש וסיעת מד"ע, והם מגישים אי-אמון בממשלת רבין-פרס, על מה? על הפקעת קרקעות במזרח ירושלים

אביגדור ליברמן:  נתניהו מחליט שהליכוד מצטרף ותומך בהצעת האי-אמון של חד"ש ומד"ע

אביגדור ליברמן:  אני אז הייתי מנכ"ל הליכוד, ישבתי בקומה 13, ומשרדו של יושב-ראש הליכוד היה בקומה 12

אביגדור ליברמן:  אני רץ מקומה 13 ל-12, אני שואל אותו: מה החלטת? מה אתה עושה? הוא אומר: איווט, כשיש הזדמנות להפיל יריב פוליטי, לא מחכים אפילו שנייה אחת

אביגדור ליברמן:  מה קרה בסוף? בסוף כמובן ממשלת רבין-פרס ביטלה את הפקעת הקרקע במזרח ירושלים, וככה הם ניצלו

אביגדור ליברמן:      אבל לאורך השנים, כשאני מסתכל מה קרה, מה קרה למשל עם מסירת חברון לערפאת, מי מסר את חברון לערפאת? לא אחר מאשר בנימין נתניהו; מי חתם על הסכם ואי ב-1998? בנימין נתניהו

אביגדור ליברמן:  מה התוצאה? חלק משטחי C מועברים לרשות הפלסטינית; מה קרה באוקטובר 2004? נתניהו מצביע בעד ההתנתקות

אביגדור ליברמן:  בדין ודברים שמתפתח אחר כך פה במליאה עם חבר הכנסת אורי אריאל, הוא חוזר ואומר: שתדע שגם אם זה יגיע למשאל עם, אני אתמוך בהתנתקות

אביגדור ליברמן:  זה היה כאן, באולם הזה; מה קורה אחר כך? ב-2009 בכניסה לאשקלון נתניהו מצהיר: אנחנו נחסל את החמאס, אנחנו נמוטט את שלטון החמאס; מה קורה שנתיים אחר כך? הוא הולך לעסקה עם חמאס ומשחרר יותר מ-1,000 אסירים עם דם על הידיים, כולל יחיא סנוואר

אביגדור ליברמן:       אני חייב לציין שהיו שלושה שרים בממשלה ההיא שהצביעו נגד, ואלה היו בוגי יעלון, עוזי לנדאו ושר החוץ דאז אביגדור ליברמן

אביגדור ליברמן:  לכן, כשאני מסתכל על התשובה שאמורה לתת ממשלה בנושא ח'אן אל-אחמר, אני אומר לכל חבריי גם בליכוד וגם בסיעות עוצמה יהודית והציונות הדתית: שלא תהיה לכם שום תקווה – כל עוד נתניהו יושב על כיסא ראש הממשלה, את ח'אן אל-אחמר לא יפנו; לא יפנו את חמולת חוואג'ה מסוסיא ולא שטחי אש 917 ו-918

אביגדור ליברמן:  שלא יהיו לכם אשליות

ישראל אייכלר: תודה רבה

ישראל אייכלר:  תודה לחבר הכנסת ליברמן

ישראל אייכלר:  חבר הכנסת גלעד קריב איננו

ישראל אייכלר:  הממשלה מעוניינת להגיב על הצעת חוק הכניסה לישראל, או שניגשים להצבעה?     

אופיר כץ: זה הכול ביחד

ישראל אייכלר: לא, זה כל אחד בנפרד

ישראל אייכלר:  אתה רוצה שמישהו יעלה מטעם הממשלה?     

אופיר כץ: איפה השר?     

קריאה: אין שר

ישראל אייכלר: איפה השר? אתה יכול לשלוח שר, אם אתה רוצה

ישראל אייכלר:  תחליט

ישראל אייכלר:  אנחנו מדברים על הצעת חוק הכניסה לישראל (תיקון מס' 33) (נטילת אמצעי זיהוי ביומטריים מזרים והפקת נתוני זיהוי ביומטריים), התשפ"ב–2021, מ/1458

ישראל אייכלר:  האם אתה מבקש מהשר לעלות להגיב, או שאתה רוצה להצביע? אפשר להצביע

אופיר כץ: לא, אתה יכול להצביע

ישראל אייכלר: אנחנו נצביע על ההתנגדות להצעת החוק

אוריאל בוסו: בעד – בעד ההתנגדות?     

ישראל אייכלר: אז לא על ההתנגדות

ישראל אייכלר:  אנחנו מצביעים על עצם החוק, האם אנחנו בעד החלת דין רציפות על החוק או לא

ישראל אייכלר:  מי בעד? בעד – זה בעד החלת הרציפות

ישראל אייכלר: בעד הודעת הממשלה – 12 

ישראל אייכלר: נמנעים – אין 

ישראל אייכלר: 12 בעד, אין מתנגדים ואין נמנעים

ישראל אייכלר:  הצעת החוק חוזרת לדיון בוועדת הפנים והגנת הסביבה

ישראל אייכלר:      אנחנו עוברים להצעה השנייה

ישראל אייכלר:  מה?     

קריאות: - - -     

ישראל אייכלר: לא

ישראל אייכלר:  זו פרוצדורה שחוזרת לאותו מקום ומזהה למה שזה מגיע

ישראל אייכלר:  כך אומרת סגנית המזכיר – היא יודעת

ישראל אייכלר:      הסעיף השני: הצעת חוק הכניסה לישראל (תיקון מס' 34), התשפ"ב–2022 – מ/1513

ישראל אייכלר:  מי רוצה להביע התנגדות? חבר הכנסת אביגדור ליברמן – איננו; חבר הכנסת גלעד קריב – איננו; אנחנו ניגשים להצבעה – ואני מקריא שוב – על הצעת חוק הכניסה לישראל (תיקון מס' 34), התשפ"ב–2022

ישראל אייכלר:  מי בעד החלת הרציפות? מי נגד? אנחנו מצביעים

ישראל אייכלר: בעד הודעת הממשלה – 12 

ישראל אייכלר: נמנעים – אין 

ישראל אייכלר: 12 בעד, אין מתנגדים ואין נמנעים, ולכן הצעת החוק חוזרת לדיון בוועדת הפנים והגנת הסביבה

ישראל אייכלר:      אנחנו ניגשים להצעה השלישית – הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 8), התשפ"ב–2022

ישראל אייכלר:  חבר הכנסת אביגדור ליברמן – איננו; חבר הכנסת גלעד קריב – איננו

ישראל אייכלר:      אם כן, הממשלה לא מעוניינת להגיב? אז אנחנו ניגשים להצבעה

ישראל אייכלר:  מי בעד החלת הרציפות על הצעת החוק שהקראתי עכשיו? מי נגד? ומי נמנע?     

ישראל אייכלר: בעד הודעת הממשלה – 12 

ישראל אייכלר: נמנעים – אין 

ישראל אייכלר: 12 בעד, אין מתנגדים ואין נמנעים, ולכן הצעת החוק לייעול האכיפה והפיקוח העירוניים ברשויות המקומיות אושרה, והיא תעבור לוועדת הכנסת כדי לקבוע ועדה שתדון בה

ישראל אייכלר: אנחנו עוברים להצעה לתיקון תקנון הכנסת

ישראל אייכלר:  מציג את ההצעה חבר הכנסת אופיר כץ, יושב-ראש ועדת הכנסת

ישראל אייכלר:  בבקשה

): תודה רבה, אדוני היושב-ראש, אדוני השר, אני מתכבד להציג בפני הכנסת הצעה לתיקון תקנון הכנסת שהכינה ועדת הכנסת בעניין סמכויות ועדות הכנסת

):      בסעיפים 1 ו-3 להצעה מוצע להקים שלוש ועדות קבועות חדשות, בדומה לוועדות שהוקמו כהוראת שעה בכנסת העשרים-וארבע:     הוועדה לביטחון לאומי, אשר תעסוק בנושאים אלה: שמירת ביטחון הפנים במדינה; שמירת הסדר הציבורי; ביטחון הציבור והקהילה; ביטחון אישי; מניעת אלימות, עבריינות ופשיעה; מלחמה בפשיעה ובפשיעה המאורגנת ובנזקיהן; מוכנות לאירועי חירום אזרחיים; משטרה, שוטרים ומשמר לאומי; בתי סוהר ואסירים, תנאי מעצר ומאסר; כבאות והצלה; כלי ירייה

ישראל אייכלר: רשימת הדוברים נעולה

): ועדת הבריאות, אשר תעסוק בנושאים אלה: שירותי הבריאות והרפואה; ביטוח בריאות ממלכתי; הגנה על בריאות הציבור; היערכות להתפרצות מגפות והתמודדות עימן; מקצועות הרפואה והבריאות; אתיקה רפואית; שימוש בטכנולוגיות רפואיות

):      הוועדה השלישית תוקם כהוראת שעה לכנסת העשרים-וחמש

):  היא תיקרא: הוועדה למיזמים ציבוריים, ותחום ענייניה יהיה עבודות ציבוריות, שיועבר אליה מוועדת הכלכלה

):      כמו כן, מוצע להעביר בהוראת קבע לוועדת הפנים כמה תחומי עניין חדשים: תחום השיכון יועבר מוועדת הכלכלה, ותחומי המקרקעין והשכירות – מוועדת החוקה, חוק ומשפט

):  גם תחום המחזור כולו יידון בוועדת הפנים

):      תיקון נוסף מבהיר כי תחום הצרכנות הוא חלק מתחומי ענייניה של ועדת הכלכלה

):      לצד תיקוני הקבע מוצע לקבוע כי בכנסת העשרים-וחמש בלבד לתחומי ענייניה של ועדת הפנים יתווסף התחום תשתיות בעלות חשיבות לאומית מיוחדת ובכלל זה המטרו; תחום זה מסור בחלקו לטיפולה של ועדת הכלכלה, והיה מסור לטיפולה של ועדת מיזמי תשתיות לאומיים מיוחדים ושירותי דת יהודיים כהוראת שעה בכנסת העשרים-וארבע

):      עניינו של סעיף 2 בהצעה שלפניכם הוא הוועדה לפיקוח על הקרן לאזרחי ישראל; חוק קרן לאזרחי ישראל, שנכנס לתוקף ביום 1 ביוני 2022, קובע כי תוקם ועדה של הכנסת לפיקוח על הקרן ועל יישום הוראות החוק

):  ואכן לאחרונה בחרה הכנסת את חברי הוועדה

):      ואולם מאחר שמדובר בוועדה שקמה באופן יוצא דופן בהוראת חוק ספציפית, היא אינה נזכרת בתקנון

):       לפיכך, מוצע לקבוע כי על הוועדה לפיקוח על הקרן לאזרחי ישראל יחולו הוראות חלק ח' לתקנון הכנסת, העוסק בוועדות הכנסת, בכפוף להוראות חוק קרן לאזרחי ישראל ובשינויים המחויבים

):  כך למשל יחולו על הוועדה ההוראות שקשורות לחברי הוועדה וממלאי מקומם, בחירת היושב-ראש וסמכויותיו, ניהול הישיבות, מוזמנים לישיבות, רישום הפרוטוקול וכו'

):      להצעה זו לתיקון התקנון לא הוגשו השגות, ולפיכך אבקש מהכנסת לאשר אותה בנוסח שהכינה ועדת הכנסת

):  התקנון קובע כי במקרה שלא הוגשו השגות – תצביע הכנסת בלא דיון על ההצעה בהצבעה אחת

):  תודה

ישראל אייכלר: תודה רבה לחבר הכנסת אופיר כץ, יושב-ראש ועדת הכנסת

ישראל אייכלר:  כפי שהוא הציג, אנחנו עושים הצבעה בלבד לאישור הצעה לתיקון תקנון הכנסת

ישראל אייכלר:  מי בעד? מי נגד? מי נמנע? הצבעה

ישראל אייכלר: בעד הצעת ועדת הכנסת – 14 

ישראל אייכלר: נמנעים – אין  

ישראל אייכלר: 14 בעד, מתנגד אחד

ישראל אייכלר:  לכן אני קובע שההצעה לתיקונים בתקנון הכנסת אושרה

ישראל אייכלר: [רשומות (הצעות חוק, כ/945)] 

ישראל אייכלר: אנחנו עוברים לסעיף הבא – הצעת חוק מטעם הכנסת בקריאה ראשונה

ישראל אייכלר:  מציג את ההצעה חבר הכנסת אופיר כץ

ישראל אייכלר:  זו הצעת חוק לעניין ועדות הכנסת

ישראל אייכלר:  בבקשה

ישראל אייכלר:  רשימת הדוברים נעולה

): אדוני היושב-ראש, אדוני השר, חברי הכנסת, הצעת החוק המונחת בפניכם מטעם ועדת הכנסת נועדה להשלים את תיקון התקנון שאישרה הכנסת היום בעניין הרכב ועדות הכנסת ותחומי ענייניהן

):      כידוע, חוקים רבים מעניקים לוועדות הכנסת הקבועות וליושבי הראש שלהן סמכויות ותפקידים, בעיקר אישור חקיקת משנה וקבלת דיווחים

):  כעת, לאחר תיקון התקנון, יש להתאים את ההוראות הקבועות בחוקים אלה לוועדות החדשות ולתחומי העניין שחולקו מחדש בין הוועדות

):      יצוין כי בכנסת העשרים-וארבע הוקמו כהוראת שעה ועדת הבריאות, ועדות ביטחון הפנים, ועדת מיזמי תשתית לאומיים מיוחדים ושירותים דת לאומיים, ובהתאמה נחקק גם אז חוק לעניין ועדות הכנסת, שהסדיר את העברת הסמכויות והתפקידים בדומה למוצע בהצעת חוק זו

):      פרק א' להצעה, עניינו סמכויותיה של ועדת הבריאות אשר הוקמה כעת כוועדה קבועה

):  הפרק מונה חוקים שבהם ייקבע כי הוועדה המוסמכת היא ועדת הבריאות, ויובהר שכל סמכות ותפקיד הנתונים לפי חיקוק אחר ל"ועדת העבודה, הרווחה והבריאות" יהיו נתונים מעתה ל"ועדת העבודה והרווחה"

):      פרק ב' להצעת החוק מתקן חוקים שבהם תחומי עניין שהועברו בתיקון התקנון לוועדת הפנים והגנת הסביבה: תחום הבינוי והשיכון, תחומי המקרקעין והשכירות וחוקים העוסקים במחזור

):      פרק ג' מונה חוקים שבהם ייקבע כי הוועדה המוסמכת לפיהם היא הוועדה החדשה לביטחון לאומי

):      פרק ד' הוא הוראת שעה לכנסת העשרים-וחמש

):  בסימן ב' מוצע לקבוע כי הוועדה המוסמכת לעניין חוק הרבנות הראשית לישראל וחוק איסור הונאה בכשרות היא ועדת החוקה במקום ועדת הפנים

):  ובסימן ג', כתיקון משלים לתיקון תקנון הכנסת, שלפיו תחום תשתיות בעלות חשיבות לאומית מיוחדת, ובכלל זה המטרו, יהיה בתחום ענייניה של ועדת הפנים והגנת הסביבה, מוצע לתקן את חוק רכבת תחתית (מטרו)

):      אבקש מהכנסת לאשר את הצעת החוק בקריאה הראשונה, ולהחזירה לוועדת הכנסת לשם הכנתה לקריאה השנייה והשלישית

):  תודה

ישראל אייכלר: אנחנו עוברים לרשימת הנואמים

ישראל אייכלר:  יש רשימת נואמים

ישראל אייכלר:  עופר כסיף, בבקשה

קריאה: - - -     

ישראל אייכלר: לא, אין הצבעה עכשיו – יש נאומים, ואחרי זה

קריאה: - - -     

ישראל אייכלר: יש חמישה דוברים, למי שסקרן לדעת

עופר כסיף: כבוד היושב-ראש, חברי הכנסת, היום, במסגרת רשימת החרפות של הכנסת הזאת ושל הממשלה הקואליציה, הייתה חרפה נוספת, והיא העלאת שאילתה לגופו של חבר כנסת

עופר כסיף:  לכאורה, לא להזכיר את שמו, שזה אני, אבל כן הזכירו את שמי

עופר כסיף:       עכשיו, יש פה רשימה גדולה של חרפות: דבר ראשון, יושב-ראש הכנסת דחה שאילתה דחופה שאני ביקשתי בנושא של העברת כספים לטרוריסטים יהודים כמו יגאל עמיר ורוצחי פלסטינים

עופר כסיף:  זה לא היה דחוף

עופר כסיף:  להעלות שאילתה כנגד חבר כנסת על הנפת הדגל הפלסטיני זה כן היה לו דחוף

עופר כסיף:  זה רק מראה את מי משרת יושב-ראש הכנסת

עופר כסיף:  את הכנסת הוא לא משרת

עופר כסיף:  את הציבור הוא לא משרת

עופר כסיף:  הוא משרת את סדר-היום הגזעני של הממשלה, שראש סיעתו עומד בראשה

עופר כסיף:  זה דבר ראשון

עופר כסיף:      עכשיו, שימו לב לאוסף השקרים של השר שדיבר ושגם שמי שהגיש את השאילתה העלה

עופר כסיף:  אוסף של שקרים

עופר כסיף:  ממש אורוול היה מתבייש

עופר כסיף:  אמת היא שקר, מלחמה היא שלום

עופר כסיף:  על מה אני מדבר? קודם כול, הדגל המדובר הוא לא דגל של ארגון – הוא דגל של עם; הוא דגל של כל העם הפלסטיני

עופר כסיף:  הוא לא דגל של ארגון

חנוך דב מילביצקי: ארגון טרור

חנוך דב מילביצקי:  ארגון טרור

חנוך דב מילביצקי:  ארגון טרור

חנוך דב מילביצקי:  ארגון טרור

חנוך דב מילביצקי:  ארגון טרור

עופר כסיף: זה שהאפס הזה צורח לא אומר שהוא צודק

חנוך דב מילביצקי: ארגון טרור

חנוך דב מילביצקי:  ארגון טרור

עופר כסיף: עכשיו, זה דגל של העם הפלסטיני

ישראל אייכלר: הערת הביניים נשמעה, חבר הכנסת מלביצקי

עופר כסיף: זה דגל של העם הפלסטיני

איתמר בן גביר: הוא אמר לו אפס

איתמר בן גביר:  אני שמעתי עכשיו שהוא אומר לו אפס

ישראל אייכלר: אז אתה יודע את הפרוצדורה

ישראל אייכלר:  הוא יכול היה לגשת אליי, לתת לי פתק ולקבל זכות תגובה

בועז ביסמוט: אפס אמר על 100 אפס

עופר כסיף: הדגל – שלא יהיה על חשבוני

עופר כסיף:      הדגל הוא דגל של העם הפלסטיני – הוא לא דגל של ארגון

עופר כסיף:  הדגל הזה התנוסס – אני לא מוכן שזה יהיה על חשבון זמני

ישראל אייכלר: דבר

חנוך דב מילביצקי: הוא ארגון טרור, ואתה תומך טרור

חנוך דב מילביצקי:  תומך טרור אתה

חנוך דב מילביצקי:  תומך טרור עלוב

חנוך דב מילביצקי:  מרביץ לשוטרים ומתחבא מאחורי חסינות

חנוך דב מילביצקי:  אדם שפל, בזוי

חנוך דב מילביצקי:  תת-אדם, לא ראוי, בזוי

חנוך דב מילביצקי:  חרפה

חנוך דב מילביצקי:  חרפה

חנוך דב מילביצקי:  על סוליית הנעליים אתה לא ראוי להיות

עופר כסיף: הוא מפריע לי

עופר כסיף:  תרגיע אותו

עופר כסיף:  תקרא לו קריאה

ישראל אייכלר: חבר הכנסת מלביצקי, עצרתי לך את השעון

עופר כסיף: הוא קורא לי תת-אדם, ואתה מאפשר לו לקרוא לי תת-אדם

ישראל אייכלר: חבר הכנסת מלביצקי, עצרתי את השעון

ישראל אייכלר:  אתה פשוט נותן לו יותר זמן אם אתה רוצה

ישראל אייכלר:  בבקשה, עכשיו תמשיך

עופר כסיף: הדגל הזה, שהוא דגל של עם והוא לא דגל של ארגון - -     

חנוך דב מילביצקי: ארגון טרור

עופר כסיף: - - התנוסס בזמנו בלשכתו של ראש הממשלה דאז נתניהו, כשהוא פגש את אבו מאזן

עופר כסיף:  אני תוהה אם אותו ראש ממשלה דוגל או מנהל, חלילה, משא ומתן עם ארגון טרור, כשהדגל מתנוסס בלשכתו ובביתו בבלפור

עופר כסיף:  הדגל הזה הוא דגל של עם, וחבריי ואני נמשיך להניף אותו כל עוד העם הזה נמצא תחת דיכוי

בועז ביסמוט: אגב, הוא הולם אותך

עופר כסיף:   הדריסה של הדגל, המלחמה נגד הדגל, הן חלק מהניסיון לדרוס את העם הפלסטיני

חנוך דב מילביצקי: תשמש גם בפרלמנט של ארגון הטרור, טרוריסט

חנוך דב מילביצקי:  תומך טרור עלוב

חנוך דב מילביצקי:  תומך טרור עלוב

חנוך דב מילביצקי:  תומך טרור עלוב

חנוך דב מילביצקי:  תומך טרור עלוב

חנוך דב מילביצקי:  פחדן

חנוך דב מילביצקי:  מתחבא מאחורי חסינות

חנוך דב מילביצקי:  פחדן

חנוך דב מילביצקי:  תומך טרור עלוב

עופר כסיף: לא יעזור להם; הם לא יצליחו לא לדרוס אותנו, לא לדרוס את העם הכבוש ולא לדרוס את הדגל

עופר כסיף:  שקר נוסף - - -     

ישראל אייכלר: חבר הכנסת כסיף, סיימת

ישראל אייכלר:  לא, אתה סיימת, בבקשה

עופר כסיף: לא

עופר כסיף:  הוא לא מאפשר לי

עופר כסיף:  הוא לא מאפשר לי

ישראל אייכלר: לא, אני הסתכלתי

ישראל אייכלר:  אני עצרתי את השעון כשרציתי

ישראל אייכלר:  עכשיו אני קובע - - -     

עופר כסיף: לא, ישראל

ישראל אייכלר: אני עצרתי לך את השעון

עופר כסיף: תן לי עוד משפט - - -     

ישראל אייכלר: אתה רוצה משפט סיום?     

חנוך דב מילביצקי: לך לרמאללה

חנוך דב מילביצקי:  לך לרמאללה

חנוך דב מילביצקי:  לך לרמאללה

עופר כסיף: לא יכול להיות שהוא מפריע לי ככה

ישראל אייכלר: לא, זה שהוא מפריע זו בעיה שלי

עופר כסיף: אתה אפילו לא אומר לו כלום

ישראל אייכלר: אני כן אמרתי

ישראל אייכלר:  פעמיים אמרתי לו

עופר כסיף: קריאה ראשונה – כלום

ישראל אייכלר: אז בבקשה

עופר כסיף: משפט סיום

ישראל אייכלר: משפט סיום

בועז ביסמוט: רד

בועז ביסמוט:  רד

חנוך דב מילביצקי: לך משם

חנוך דב מילביצקי:  לך תנאם ברמאללה

חנוך דב מילביצקי:  שפל

חנוך דב מילביצקי:  שפל

חנוך דב מילביצקי:  שקרן

חנוך דב מילביצקי:  תומך טרור

עופר כסיף: עכשיו, היו עוד הרבה שקרים, ואני אזכיר רק אחד לסיום, מפאת קוצר הזמן

עופר כסיף:  אף אחד מחבריי ואני לא תמכנו, או קראנו לרצח

עופר כסיף:  מי שתמך וקרא לרצח זה הכנופיה שיושבת פה, כולל הברברן, שחוץ מלצרוח גידופים לא מסוגל לכלום

ישראל אייכלר: תודה רבה

עופר כסיף: הם אלה שתומכים בטרור, הם אלה שקראו לרצח – לא אנחנו

ישראל אייכלר: תודה רבה

ישראל אייכלר:  חבר הכנסת גלעד קריב, בבקשה

חנוך דב מילביצקי: תומך טרור

חנוך דב מילביצקי:  עלוב

חנוך דב מילביצקי:  לך מפה

חנוך דב מילביצקי:  פושע

חנוך דב מילביצקי:  פושע מנוול

חנוך דב מילביצקי:  לך מפה

חנוך דב מילביצקי:  לך, עלוב

חנוך דב מילביצקי:  לעולם תהיה מוקע מהעם

חנוך דב מילביצקי:  עלוב נפש

חנוך דב מילביצקי:  לך

חנוך דב מילביצקי:  לך, עלוב

חנוך דב מילביצקי:  לך

חנוך דב מילביצקי:  לך

חנוך דב מילביצקי:  לך

ישראל אייכלר: חבר הכנסת מלביצקי, עכשיו אתה מפריע לחבר כנסת – עכשיו עולה מישהו אחר

גלעד קריב: עכשיו אתה יכול לשבת קצת, להירגע? תודה

גלעד קריב: אדוני היושב-ראש, חבריי חברי הכנסת, לפני שאתייחס לנושא שביקשתי לעסוק בו – חבר הכנסת ביסמוט, כבודו – מדבר אחד אי-אפשר להתעלם - - -     

בועז ביסמוט: שהדגל הזה מתועב

בועז ביסמוט:  שהדגל הזה מתועב

גלעד קריב: רגע

גלעד קריב:  מדבר אחד אי-אפשר להתעלם, אדוני

גלעד קריב:  העובדה שב-2010 הדגל הזה הוצב על ידי ראש הממשלה נתניהו בבית ראש הממשלה בבלפור – זו עובדה אחת

בועז ביסמוט: מה זה קשור?     

גלעד קריב: אז כל מי שמתייחס לדגל הזה חייב גם לתת את הדעת על העובדה הזו

בועז ביסמוט: זו דעתנו

בועז ביסמוט:  והדגל הזה עשה בחירה

בועז ביסמוט:  אנחנו נתנו לו אמון, והדגל הזה בגד באמון שלנו, אז מכאן הוא דגל אויב ומתועב

גלעד קריב: בסדר

גלעד קריב:  עכשיו, אדוני, אני אבקש להתייחס לנושא אחר

גלעד קריב:  הרבה בקבוקי שמפניה נפתחים בשבועות האחרונים במשרדים של פורום קהלת

גלעד קריב:  מרביתם נפתחו סביב ענייני תוכנית ההרס של מערכת המשפט, אבל אתמול נפתחו עוד שני בקבוקי שמפניה

גלעד קריב:  האחד עם מינויה של בכירת הפורום והמומחית של הפורום לנושא החינוך לתפקיד המשנה למנכ"ל משרד החינוך

גלעד קריב:  והבקבוק השני נפתח כאשר חבר הכנסת רוטמן, שלא מוצא זמן לשום עניין חוץ מהרפורמה המשפטית, לשם הגשת הצעת חוק להריסת העבודה המאורגנת במדינת ישראל, לדריסת זכות השביתה של העובדים – לזה הוא כן מצא זמן

חנוך דב מילביצקי: פגיעה בשירותים חיוניים?     

גלעד קריב: עכשיו, אנחנו כבר יודעים שכשפורום קהלת מדבר על אוטונומיה למנהלי בתי הספר, בעצם הוא מתכוון להפרטה מלאה של החינוך הציבורי

גלעד קריב:  ואנחנו גם יודעים שכשפורום קהלת מדבר על ריסוק העבודה המאורגנת, מה שניצב לנגד עיניו זה לא רק פגיעה בזכות השביתה, אלא זה גם ביטול הקצבאות האוניברסליות של הביטוח הלאומי; זה כתישה מוחלטת של מוסדות מדינת הרווחה, זה יציאה נגד תקנות נגישות לאנשים עם מוגבלויות

גלעד קריב:      ואומרים לנו: טוב, חבר הכנסת רוטמן פרסם את הצעת החוק רק כי הוא רוצה לומר להסתדרות: אל תתערבו ברפורמה המשפטית

גלעד קריב:  ואומרים לנו: בליכוד היום יש נאמנות מוחלטת לרעיון העבודה המאורגנת

גלעד קריב:  אבל איך אני אומר? אקדח שמופיע במערכה הראשונה יורה במערכה האחרונה

גלעד קריב:  ועצם פרסום הצעת החוק לדריסת זכות השביתה של העובדים והעובדות במדינת ישראל הוא לא דבר של מה בכך

ישראל אייכלר: תודה רבה

גלעד קריב: זה איום אמיתי על העובדים ועל העובדות, על מדינת הרווחה הישראלית ועל היכולת שלנו להבטיח - -     

ישראל אייכלר: תודה רבה

גלעד קריב: - - מהלכים של צמצום פערים במדינת ישראל

גלעד קריב:  אסור להקל בכך ראש

גלעד קריב:  תודה

ישראל אייכלר: תודה רבה

ישראל אייכלר:  אני רוצה לציין שפורום קהלת הוא פורום חשוב מאוד, לא פחות מכל הפורומים האחרים הפועלים בחברה האזרחית במדינת ישראל

גלעד קריב: אדוני תומך בעמדה שלהם לבטל קצבאות?     

ישראל אייכלר: אמרתי שפורום קהלת הוא פורום חשוב מאוד – לא אמרתי משהו אחר

גלעד קריב: אני לא אמרתי שהם לא חשובים, אבל מותר להתנגד

ישראל אייכלר: זהו, רציתי לציין את זה

ישראל אייכלר:  מותר לי להגיד שזה פורום חשוב

גלעד קריב: אתה גם היושב-ראש, אתה יכול להגיד כמעט כל מה שאתה רוצה

ישראל אייכלר: לא כמעט, אלא כל מה שאני רוצה

ישראל אייכלר:  חבר הכנסת יאסר חוג'יראת, בבקשה

גלעד קריב: זו תמצית תפיסת המשילות שלכם - - -      

ישראל אייכלר: הוא לא נמצא

ישראל אייכלר:  חבר הכנסת ולדימיר בליאק – איננו; חבר הכנסת ואליד אל-הואשלה – איננו; חבר הכנסת דן אילוז – איננו

ישראל אייכלר:  מוותר; חברת הכנסת טטיאנה מזרסקי – איננה; חברת הכנסת מרב מיכאלי – איננה; חברת הכנסת מרב בן ארי – איננה; חבר הכנסת אחמד טיבי – איננו; חבר הכנסת יוסף עטאונה – איננו; חבר הכנסת רון כץ – איננו

ישראל אייכלר:      אם כן, רבותיי, הסתיימה רשימת הנואמים ואנחנו עוברים להצבעה על הצעת חוק מטעם הכנסת בקריאה ראשונה

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 12 

ישראל אייכלר: נמנעים – אין 

איתמר בן גביר: - - -      

ישראל אייכלר: השר בן גביר מודיע לפרוטוקול שבטעות הוא הצביע במקום משה גפני

ישראל אייכלר:  אם כך, יש רק 11 בעד, אין מתנגדים ואין נמנעים

ישראל אייכלר:  ההצעה התקבלה וההצעה חוזרת לדיון בוועדת הכנסת

ישראל אייכלר:       אנחנו יוצאים עכשיו להפסקה

ישראל אייכלר:  תצא הודעה בהתראה של 30 דקות על חידוש הישיבה

ישראל אייכלר:  תודה רבה

בשעה 15:  << נושא >> מסמכים שהונחו על שולחן הכנסת << נושא >>        

ישראל אייכלר: חברי הכנסת, אני מתכבד לחדש את הישיבה

ישראל אייכלר:  הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק לעניין ועדות הכנסת (תיקוני חקיקה והוראת שעה) התשפ"ג–2023, שהחזירה ועדת הכנסת

דן מרזוק:  תודה

ישראל אייכלר: תודה רבה

ישראל אייכלר: הנושא הבא על סדר-היום: בחירת ועדות

ישראל אייכלר:  אני מזמין את יושב-ראש ועדת הכנסת חבר הכנסת אופיר כץ להציג את ההצעה, בבקשה

ישראל אייכלר:  עד עשר דקות

): תודה רבה, אדוני היושב-ראש

):  חבריי חברי הכנסת, ועדת הכנסת החליטה בישיבתה היום כי הצעות החוק הבאות יועברו לדיון בוועדות כמפורט להלן:     ועדת הבריאות תדון בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 12), התשפ"ג–2023

):  ועדת הכספים תדון בהצעת חוק לתיקון פקודת מס הכנסה (מס' 263), התשפ"ג–2023

):  הוועדה לביטחון לאומי תדון בהצעות החוק הבאות: 1

):  הצעת חוק לתיקון פקודת בתי הסוהר (מס' 60 והוראת שעה), התשפ"ג–2023; הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון), התשפ"ג–2022

):      הצבעה בסוף

):  נכון, הצבעה בסוף?     

ישראל אייכלר: כן

): אבקש להודיע על איוש חברי כנסת בוועדות הבאות: מטעם סיעת יש עתיד – בוועדת העלייה והקליטה תכהן חברת הכנסת שלי מירון; בוועדה לפיקוח על הקרן לאזרחי ישראל יכהן חבר הכנסת ולדימיר בליאק; בוועדה המיוחדת למאבק בשימוש בסמים ובאלכוהול – חבר הכנסת רון כץ; בוועדה המיוחדת לענייני צעירים יכהן חבר הכנסת נאור שירי; בוועדה המיוחדת לצמצום פערים חברתיים בפריפריה יכהנו חברי הכנסת דבי ביטון ומאיר כהן; בוועדה המיוחדת לחיזוק ופיתוח הנגב והגליל יכהנו חברי הכנסת יסמין פרידמן וטטיאנה מזרסקי; בוועדה לקידום מעמד האישה ולשוויון מגדרי – במקום חברת הכנסת מירב כהן תכהן חברת הכנסת שלי מירון; בוועדת המדע והטכנולוגיה – במקום חבר הכנסת סימון דוידסון תכהן חברת הכנסת שלי מירון

):       מטעם סיעת הציונות הדתית, בוועדה המיוחדת לחיזוק לפיתוח הנגב והגליל יכהן חבר הכנסת אוהד טל

):       מטעם סיעת ישראל ביתנו – בוועדה המיוחדת לענייני צעירים, במקום חבר הכנסת עודד פורר תכהן חברת הכנסת שרון ניר

): אני מביא לאישור הכנסת את הצעת ועדת הכנסת להקמת הוועדה המיוחדת לטיפול בשורדי השואה בהתאם לסעיף 108 לתקנון הכנסת

):  סמכויות הוועדה: טיפול בשורדי השואה והשירותים המוקנים להם על ידי המדינה וגורמים פרטיים, תוך התייחסות לתופעות של בדידות, ניצול לרעה ומיגור מקרי עושק

):  בוועדה יכהנו 11 חברי כנסת על פי ההרכב הבא: מסיעת הליכוד – שני חברים; מסיעת יש עתיד – מירב כהן וסימון דוידסון; מסיעת המחנה הממלכתי – אלון שוסטר; מסיעת ש"ס – יוסף טייב; מסיעת יהדות התורה – חבר אחד; מסיעת הציונות הדתית – חבר אחד; מסיעת עוצמה יהודית – חבר אחד; מסיעת רע"מ – חבר אחד; מסיעת העבודה – חבר אחד

):  מוצע כי יושבת-ראש הוועדה תהיה חברת הכנסת מירב כהן

): הצעת ועדת הכנסת להרכב ועדות קבועות נוספות בכנסת העשרים-וחמש, לאחר תיקון סעיף 100 לתקנון הכנסת: בהתאם להוראות סעיף 102 לתקנון הכנסת, אני מתכבד להביא לאישור הכנסת את הצעת ועדת הכנסת בדבר הרכב ועדות קבועות נוספות בכנסת העשרים-וחמש

):  אבקש להסב את תשומת ליבכם כי ההצעה כוללת רק שלוש ועדות חדשות, שהוקמו עם תיקונו של סעיף 100 לתקנון הכנסת

):      ההרכב סוכם בוועדה המסדרת לצד קביעת הרכבן של כלל הוועדות הקבועות, אולם לא הובא לאישור לפני שתוקן התקנון

):  לצד כל ועדה יצוין שם היושב-ראש המיועד

):  בהתאם להוראות התקנון, יושבי-הראש ייבחרו בוועדות השונות לפי המלצת ועדת הכנסת

):  ישנן סיעות שטרם השלימו את איוש החברים בוועדות, ולפיכך בשלב זה תימסר רק זכאות אותה סיעה למקומות בוועדות, ללא פירוט השמות, וזאת כדי לא לעכב את הקמת הוועדות, והשמות יימסרו בהמשך

):      להלן הרכב הוועדות המוצע ויושבי-הראש המיועדים

):  הוועדה לביטחון לאומי תמנה 11 חברים: סיעת הליכוד – משה סעדה ודן אילוז; סיעת יש עתיד – מירב בן ארי ונאור שירי; סיעת המחנה הממלכתי – שרן מרים השכל; סיעת ש"ס – משה ארבל; סיעת יהדות התורה – ישראל אייכלר; סיעת הציונות הדתית – משה סולומון; סיעת עוצמה יהודית – צביקה פוגל; סיעת רע"מ – חבר אחד; סיעת העבודה – אפרת רייטן

):  יושב-ראש הוועדה יהיה חבר הכנסת צביקה פוגל

):       ועדת הבריאות תמנה 12 חברים: סיעת הליכוד – ניסים ואטורי, שלום דנינו ונציג נוסף; סיעת יש עתיד – טטיאנה מזרסקי ורון כץ; סיעת המחנה הממלכתי – חילי טרופר; סיעת ש"ס – אוריאל בוסו; סיעת יהדות התורה – משה שמעון רוט; סיעת הציונות הדתית – אוהד טל; סיעת עוצמה יהודית – לימור סון הר מלך; סיעת רע"מ – יאסר חוג'יראת; סיעת חד"ש-תע"ל – אחמד טיבי

):  יושב-ראש הוועדה יהיה חבר הכנסת אוריאל בוסו

):      הוועדה למיזמים ציבוריים תמנה תשעה חברים: סיעת הליכוד – דן אילוז, אלי דלל, ומשה גפני, על חשבון סיעת הליכוד; סיעת יש עתיד – רם בן ברק ומטי צרפתי הרכבי; סיעת המחנה הממלכתי – אלון שוסטר; סיעת ש"ס – חבר אחד; סיעת הציונות הדתית – אוהד טל; סיעת רע"מ – חבר אחד

):  יושב-ראש הוועדה יהיה חבר הכנסת אוהד טל

):      אבקש את אישורה של הכנסת להצעות אלו

):  תודה רבה, אדוני היושב-ראש

ישראל אייכלר: תודה רבה ליושב-ראש ועדת הכנסת

ישראל אייכלר:  לא נרשמו דוברים

ישראל אייכלר:  אני נועל את ישיבת הדוברים

ישראל אייכלר:  אם כך, אפשר – אני יכול לאפשר ליושב-ראש ועדת הכנסת לסכם את הדיון או לגשת להצבעה

ישראל אייכלר:  לבקשתו, אנחנו עוברים להצבעה

ישראל אייכלר:       חברי הכנסת, אנחנו עוברים להצבעה על הקמת הוועדות, כפי שהודיע יושב-ראש ועדת הכנסת

ישראל אייכלר:  מי בעד? מי נגד? מי נמנע?     

ישראל אייכלר: בעד הצעת ועדת הכנסת – 11 

ישראל אייכלר: נמנעים – אין                                      

ישראל אייכלר: 11 חברים בעד, אין מתנגדים, אין נמנעים

ישראל אייכלר:  אני קובע שהצעת ועדת הכנסת לבחירת ועדות התקבלה

ישראל אייכלר:      חברי הכנסת, תם סדר-היום

ישראל אייכלר:  הישיבה הבאה תתקיים ביום שני, ט"ו בשבט התשפ"ג, 6 בפברואר 2023, בשעה 16:00

ישראל אייכלר:  ישיבה זו נעולה